title: ฮาล จอร์แดน

text:
หลังจากที่ดีซีคอมิกส์สามารถทำให้ตัวละคร เดอะแฟลช (The Flash) กลับมาประสบความสำเร็จได้ในปี 1956 จูเลียส ชวาร์ตซ์ ก็นำตัวละครซูเปอร์ฮีโร่กรีนแลนเทิร์นในปี 1940 มาสร้างใหม่เป็นซูเปอร์ฮีโร่อิงนิยายวิทยาศาสตร์ที่ชื่อว่า "ฮาล จอร์แดน" โดยชวาร์ตซ์และนักเขียนจอห์น บรูมได้ช่วยกันวางพล็อตให้กรีนแลนเทิร์นคนใหม่เป็นหนึ่งในสมาชิกของหน่วยตำรวจอวกาศ "กรีนแลนเทิร์นคอร์ป" ที่เหล่าการ์เดียนออฟเดอะยูนิเวิร์ส
ก่อตั้งขึ้นเพื่อพิทักษ์ความสงบเรียบร้อยของจักรวาล กรีนแลนเทิร์นจะใช้พลังงานสีเขียวจากเซนทรัลพาวเวอร์แบตเตอรรี่บนดาวOaที่ส่งตรงถึงตัวเองผ่านแหวนและตะเกียงวิเศษสีเขียว โดยพวกเขาจะต้องใช้ "พลังความมุ่งมั่น" ของตัวเองในการแปรรูปพลังงานสีเขียวนี้ให้เป็นวัตถุต่างๆตามต้องการ ซึ่งพลังนี้มีจุดอ่อนเพียงอย่างเดียว คือ จะไร้ผลกับวัตถุที่มีสีเหลือง


title: ฮาล จอร์แดน

text: ในส่วนของการออกแบบนั้น นักวาดกิล เคน ได้เปลี่ยนดีไซน์ชุดกรีนแลนเทิร์นจากตัวละครเดิมมาเป็นชุดสีเขียวดำ ไม่มีผ้าคลุม และนำลายของกล้ามเนื้อมาใช้เป็นพื้นฐานของชุด โดยนำนักแสดงชาย พอล นิวแมน (Paul Newman) มาใช้เป็นต้นแบบของตัวละครฮาล จอร์แดน


title: ฮาล จอร์แดน

text: เรื่องราวเริ่มต้นขึ้นเมื่อ อาบิน เซอร์ กรีนแลนเทิร์นแห่ง Sector 2814 ประสบอุบัติเหตุยานตกแล้วอยู่ในสภาพใกล้ตายกลางทะเลทรายในเมืองโคสต์ซิตี้ เขาตัดสินใจส่งแหวนของตัวเองออกไปค้นหาผู้ที่กล้าหาญและมีความมุ่งมั่นอันแรงกล้า เพื่อส่งมอบแหวนและตะเกียงของเขาให้คนๆนั้นมาทำหน้าที่เป็นกรีนแลนเทิร์นต่อจากเขา ซึ่งผู้ที่ถูกคัดเลือกจากแหวนดังกล่าว คือ นักบินทดสอบสมรรถนะเครื่องบินที่ชื่อว่า ฮาล จอร์แดน


title: ฮาล จอร์แดน

text: หลังจากที่เรื่องราวของกรีนแลนเทิร์นคนใหม่นี้ถูกตีพิมพ์ใน "Showcase" #22 (ตุลาคม 1959) เขาก็ได้ปรากฏตัวใน "Showcase" อีกสามครั้ง แล้ว "กรีนแลนเทิร์น" ก็ได้แยกไปมีหนังสือเป็นของตัวเองตามหลัง "เดอะแฟลช" ในเดือนกรกฎาคม 1960 ขณะที่ฮาล จอร์แดนก็ได้เดินทางไปที่ดาวOa ได้พบกับเหล่าการ์เดียนออฟเดอะยูนิเวิร์สและสมาชิกในกรีนแลนเทิร์นคอร์ปที่มาจากหลายเผ่าพันธุ์ อีกทั้งยังต้องปราบวายร้ายทั้งบนโลกและนอกจักรวาลสลับกันไปมา


title: คอนสตันไทน์ที่ 3

text: ฟลาวิอุส กลอดิอุส คอนสแตนตินุส () หรือในชื่อภาษาอังกฤษ คอนสตันไทน์ที่ 3 () นายพล โรมัน ผู้ตั้งตนเป็น จักรพรรดิโรมันตะวันตก ใน บริเตนเนีย ใน ค.ศ. 407 และสถาปนาพระองค์ใน กอล พระองค์เป็นจักรพรรดิร่วมจาก ค.ศ. 409 ถึง 411


title: อัลบะกีอ์

text: ญันนะตุลบะกีอ์ () เป็นสุสานในมะดีนะฮ์ ประเทศซาอุดีอาระเบีย ตั้งอยู่บริเวณตะวันออกเฉียงใต้ของมัสยิดอันนะบะวี และเป็นที่รู้จักกันในชื่อ บะกีอ์อัลฆ็อรก็อด (بَـقِـيْـع الْـغَـرْقَـد)


title: อัลบะกีอ์

text: บริเวณนี้เป็นที่บรรจุคนมุสลิมที่สำคัญหลายท่านกับครอบครัวของมุฮัมหมัด โดยเมื่อก่อนมีสุสานชาวยิวอยู่ด้านหลังสุสานนี้จนกระทั่งราชวงค์อุมัยยะฮ์ได้ทำลายสุสานชาวยิวแล้วขยายสุสานนี้ให้กว้างขึ้นจนใกล้กับสุสานของเคาะลีฟะฮ์อุสมาน


title: อัลบะกีอ์

text: เมื่อมุฮัมหมัดมาที่มะดีนะฮ์ในเดือนกันยายน ค.ศ.622 อัล-บะกีอฺยังคงเป็นพื้นที่ที่มีต้นไลเซียม


title: อัลบะกีอ์

text: หลายปีผ่านไป ศพของเคาะลีฟะฮ์อุสมาน อิบนุ อัฟฟาน ถูกฝังอยู่ข้างๆ สุสานชาวยิว การขยายสุสานครั้งแรกเกิดขึ้นโดยมุอาวิยะห์เพื่อยกย่องอุสมาน มุอาวิยะห์ได้รวมสุสานชาวยิวไปอยู่ในสุสานอัล-บะกีอฺและสร้างโดมเหนือสุสานของอุสมาน โดยโดมและสิ่งก่อสร้างได้เปลี่ยนแปลงไปตามเวลา


title: อัลบะกีอ์

text: สุสานนี้เคยถูกทำลายโดยกองกำลังวะฮะบีย์-ซาอุดีในปี1806 และ 1925 (หรือ 1926)


title: อัลบะกีอ์

text: โดยครั้งแรกในปี 1806 กองกำลังวาฮาบีย์แห่งแคว้นนัจญ์ปกครองทั้งมักกะฮ์และมะดีนะฮ์ และทำลายศาสนสถานหลายที่ซึ่งรวมถึงสุสานและมัสยิดไม่ว่าจะด้านในหรือข้างนอกก็ตาม ในบันทึกทางประวัติศาสตร์ พวกเขาทำให้สุสานถูกถมให้เรียบ และปล้นสะดมเครื่องประดับและของใช้ต่างๆ


title: อัลบะกีอ์

text: การทำลายครั้งที่สองถูกอธิบายในที่ปรึกษาแห่งชาติของอิหร่าน และกลุ่มคนที่ถูกส่งไปที่ฮิญาซเพื่อสอบสวนคดี โดยทั้งนิกายซุนนี่และชีอะฮ์ต้องการฟื้นฟูสุสานแห่งนี้และประนามต่อการทำลายสุสานนี้ โดยวันนั้นจึงถูกเรียกว่าวันแห่งความเศร้าโศก ("Day of Sorrow") แต่ทางซาอุดีปฏิเสธทุกข้อกล่าวหาและไม่ฟื้นฟูสุสาน ถึงแม้ว่าตอนนี้สุสานอัลบากีอฺมีสภาพดีกว่าตอนที่ถูกทำลาย แต่ความทรงจำของผู้ที่มาเยี่ยมสุสานในอดีตยังคงถูกทิ่มแทงในใจไปอีกนาน


title: อุสมาน

text: อุสมาน อิบน์ อัฟฟาน (عثمان بن عفان) รู้จักกันในภาษาอังกฤษโดยแบบตุรกีและเปอร์เซีย โอสมาน (579 – 17 มิถุนายน 656) เป็นสาวกของศาสดามุฮัมหมัดและเป็นเคาะลีฟะฮ์คนที่ 3 ของรัฐเคาะลีฟะฮ์รอชิดีน อุษมานเกิดในเผ่าบนูอุมัยยะฮ์ในมักกะฮ์ เมื่อเคาะลีฟะฮ์อุมัรเสียชีวิตตอนอายุ 59/60 ปี ส่วนอุษมานเสียชีวิตตอนอายุ 64/65 ปี ทำให้เป็นผู้นำที่ปกครองยาวนานที่สุดโดยเป็นคนที่สองรองจากอุมัร


title: อุสมาน

text: จากรายงานของซุนนี อุสมานแต่งงานกับรุก็อยยะฮ์ หลังจากเธอเสียชีวิต เขาได้แต่งงานกับอุมมุกัลซุม เนื่องจากทั้งสองเป็นลูกสาวของมุฮัมหมัด เขาจึงไดสมยานามว่า "ซุลนุร็อยน์" ("เจ้าแห่งสองรัศมี")


title: อุสมาน

text: ภายใต้การปกครองของอุสมาน อาณาจักรอิสลามได้ขยายไปถึงจังหวัดฟอร์ส (ปัจจุบันคืออิหร่าน) ในปีค.ศ.650 และบางส่วนของคุรอซาน (ปัจจุบันคืออัฟกานิสถาน) ในปีค.ศ.651 สงครามในอาร์มีเนียเริ่มขึ้นในช่วงทศวรรษที่ 640 การยึดครองของเขาจึงนำไปสู่การประท้วงจนกระทั่งเขาถูกสังหาร มุมมองเกี่ยวกับอุสมาน:มุมมองในสื่ออาหรับ:


title: อุสมาน

text: มุมมองของชีอะฮ์:


title: มัตสึบาระ

text: มัตสึบาระ ( "Matsubara") อาจหมายถึง


title: ซิ่งโคตรเทพล้างบัญชีชั่ว

text: ซิ่งโคตรเทพล้างบัญชีชั่ว (อังกฤษ: Drive Angry) เป็นภาพยนตร์อเมริกันในปี ค.ศ. 2011 กำกับโดย แพธทริก ลัสซิเออร์ นำแสดงโดย นิโคลัส เคจ, แอมเบอร์ เฮิร์ด, วิลเลียม ฟิชต์เนอร์, บิลลี เบิร์ก, ชาร์ล็อต รอสส์, เคที มิกซอน และทอม แอทกินส์


title: ซิ่งโคตรเทพล้างบัญชีชั่ว

text: เมื่อลูกสาวของมิลตัน ถูกฆาตกรรม และแย่งชิงหลานสาวตัวน้อยไป เพื่อทำการสังเวยในคืนจันทร์เต็มดวง ที่จะมาถึงในอีก 3 วัน ภารกิจนี้จึงตีตราด่วนสุดๆ มิลตันร่วมมือกับ ไพเพอร์ บริกรสาวสุดสวยที่ลงทุนขโมยรถของแฟนเก่าเพื่อช่วยมิลตัน พวกเขาต้องรีบตามล่า โจนาห์ คิง หัวหน้าลัทธิ ที่เชื่อว่าชะตากรรมของเขาคือใช้เด็กทารกปลดปล่อยนรกขึ้นสู่โลก แต่ลัทธิกระหายเลือดนั้นเป็นเพียงแค่หนึ่งในศัตรูของมิลตันเท่านั้น ตำรวจเองก็ยังตามล่าเขาอยู่ และที่ร้ายสุดคือนักฆ่าที่มีฉายาว่า นัก(คิด)บัญชี ที่ถูกส่งมาโดยปิศาจเพื่อนำมิลตันมายังนรก นักฆ่าต้องไล่ตามมิลตันอย่างไม่ลดละเพื่อให้เป้าหมายสำเร็จ มิลตันจึงต้องใช้พลังของเขาและรถคันโตเพื่อจัดการเจ้าฆาตกร ก่อนที่หนทางแห่งการไถ่บาปจะหมดสิ้น


title: คริสตา แคมป์เบลล์

text: คริสตา แคมป์เบลล์ ( เกิดวันที่ 7 ธันวาคม ค.ศ. 1972) เป็นนักแสดงชาวอเมริกัน เธอมีชื่อเสียงจากการแสดงในภาพยนตร์ "2001 Maniacs", "Mozart and the Whale", "Lonely Hearts", "The Wicker Man", "Cleaner", "Day of the Dead", "Lies & Illusions", "The Mechanic", "Drive Angry", "Straight A's", "The Big Wedding" และ "The Iceman"


title: เอลลี ดูห์เอ

text: เอลลี ดูห์เอ (อังกฤษ: Elley Duhé) เป็นนักร้อง, นักแต่งเพลงชาวอเมริกัน


title: เอลลี ดูห์เอ

text: เอลลี ดูห์เอ เกิดเมื่อวันที่ 14 กุมภาพันธ์ ค.ศ. 1992 ที่นครโมบีท รัฐแอละแบมา ประเทศสหรัฐอเมริกา เธอถูกเลี้ยงบนชายฝั่งอ่าวในเมืองเล็กๆ ของนครแวนเคลิฟ, รัฐมิสซิสซิปปี้ และเกาะฟินแอละแบมา เอลลีเริ่มการร้องเพลงตั้งแต่ยังเด็ก ในช่วงวัยรุ่นเธอยังเขียนเพลง และทำการแสดงเพลงของเธอเองด้วย เอลลีได้แรงบันดาลใจจากคุณพ่อนักดนตรีและคุณลุงที่อยู่ในวงการดนตรีที่เมืองนิวออร์ลีนส์


title: เอลลี ดูห์เอ

text: หลังจากที่พ่อของเธอให้กีตาร์ตัวแรกเมื่อเธออายุ 14 ปี เอลลีเริ่มร้องเพลงที่ร้านกาแฟ เธอได้แสดงใน บาร์, ร้านอาหาร และงานปาร์ตี้ส่วนตัว จนได้รับการเปิดเผยตัวมากพอที่และสามารถติดต่อกับนักแต่งเพลงในเมืองแนชวิลล์, ลอสแอนเจลิส และออสติน หลังจากเรียนจบโรงเรียนมัธยมและได้รับประกาศนียบัตร เอลลีใช้เวลา 3 ปีเพื่อฝึกฝนทักษะการร้องเพลงเพิ่มเติมและย้ายมาอาศัยอยู่ที่ลอสแอนเจลิส


title: เอลลี ดูห์เอ

text: ในปีค.ศ. 2012 เอลลีเข้าแข่งขันประกวดร้องเพลงในรายการเดอะวอยซ์อเมริกาที่ฉายทางโทรทัศน์ช่องเอ็นบีซี แต่ถูกคัดออกในรอบแรก


title: เอลลี ดูห์เอ

text: เพลงเดี่ยว ""Millennium"" การทำงานร่วมกันของเธอกับโปรดิวเซอร์เพลงอิเล็กทรอนิกส์ "'Tarro"' ถูกปล่อยออกมาในเดือนตุลาคมปีค.ศ. 2016 ถูกรับชมมากกว่าสองล้านครั้งในเว็บไซต์ยูทูบ และสตรีม 1.4 ล้านครั้งในสปอทิฟาย


title: เอลลี ดูห์เอ

text: หลังจากบิลบอร์ดประกาศเพลงของเธอ ""Immortal"" ในเดือนธันวาคม ปีค.ศ. 2016 ได้รับกระแส 4.5 ล้านครั้งในสปอทิฟายในขณะที่มิวสิกวิดีโอมียอดชมเกือบล้านครั้งบนเว็บไซต์ยูทูบ เรียบเรียงโดยดีเจ "'Duo Snakehips"' ทำให้ได้รับกระแสในการสตรีมเพิ่มอีก 770,000 ครั้งในสปอทิฟาย


title: เอลลี ดูห์เอ

text: เอลลีมีเพลงเดี่ยว ""Fly"" ถูกปล่อยออกมาในเดือนกรกฎาคม ปีค.ศ. 2017 ที่ผลิตโดย ILLA และ Cool & Dre (คริสตินา มิเลียน, ลิล เวย์น)


title: เอลลี ดูห์เอ

text: ในเดือนกรกฎาคม ปีค.ศ. 2018 เอลลีร่วมมือกับโปรดิวเซอร์เพลงอย่าง "'เซดด์"' ในการทำเพลงเดี่ยว ""Happy Now""


title: เอลลี ดูห์เอ

text: ต่อมาในวันที่ 3 สิงหาคม ค.ศ. 2018 เธอร่วมมือกับ "'กริฟฟิน"' ในการทำเพลง ""Tie Me Down"" และในวันที่ 10 สิงหาคม ค.ศ. 2018 เอลลีได้ปล่อยอัลบั้ม ""Dragon Mentality""


title: เกมกระชากล้าน

text: เกมกระชากล้าน () เป็นรายการโทรทัศน์ไทยประเภทเกมโชว์ควิซโชว์รายการแรกของอมรินทร์ทีวีที่เปิดโอกาสให้ทุกคนตอบคำถามที่มี 2 ตัวเลือก จำนวน 10 ข้อเพื่อชิงเงินรางวัล 1,000,000 บาท ออกอากาศเป็นประจำทุกวันจันทร์ - ศุกร์ เวลา 19.00 น. - 19.30 น. ต่อจากรายการต่างคนต่างคิด ทางอมรินทร์ทีวี


title: เกมกระชากล้าน

text: ผู้เข้าแข่งขันจะต้องมาเป็นคู่ จากนั้นพิธีกรจะทำการเปิดตัวเลือกทั้งสองตัวเลือกก่อน ซึ่งอาจเป็นภาพหรือสิ่งของก็ได้ แล้วจึงอ่านคำถาม หลังจากพิธีกรอ่านคำถามเสร็จ ผู้เข้าแข่งขันจะมีเวลา 2 นาทีในการวิเคราะห์และปรึกษาหารือกันเพื่อหาคำตอบที่ถูกต้อง และเมื่อครบ 2 นาที ผู้ชมในสตูดิโอ 100 คนจะโหวตหาตัวเลือกที่ตัวเองคิดว่าถูกต้องโดยการกดปุ่ม ซึ่งจะแสดงออกมาเป็นเปอร์เซนต์เพื่อช่วยเพิ่มความมั่นใจให้กับผู้เข้าแข่งขัน เสร็จแล้วผู้เข้าแข่งขันคนหนึ่งจะต้องจับโซ่ที่คิดว่าถูกต้อง โดยมีอีกคนคอยถือถังรองรับเหรียญ และเมื่อพิธีกรสั่งว่า "กระชากคำตอบ" ให้ผู้เข้าแข่งขันดึงโซ่ลง ถ้าถูกต้อง เหรียญทองจะไหลตามท่อลงสู่ถัง ผู้เข้าแข่งขันจะได้รับเงินรางวัลไปข้อละ 2,000 บาท แต่ถ้าผิด ผู้เข้าแข่งขันจะถูกกระชากออกจากรายการทันที แต่ถ้าผู้เข้าแข่งขันตอบถูกครบทั้ง 10 ข้อ จะถือว่า "แจ็คพอตแตก" ผู้เข้าแข่งขันจะได้รับเงินรางวัลกลับไปทันที 1,000,000 บาท และระหว่างที่เล่น โจอี้ เชิญยิ้ม จะนำของรางวัลพิเศษมาเพื่อให้ผู้เข้าแข่งขันตัดสินใจว่าจะตอบคำถามชิงรางวัลพิเศษหรือไม่ ถ้าตอบคำถามนี้จะเป็นการหยุดเส้นทางการกระชากเงินล้านลง ถ้าตอบถูกจะได้ของรางวัลพิเศษชิ้นนั้นไป แต่ถ้าตอบผิด ผู้เข้าแข่งขันจะถูกกระชากออกจากรายการเช่นกัน และได้รับเงินรางวัลเพียงครึ่งหนึ่งจากที่สะสมมาทั้งหมดกลับบ้าน


title: เกมกระชากล้าน

text: และตั้งแต่วันที่ 27 สิงหาคม พ.ศ. 2561 ได้มีการปรับรูปแบบใหม่ โดยลดเวลาปรึกษาหารือกันของผู้เข้าแข่งขันเหลือ 1 นาที และผลโหวตของผู้ชมในสตูดิโอ 100 คน จะเริ่มใช้ตั้งแต่ข้อที่ 6 เป็นต้นไป รวมทั้งในวันที่ 28 สิงหาคม ปีเดียวกัน ในกรณีที่ตอบผิด ก่อนที่ผู้เข้าแข่งขันจะถูกกระชากออกไป เหรียญสีดำจะไหลลงสู่ถัง เพื่อเป็นการแสดงว่าผู้เข้าแข่งขันตอบผิดนั่นเอง


title: เกมกระชากล้าน

text: ในกรณีที่ผู้เข้าแข่งขันสามารถตอบคำถามได้ถูกทั้ง 10 ข้อติดต่อกัน จะได้รับรางวัล 1,000,000 บาท ซึ่งจนถึงปัจจุบันนี้ยังไม่มีคู่ใดที่สามารถทำได้


title: สีตูจอทิน

text: สีตูจอทิน (, ; รู้จักในพระนาม นรปติสีตู (နရပတိ စည်သူ, )) กษัตริย์องค์สุดท้ายแห่ง อาณาจักรอังวะ จาก ค.ศ. 1551 ถึง 1555 พระองค์ก้าวขึ้นสู่อำนาจโดยการโค่นล้ม นรปติที่ 3 ใน ค.ศ. 1551 ตลอด 6 ปีในการก่อกบฏของพระองค์ (1545-1551) ได้การสนับสนุนจากเมืองโมญีน


title: โรนัลด์ เฟอร์กูสัน

text:
โรนัลด์ เฟอร์กูสัน () เกิดเมื่อวันที่ 10 ตุลาคม 2474 ณ ลอนดอน เป็นบุตรชายของ พันเอก แอนดรูว์ เฮนรี เฟอร์กูสัน และ มาเรียน มอนตากู ดักลาส สก็อตต์ โดยมารดาของเขาเป็นพระญาติใน เจ้าหญิงอลิซ ดัชเชสแห่งกลอสเตอร์ พระชายาใน เจ้าชายเฮนรี ดยุกแห่งกลอสเตอร์ ทำให้เขากลายเป็นลูกพี่ลูกน้องใน เจ้าชายวิลเลียมแห่งกลอสเตอร์ และ เจ้าชายริชาร์ด ดยุกแห่งกลอสเตอร์ เขาเติบโตในลอนดอน โดยเขาอาศัยใน นิวแฮมป์เชียร์ และเข้าเรียนมหาวิทยาลัยอิตัน
เขาเป็นไลฟ์ การ์ดช่วยชีวิตในปี 2495 ซึ่งอีก 2 ปีถัดมาในปี 2497 พ่อของเขาได้รับยศพันเอก ต่อมาเขาได้รับการเลื่อนตำแหน่งให้เป็นผู้หมวด และละกัปตัน 2501 เขาเกษียณในปี 2511 และ ได้รับยศพันตรีกิตติมศักดิ์ ในช่วงชีวิตการเป็นทหารของเขานั้น เขเป็นทหารในเยอรมนี , อียิปต์ , เอเดน และ ประเทศไซปรัส ในปี 2530 เขาได้เข้ามาเป็นเจ้าหน้าที่โบสถ์ ซึ่งเป็นคำขอร้องจากนักบุญจอห์น
เขาแต่งงานครั้งแรกกับ ซูซาน แบร์แรนเตส เมื่อวันที่ 17 มกราคม 2499 มีบุตรสาว 2 คนคือ


title: โรนัลด์ เฟอร์กูสัน

text:
พวกเขาหย่าร้างกันในปี พ.ศ. 2517 และในปี 2519 เขาแต่งงานใหม่กับ ซูซาน ดริฟฟอร์ด มีบุตร-ธิดาดังนี้
ด้วยความที่มารดาของเขานั้นเป็นพระญาติใน เจ้าหญิงอลิซ ดัชเชสแห่งกลอสเตอร์ ทำให้เขาได้มีโอกาสพบปะ และได้เข้าเฝ้า พระราชวงศ์อังกฤษอยู่หลายครั้ง และนั้นทำให้ ซาราห์ เฟรอร์กูสัน บุตรสาวคนรองของเขาได้พบกับ เจ้าชายแอนดรูว์ ดยุกแห่งยอร์ก ในปี 2522 เขาได้มีโอกาสร่วมแข่งขันฟุตบอล อังกฤษคัพ โดยมี เจ้าชายชาลส์ เจ้าชายแห่งเวลส์ ร่วมเตะบอลด้วย โดยภายหลังจากที่ลูกสาวของเขาได้เสกสมรสกับ เจ้าชายแอนดรูว์นั้น ทำให้ความสัมพันธ์ของเขากับพระราชวงศ์แน่นแฟ้นมากขึ้น ว่ากันว่า เจ้าชายแอนดรูว์ ทรงพระกรุณาโปรดเกล้าให้เขาและครอบครัว เข้าออกวังได้ เขากลายเป็นพระสัสสุระในพระราชโอรสของ สมเด็จพระราชินีนาถเอลิซาเบธที่ 2 แห่งสหราชอาณาจักร เขากลายเป็นประธานสมาคมฟุตบอลอังกฤษคัพ ซึ่งไม่นานหลังจากนั้นเขาก็เสียชีวิตลง เมื่อวันที่ 16 มีนาคม 2546 สิริอายุ 71 ปี ซึ่งเขาป่วยหลายโรค อาทิมะเร็งต่อมลูกหมาก มะเร็งผิวหนัง โรคหัวใจ โดยในงานศพของเขานั้น เจ้าชายชาลส์ เจ้าชายแห่งเวลส์ เสด็จพระราชดำเนินพร้อมด้วย เจ้าชายแอนดรูว์ ดยุกแห่งยอร์ก มาร่วมในงานศพของเขา ในนิวแฮมป์เชียร์


title: ปฏิบัติการทอนกา

text: ปฏิบัติการทอนกา เป็นรหัสนามที่มอบหมายให้กับปฏิบัติการโดดร่มที่ถูกดำเนินโดยกองพลทหารโดดร่มอังกฤษที่ 6 ในช่วงระหว่างวันที่ 5 มิถุนายน และ 7 มิถุนายน ค.ศ. 1944 ซึ่งเป็นส่วนหนึ่งของปฏิบัติการโอเวอร์ลอร์ดและการยกพลขึ้นบกดีเดย์ในช่วงสงครามโลกครั้งที่สอง


title: ปฏิบัติการทอนกา

text: ทหารโดดร่มและเครื่องร่อนของทหารโดดร่มแห่งกองพล ภายใต้การบัญชาการของพลตรี ริชาร์ด เนลสัน เกล ได้ลงจอดบนปีกตะวันออกของพื้นที่การรุกราน ใกล้กับเมืองก็อง ได้รับมอบหมายด้วยวัตถุประสงค์หลายประการ กองพลนี้จะเข้ายึดครองสองสะพานที่มีความสำคัญทางด้านยุทธศาสตร์ที่คอลก็องและแม่น้ำ Orne ซึ่งจะถูกใช้โดยกองกำลังทางภาคพื้นดินของฝ่ายสัมพันธมิตรเพื่อการเข้ารุก เมื่อการยกพลขึ้นบกจากทางทะเลได้เกิดขึ้น การทำลายสะพานอื่นๆหลายแห่งเพื่อขัดขวางการถูกใช้งานของเยอรมันและการรักษาความปลอดภัยของหมู่บ้านที่สำคัญหลายแห่ง กองพลนี้ได้รับความมอบหมายหน้าที่ในการจู่โจมและเข้าทำลายกองปืนใหญ่เมอวิลลี่(Merville Gun Battery) เป็นกองปืนใหญ่ที่แหล่งข่าวกรองของฝ่ายสัมพันธมิตรเชื่อว่าเป็นที่ตั้งของปืนใหญ่จำนวนมากหลายกระบอก ซึ่งอาจจะโจมตีถล่มใส่การรุกชายหาด (รหัสนามว่า ซอร์ด) และอาจก่อให้การสูญเสียที่หนักขึ้นต่อทหารฝ่ายสัมพันธมิตรที่กำลังยกพลขึ้นบกนั้น เมื่อบรรลุเป้าหมายแล้ว กองพลก็ได้สร้างและรักษาหัวสะพานที่อยู่บริเวณรอบๆสะพานที่ถูกยึดครองอย่างแน่นหนาจนกระทั่งพวกเขาได้เชื่อมต่อกับการรุกของกองกำลังทางภาคพื้นดินของฝ่ายสัมพันธมิตร


title: ปฏิบัติการทอนกา

text: กองพลต้องประสบกับรวมตัวของสภาพอากาศที่เลวร้ายและการนำร่องของนักบินที่แย่ ซึ่งทำให้ทหารโดดร่มจำนวนมากที่จะทำการโดดร่มลงจอดไม่ลงเป้าหมายตลอดพื้นที่การปฏิบัติการของกองพลทำให้เกิดความสูญเสียไปจำนวนมากและทำให้การดำเนินปฏิบัติการนั้นยากขึ้น โดยเฉพาะอย่างยิ่ง กองพันทหารโดดร่มที่ 9 ซึ่งได้รับมอบหมายให้ทำภารกิจในการทำลายกองปืนใหญ่เมอวิลลี่ ซึ่งสามารถรวบรวมกองกำลังที่แข็งแกร่งก่อนที่จะมีการโจมตีกองปืนใหญ่ ด้วยผลลัพธ์ที่ได้เกิดความสูญเสียอย่างหนัก กองปืนใหญ่ได้ถูกโจมตีได้อย่างสำเร็จและปืนภายในได้ปิดตัวลง เป้าหมายอื่นๆของกองพลได้สำเร็จอย่างลุล่วงแม้ว่าจะประสบกับปัญหาต่างๆ กองกำลังขนาดเล็กของทหารเครื่องร่อน จากกองพันที่ 2 ทหารราบเบาอ๊อกฟอร์ดเชอร์และบักกิงแฮมเชอร์ ได้ทำการปกป้องสองสะพานเหนืองคลองก็องและแม่น้ำ Orne ในปฏิบัติการภารกิจหลัก สะพานอื่นได้ถูกทำลายโดยกองพล และหมู่บ้านจำนวนมากถูกยึดครอง หัวสะพานได้ถูกสร้างขึ้นโดยกองพล และประสบความสำเร็จในการผลักดันต่อการโจมตีตอบโต้กลับหลายครั้งของเยอรมันจนกระทั่งกองกำลังทางภาคพื้นดินของฝ่ายสัมพันธมิตรที่ได้บุกครองหาดได้มาถึงตำแหน่งนี้ ปฏิบัติการของกองพลได้จำกัดความสามารถอย่างหนักของการป้องกันเยอรมันในการติดต่อสือสารและการจัดระเบียบของพวกเขาใหม่ เพื่อให้แน่ใจว่าทหารยกพลขึ้นจะไม่สามารถถูกใจมตีได้ในช่วงไม่กี่ชั่วโมงแรกที่สำคัญหลังการยกพลขึ้นบกเมื่อพวกเขาอ่อนแอที่สุด


title: สีตูจอทินแห่งตองอู

text: สีตูจอทินแห่งตองอู (, ; สวรรคต 1481) นายพลแห่ง อาณาจักรอังวะ และอุปราชแห่งตองอูจาก ค.ศ. 1470 ถึง 1481 พระองค์เป็นพระอัยกา (ตา) ของ พระเจ้าเมงจีโย ปฐมกษัตริย์แห่ง ราชวงศ์ตองอู และพระองค์ยังเป็นพระราชบุตรเขยขององค์รัชทายาท มังรายกะยอชวา ที่มีชื่อเสียงใน สงครามสี่สิบปี


title: แขวงคิตะ (ซาไก)

text: แขวงคิตะ (北区) เป็นแขวงของนครซาไกในจังหวัดโอซากะ ประเทศญี่ปุ่น มีเนื้อที่ 15.58 ตารางกิโลเมตรและมีประชากร 154,846 คน มีความหนาแน่นของประชากร 9,945 ต่อตารางกิโลเมตร ชื่อหมายถึง "แขวงเหนือ"


title: แขวงคิตะ (ซาไก)

text: แขวงของนครซาไกนี้จัดตั้งขึ้นเมื่อซาไกกลายเป็นนครที่ตั้งขึ้นโดยข้อบัญญัติรัฐบาลญี่ปุ่น เมื่อวันที่ 1 เมษายน 2006


title: Viola banksii

text: Viola banksii หรือมักเรียกทั่วไปว่า ไวโอเล็ตพื้นเมือง () มักจะปลูกเติบโตและขายในสวนเพาะซึ่งหาได้ทั่วไๆปในออสเตรเลีย โดยเฉพาะส่วนตะวันออก หลายปีที่ผ่านมาพืชนี้มีชื่อว่า "Viola hederacea" อย่างไรก็ตามสายพันธุ์ที่ซับซ้อนได้รับการแก้ไขในปี 2004 โดย Kevin Thiele แม้ว่าไวโอเล็ตพื้นเมืองจะถูกเก็บรวบรวมโดย Banks และ Solander แต่ตัวอย่างชนิดนี้ก็หายไปหรือไม่ได้จัดเก็บไว้จนกว่าจะมีการรวบรวมโดย Jacques Labillardière ในแทสเมเนียในภายหลัง เขาค้นพบว่าตัวอย่างของ "Viola hederacea" ที่เก็บรวบรวมโดย Labillardière ไม่เหมือนกับพืชที่มีความชุ่มชื้นและมีน้ำหนักมากขึ้นซึ่งในภายหลังมีการเก็บรวบรวมปลูกและขายกันอย่างแพร่หลาย ชนิดที่สองนี้ซึ่งเป็นพืชพื้นเมืองของชายฝั่งนิวเซาธ์เวลส์จากใกล้กับบริสเบนถึงอ่าว Batemans ซึ่งเขาตั้งชื่อ "Viola banksii"


title: Viola banksii

text: James Edward Smith สังเกตว่าพืช V. hederacea ในนิวเซาท์เวลส์มีใบขนาดใหญ่กว่าและเขาสงสัยว่ามันเป็นทั้งชนิดที่แตกต่างกันหรือ "อุดมความหลากหลาย" ใน 1817


title: วอลเลย์บอลโปรชาเลนจ์ 2018

text: วอลเลย์บอลโปรชาเลนจ์ 2018 (เป็นที่รู้จักกันในชื่อ เอสโคล่า โปรชาเลนจ์วอลเลย์บอลลีก ตามชื่อของผู้สนับสนุนหลัก) เป็นการแข่งขันวอลเลย์บอลโปรชาเลนจ์ครั้งที่ 7 ซึ่งในฤดูกาลนี้จะมีสโมสรเข้าร่วมการแข่งขันเป็น 11 สโมสร โดยจะเริ่มแข่งขันระหว่างวันที่ 3 กันยายน ถึง 9 กันยายน พ.ศ. 2561 ณ อาคารนันทนาการ มหาวิทยาลัยรังสิต


ไทยแลนด์ อเมเจอร์ลีก ฤดูกาล 2561 โซนภาคเหนือตอนล่าง เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 17 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคเหนือตอนบน โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4


title: ไทยแลนด์ อเมเจอร์ลีก ฤดูกาล 2561 โซนภาคเหนือตอนล่าง

text: การแข่งขันในโซนภาคเหนือตอนล่างจะแบ่งออกเป็น 3 รอบ ได้แก่รอบคัดเลือก รอบมินิลีก และรอบชิงชนะเลิศประจำโซน ดังนี้


text:
การแข่งขันในรอบคัดเลือกและรอบมินิลีกของโซนภาคเหนือตอนล่างใช้สนามแข่งขัน 3 แห่งใน 3 จังหวัด ได้แก่
การแข่งขันในรอบชิงชนะเลิศประจำโซนและรอบชิงชนะเลิศระหว่างโซนจะแข่งขันที่สนามกีฬาองค์การบริหารส่วนจังหวัดลำพูน อำเภอเมืองลำพูน จังหวัดลำพูน


text: การจับสลากแบ่งสายในรอบคัดเลือกมีขึ้นเมื่อวันที่ 24 สิงหาคม พ.ศ. 2561 ที่การกีฬาแห่งประเทศไทย โดยผลการจับสลากของโซนภาคเหนือตอนล่างเป็นดังนี้


text:
กลุ่มเอ
กลุ่มบี


text: มินิลีก รอบคัดเลือก กลุ่มย่อยบี 4


title: อิลเลเนียม (ดีเจชาวอเมริกัน)

text: นิโคลัส ดี. มิลเลอร์ (; เกิด 26 ธันวาคม ค.ศ. 1990) หรือชื่อในวงการคือ อิลเลเนียม (มักเขียน ILLENIUM) เป็นนักดนตรี, ดีเจ และโปรดิวเซอร์ชาวอเมริกัน


title: อิลเลเนียม (ดีเจชาวอเมริกัน)

text: นิโคลัส ดี. มิลเลอร์ เกิดในชิคาโก รัฐอิลลินอยส์ ต่อมา ครอบครัวย้ายไปอาศัยอยู่ในซานฟรานซิสโก อิลเลเนียมเริ่มทำเพลงแนวอิเล็กทรอนิกส์แดนซ์ในช่วงต้นปี ค.ศ. 2008 และในช่วงฤดูร้อนปี ค.ศ. 2011 หลังจากที่ได้ดูการแสดงของเบสเนกเตอร์ (Bassnectar) ที่เรดร็อกส์ อิลเลเนียมเริ่มทำงานอัลบั้มแรกของเขา และพูดถึงเบสเนกเตอร์ว่า "เมื่อผมเห็นเขา ผมได้เอเบิลตันในวันรุ่งขึ้น"


title: อิลเลเนียม (ดีเจชาวอเมริกัน)

text: ในปี ค.ศ. 2013 อิลเลเนียมย้ายไปอาศัยอยู่ในเดนเวอร์ รัฐโคโลราโดซึ่งเป็นที่อยู่ในปัจจุบัน ในระหว่างการสัมภาษณ์เขายังกล่าวว่า '"เมื่อเขาไม่ได้ผลิตเพลง เขาใช้เวลานอกบ้านกับแฟนสาวของเขาและเพื่อนสนิท"' และ "หนึ่งในกิจกรรมที่ชื่นชอบของเขาคือการออกไปดูหนัง"'


title: อิลเลเนียม (ดีเจชาวอเมริกัน)

text: อิลเลเนียมถือว่า โอเดสซาและพอร์เตอร์ รอบินสัน เป็นอิทธิพลทางดนตรี อิลเลเนียมยังแสดงความนับถือต่อรอบินสัน และ "ใฝ่ฝันที่จะได้ร่วมงานกัน"


title: อิลเลเนียม (ดีเจชาวอเมริกัน)

text: ในเดือนกรกฎาคม ค.ศ. 2018 ก่อนที่จะปล่อยซิงเกิล "Take You Down"' อิลเลเนียมยังโพสต์ลงในสื่อสังคมออนไลน์ของเขาเกี่ยวกับอดีตของเขาที่ติดยาเสพติด และการต่อสู้ที่เขาและครอบครัวต้องเผชิญ


title: อิลเลเนียม (ดีเจชาวอเมริกัน)

text: ตลอดเวลาที่ผ่านมา อิลเลเนียมได้ทัวร์คอนเสิร์ตร่วมกับศิลปินมากมาย เช่น เดอะเชนสโมเกอส์ บิกไจแอนทิก และโอเดสซา


title: อิลเลเนียม (ดีเจชาวอเมริกัน)

text: อิลเลเนียมมีทัวร์ครั้งแรกในเดอะอะเวกทัวร์ ซึ่งเป็นที่มาพร้อมกับอัลบั้ม "Awake" ในวันที่ 10 พฤศจิกายน ค.ศ. 2017 ในปีเดียวกันนั้น เขายังได้ทัวร์คอนเสิร์ตอย่างต่อเนื่องและได้รับกระแสตอบรับเป็นอย่างดี


title: ฟรีดริช รัทเซล

text: ฟรีดริช รัทเซล () (30 สิงหาคม ค.ศ. 1844 - 9 สิงหาคม ค.ศ. 1904) เป็นนักภูมิศาสตร์และนักชาติพันธุ์วรรณนาชาวเยอรมัน มีผลงานที่โดดเด่นในเรื่องของแนวคิดเลเบนสเราม์ (Lebensraum) หรือดินแดนเป็นสิ่งมีชีวิต ซึ่งมีอิทธิพลต่อระบอบนาซีในเวลาต่อมา


title: ฟรีดริช รัทเซล

text: บิดาของรัทเซลเป็นผู้ดูแลและจัดการพิพิธภัณฑ์ของแกรนด์ดยุคแห่งบาเดน เขาเข้าเรียนที่โรงเรียนมัธยมปลายในเมืองคาร์ลสรูเออเป็นเวลาหกปีก่อนจะเข้าฝึกงานเป็นผู้ผสมยาเมื่ออายุ 15 ปี ใน ค.ศ. 1863 เขาเดินทางไปยังเมืองรัพเพอชวิลริมทะเลสาบซูริค สวิตเซอร์แลนด์ เพื่อศึกษาวิชาคลาสสิก และเป็นผู้ผสมยาที่เมืองเมิร์สในเขตรูห์รระหว่าง ค.ศ. 1868 – 1866 ก่อนจะเข้าศึกษาเป็นระยะเวลาสั้น ๆ ที่โรงเรียนมัธยมปลายในเมืองคาร์ลสรูเออและสมัครเป็นนักศึกษาสาขาสัตววิทยาที่มหาวิทยาลัยไฮเดลเบิร์ก มหาวิทยาเจนา และมหาวิทยาลัยฮุมบ็อลท์ ตามลำดับ จนจบการศึกษาใน ค.ศ. 1868 เขาได้ศึกษาสัตววิทยาใน ค.ศ. 1869 และตีพิมพ์ผลงานเรื่อง "ธรรมชาติและพัฒนาการของโลกอินทรีย์" (Sein und Werden der organischen Welt) ซึ่งได้รับอิทธิพลจากแนวคิดของดาร์วิน


title: ฟรีดริช รัทเซล

text: หลังจากจบการศึกษา รัทเซลเริ่มเปลี่ยนแปลงจากการเป็นนักสัตววิทยาเป็นนักภูมิศาสตร์ เขาเริ่มออกเดินทางไปรอบ ๆ ทะเลเมดิเตอร์เรเนียน เคยเข้าร่วมสงครามฝรั่งเศส-ปรัสเซียใน ค.ศ. 1870 และได้รับบาดเจ็บสองครั้งในระหว่างสงคราม บันทึกจากประสบการณ์ที่พบเห็นในระหว่างการเดินทางในทะเลเมดิเตอร์เรเนียนนำไปสู่การทำงานเป็นนักข่าวภาคสนามให้กับ"วารสารโคโลญ" (Kölnische Zeitung) ส่งผลให้รัทเซลได้เดินทางไปยังสถานที่ต่าง ๆ มากขึ้นและยาวนานขึ้น การเดินทางที่มีความสำคัญและเป็นจุดเปลี่ยนต่ออาชีพการงานของรัทเซล คือ เมื่อเขาได้เดินทางไปยังอเมริกาเหนือ คิวบา และเม็กซิโกในช่วง ค.ศ. 1874 – 1875 เขาได้ศึกษาถึงอิทธิพลของกลุ่มชาติพันธ์เยอรมันในอเมริกา โดยเฉพาะอย่างยิ่งในภาคตะวันตกกลาง รวมถึงกลุ่มชาติพันธุ์อื่น ๆ ในอเมริกาเหนือ และได้ผลิตงานเขียนใน ค.ศ. 1876 เรื่อง "ประวัติย่อของเมืองและวัฒนธรรมในอเมริกาเหนือ" (Städte-und Kulturbilder aus Nordamerika) ซึ่งมีบทบาทสำคัญต่อสาขาภูมิศาสตร์วัฒนธรรม รัทเซลยังได้เดินทางไปยังเมืองต่าง ๆ เช่น นิวยอร์ก บอสตัน ฟิลาเดลเฟีย วอชิงตัน ริชมอนด์ ชาร์ลสตัน นิวออร์ลีน และซานฟรานซิสโก


title: ฟรีดริช รัทเซล

text: หลังกลับจากอเมริกาใน ค.ศ. 1875 รัทเซลได้เป็นผู้บรรยายวิชาภูมิศาสตร์ที่โรงเรียนเทคนิคในมิวนิก ใน ค.ศ. 1876 เขาได้รับการเลื่อนตำแหน่งให้เป็นผู้ช่วยศาสตราจารย์ ก่อนจะเลื่อนตำแหน่งเป็นศาสตราจารย์ใน ค.ศ. 1880 ระหว่างที่อยู่ในมิวนิก รัทเซลผลิตหนังสือหลายเล่มและเป็นที่ยอมรับในอาชีพในฐานะนักวิชาการ ใน ค.ศ. 1886 เขาได้รับการแต่งตั้งเป็นศาสตราจารย์ทางภูมิศาสตร์ประจำมหาวิทยาลัยไลพ์ซิช การบรรยายของเขาได้รับความสนใจและมีอิทธิพลต่อเอลเลน เชอร์ชิลล์ เซมเพิล นักภูมิศาสตร์ชาวอเมริกัน


title: ฟรีดริช รัทเซล

text: รัทเซลเป็นผู้วางรากฐานวิชาภูมิศาสตร์มนุษย์โดยเขียนหนังสือ "มานุษยภูมิศาสตร์" (Anthropogeographie) สองเล่มใน ค.ศ. 1882 และ ค.ศ. 1891 ซึ่งได้รับการตีความผิดจากนักศึกษาของเขาจำนวนมาก และมีผลต่อแนวคิดนิยัตินิยมทางสิ่งแวดล้อม เขาตีพิมพ์หนังสือ "ภูมิศาสตร์การเมือง" (Politische Geographie) ใน ค.ศ. 1897 ซึ่งแสดงแนวคิดของรัทเซลเกี่ยวกับแนวคิดเลเบนสเราม์ และกลุ่มดาร์วินนิยมเชิงสังคม หนังสือเล่มที่สามของเขา "ประวัติศาสตร์มนุษยชาติ" (The History of Mankind) ถูกตีพิมพ์เป็นภาษาอังกฤษใน ค.ศ. 1896 และได้รับการคัดเลือกเป็นหนึ่งใน 1,100 เล่มของหนังสือที่ใช้พิมพ์หินด้วยโครโมลิโทกราฟีที่สมบูรณ์และโดดเด่น


title: ฟรีดริช รัทเซล

text: รัทเซลเป็นนักวิชาการที่มีความสนใจในสาขาทางวิชาการที่หลากหลาย เขายังคงทำงานอยู่ที่ไลพ์ซิชจนเสียชีวิตอย่างกะทันหันเมื่อวันที่ 9 สิงหาคม ค.ศ. 1904 ที่เมืองเอมเมอร์แลนด์ ประเทศเยอรมนี


title: ฟรีดริช รัทเซล

text: รัทเซลได้รับอิทธิพลจากนักคิดต่าง ๆ เช่น ดาร์วิน และนักสัตววิทยา แอนสท์ ไฮน์ริช เฮคเคล สะท้อนอยู่ในงานเขียนหลายฉบับ ในงานเขียนต่าง ๆ บทความเรื่อง"เลเบนสเราม์" ซึ่งตีพิมพ์ใน ค.ศ. 1901 มีเนื้อหาเกี่ยวกับชีวภูมิศาสตร์เกี่ยวกับความแตกต่างอันเป็นเอกลักษณ์ของพื้นที่ในเยอรมนี ซึ่งเป็นรากฐานของภูมิรัฐศาสตร์หรือ "เกโอโปลิติก" (Geopolitik) ในภาษาเยอรมัน


title: ฟรีดริช รัทเซล

text: งานเขียนของรัทเซลอยู่ในช่วงเวลาใกล้เคียงของการเติบโตของอุตสาหกรรมในเยอรมนีภายหลังสงครามฝรั่งเศส-ปรัสเซียและพยายามสร้างตลาดเพื่อนำเยอรมนีเข้าสู่การแข่งขันกับอังกฤษ งานเขียนของเขาถูกใช้ในการอ้างเหตุผลสำหรับการขยายตัวของจักรวรรดินิยม โดยได้รับอิทธิพลจากอัลเฟรด เทเยอร์ มาฮาน นักภูมิยุทธศาสตร์ชาวอเมริกัน รัทเซลเขียนถึงปณิธานของเยอรมนีในการพัฒนากองทัพเรือและเห็นพ้องกับมาฮานว่าอำนาจทางทะเลเป็นอำนาจที่สร้างความยั่งยืนเนื่องจากกำไรจากการค้าต้องจ่ายให้กับเหล่าพาณิชย์นาวีไม่เหมือนกับอำนาจทางบก


title: ฟรีดริช รัทเซล

text: ผลงานสำคัญของรัทเซลคือ "เกโอโปลิติก" เป็นการขยายความคิดทางชีวภาพของภูมิศาสตร์ซึ่งไม่คำนึงถึงแนวคิดเกี่ยวกับชายแดน รัฐมีลักษณะเป็นอินทรีย์และเติบโตขึ้นโดยมีชายแดนเป็นตัวแทนเพียงตัวแปรเพื่อหยุดการขยายเพียงชั่วคราวเท่านั้น การขยายอาณาเขตของรัฐเป็นสิ่งสะท้อนถึงสุขภาวะของชาติ


title: ฟรีดริช รัทเซล

text: แนวคิดของรัทเซลเกี่ยวกับ "พื้นที่" (Raum) ซึ่งมีการเติบโตตามแนวคิดรัฐอินทรีย์ของเขา แนวคิดเรื่องแรกของเขาเกี่ยวกับ "เลเบนสเราม์" ไม่ใช่การการเมืองหรือเศรษฐกิจแต่เป็นการขยายของจิตวิญญาณและความเป็นชาตินิยมของกลุ่มเชื้อชาติ "แรงจูงใจของพื้นที่" (Raum-motiv) เป็นพลังขับเคลื่อนทางประวัติศาสตร์และเป็นแรงผลักดันให้ประชาชนมี "วัฒนธรรม" (Kultur) ที่แข็งแกร่งในการขยายตัวตามธรรมชาติ พื้นที่สำหรับรัทเซลเป็นแนวคิดที่คลุมเครือในทางทฤษฎีอย่างมาก "พื้นที่" ถูกกำหนดให้เป็นพื้นที่ที่ชาวเยอรมันอาศัยอยู่และรัฐที่อ่อนแอต้องสนับสนุนเศรษฐกิจของชาวเยอรมัน และวัฒนธรรมเยอรมันต้องกระจายสู่วัฒนธรรมอื่น ๆ อย่างไรก็ตามจะสังเกตได้ว่าแนวคิดของรัทเซลเกี่ยวกับ "พื้นที่" ไม่ได้แสดงความต้องการรุกรานอย่างเปิดเผย แต่เขาออกแบบทฤษฎีอย่างง่ายซึ่งแสดงถึงการขยายตัวตามธรรมชาติของรัฐที่แข็งแกร่งในการควบคุมอาณาเขตของรัฐที่อ่อนแอกว่า


title: ฟรีดริช รัทเซล

text: หนังสือของรัทเซลเป็นที่ยอมรับทั่วโลกคือ "มานุษยภูมิศาสตร์" ซึ่งเสร็จสมบูรณ์ระหว่าง ค.ศ. 1872 ถึง 1899 จุดมุ่งเน้นหลักของงานชิ้นนี้คือผลกระทบของลักษณะทางกายภาพที่แตกต่างกันและสถานที่ภายใต้สไตล์และการใช้ชีวิตของผู้คน and


title: ฟรีดริช รัทเซล

text: งานเขียนที่น่าสนใจอื่น ๆ ของรัทเซล ดังนี้


title: ไอซ์วัน

text: ไอซ์วัน (; "อาอีจือว็อน"; "ไอซูวัง") เป็นเกิร์ลกรุ๊ปสัญชาติเกาหลีใต้และญี่ปุ่น สมาชิกวงมาจากรายการการแข่งขัน "โปรดิวซ์โฟร์ตีเอต" ซึ่งเป็นรายการคัดเลือกเด็กฝึกจากหลายบริษัทในประเทศเกาหลีและ 48 กรุ๊ป จากประเทศญี่ปุ่น ให้เหลือเด็กฝึก 12 คน ซึ่งบริษัท CJ E&M ได้รับเข้าสังกัดไว้ และเด็กฝึก 12 คนนั้นก็ได้มาเป็นสมาชิกวงไอซ์วัน มีสัญญาเปิดตัวทั้งหมด 2 ปี 6เดือน โดยมีสมาชิก 12 คน ได้แก่ ชัง ว็อนย็อง, ซากูระ มิยาวากิ, โช ยูรี, ชเว เยนา, อัน ยูจิน, นาโกะ ยาบูกิ, คว็อน อึนบี, คัง ฮเยว็อน, ฮิโตมิ ฮนดะ, คิม แชว็อน, คิม มินจู, และอี แชย็อน


title: ไอซ์วัน

text: ไอซ์วันเปิดตัวครั้งแรกเมื่อวันที่ 29 ตุลาคม พ.ศ. 2561 ด้วยมินิอัลบั้ม "คัลเลอร์ไรซ์" (COLOR*IZ) พร้อมกับประกาศชื่อแฟนคลับอย่างเป็นทางการในชื่อ วิซวัน (WIZ*ONE) ปัจจุบันวงอยู่ภายใต้การบริหารของ Off The Record Entertainment ในเกาหลีใต้ และ AKS ในญี่ปุ่น


title: ไอซ์วัน

text: ชื่อวง "ไอซ์วัน" (IZ*ONE) มาจากการคัดเลือกของ CJ E&M จากหลายชื่อที่ผู้ชมรายการร่วมกันเสนอเข้ามาในรายการ "โปรดิวซ์โฟร์ตีเอต" คำว่า "IZ" มาจากเลข 12 ที่เป็นจำนวนสมาชิกในวง ซึ่งเปรียบเสมือนดาว 12 ดวงที่หมุนรอบดาวดวงใหญ่ที่สื่อถึงแฟน ๆ ทั่วโลกที่รวมกันเป็นหนึ่งเดียวซึ่งแทนด้วยคำว่า "ONE" และเมื่อนำเลข 12 และคำว่า "ONE" มารวมกันจึงกลายเป็นคำว่า "IZ*ONE" สัญลักษณ์ดอกจันทร์ที่คั่นกลางระหว่าง "IZ" และ "ONE" แสดงถึงเครื่องหมายจักรราศีของโหราศาสตร์


title: ไอซ์วัน

text: สมาชิกไอซ์วันมาจากรายการแข่งขันเรียลลิตีชื่อ "โปรดิวซ์โฟร์ตีเอต" ซึ่งออกอากาศทางเอ็มเน็ตตั้งแต่วันที่ 15 มิถุนายน จนถึง 31 สิงหาคม พ.ศ. 2561 เด็กฝึกทั้ง 96 คนมาจากบริษัทเกาหลีใต้หลายบริษัทและกลุ่มไอดอลญี่ปุ่นเอเคบีโฟร์ตีเอต ส่วน 12 คนสุดท้ายนั้นมาจากผลการลงคะแนนของผู้ชม ซึ่งมีการประกาศผลผ่านทางโทรทัศน์


title: ไอซ์วัน

text: ในเดือนกันยายน พ.ศ. 2561 ออฟเดอะเร็กคอร์ดได้ประกาศว่าบริษัทจะเข้ามาบริหารวงไอซ์วันต่อจากสโตนมิวสิกและเพลดิส ส่วนสมาชิกสัญชาติญี่ปุ่นทั้งสามคนก็ได้หยุดกิจกรรมทุกอย่างร่วมกับ 48 กรุ๊ป จนถึงเดือนเมษายน 2564


title: ไอซ์วัน

text: เมื่อวันที่ 29 ตุลาคม พ.ศ. 2561 วงได้ปล่อยมินิอัลบั้มแรกออกมาในชื่อ "คัลเลอร์ไรซ์" พร้อมกับเพลง "ลาวีอ็องโรซ" ที่เป็นเพลงโปรโมตหลักในอัลบั้ม ในวันแรกของการเปิดตัว ชาร์ตฮันทอได้ประกาศว่าอัลบั้มนี้สามารถขายได้กว่า 34,000 ชุด ทำให้ไอซ์วันกลายเป็นวงที่มีจำนวนยอดขายอัลบั้มเปิดตัวสูงที่สุดในกลุ่มเกิร์ลกรุ๊ปเกาหลี ส่วนมิวสิกวิดีโอเพลง "ลาวีอ็องโรซ" ในยูทูบก็มียอดชมกว่า 4.5 ล้านครั้งภายใน 24 ชั่วโมง ทำให้เพลงนี้กลายเป็นเพลงเปิดตัวเกิร์ลกรุปที่มียอดชมสูงที่สุดใน 24 ชั่วโมงแรกในเกาหลี


title: ไอซ์วัน

text: ในวันที่ 6 ธันวาคม ได้มีการประกาศว่า ไอซ์วันจะเปิดตัวที่ประเทศญี่ปุ่น ภายใต้สังกัด Universal Music Japan และ EMI records โดยซิงเกิลแรกจะเปิดตัวในวันที่ 6 กุมภาพันธ์ พ.ศ. 2562


title: ไอซ์วัน

text: ก่อนการเปิดตัว ไอซ์วันได้เป็นพรีเซ็นเตอร์และได้ร่วมมือกับสินค้าชื่อดังมาแล้ว อาทิ Overhit, Salewa, และ Skoolooks และวงยังได้ปรากฏตัวในนิตยสารต่าง ๆ อย่างเช่น Non-no อีกเช่นกัน


title: โยบานิ โล เซลโซ

text: โยบานิ โล เซลโซ (; เกิดวันที่ 9 เมษายน ค.ศ. 1996) เป็นนักฟุตบอลอาชีพชาวอาร์เจนตินาที่เล่นในตำแหน่งกองกลางตัวกลางให้เรอัลเบติส (โดยยืมตัวจากทีมปารีแซ็ง-แฌร์แม็ง) และทีมชาติอาร์เจนตินา


title: โยบานิ โล เซลโซ

text: โล เซลโซเกิดที่ประเทศอาร์เจนตินา เป็นชาวอาร์เจนตินาเชื้อสายอิตาลี และมีหนังสือเดินทางอิตาลี


title: โยบานิ โล เซลโซ

text: "ข้อมุลล่าสุด ณ วันที่ 8 พฤษภาคม 2018"


title: โยบานิ โล เซลโซ

text: "ข้อมูลล่าสุด ณ วันที่ 21 มิถุนายน 2018"


title: โมบเยนรปติ

text: โมบเยนรปติ (, ; นรปติที่ 3 แห่งอังวะ) กษัตริย์แห่ง อาณาจักรอังวะ ครองสิริราชสมบัติจาก ค.ศ. 1545 ถึง 1551 พระองค์มีเชื้อสายจากรัฐชาน ตลอดหกปีของการครองราชย์ พระองค์เผชิญหน้ากับกบฏที่นำโดย สีตูจอทิน ที่ได้รับการสนับสนุนจากเมืองโมญีน


title: ปฏิบัติการแมลลาร์ด

text: ปฏิบัติการแมลลาร์ด เป็นรหัสนามสำหรับปฏิบัติการของกองกำลังทหารโดดร่ม ซึ่งดำเนินการโดยกองทัพอังกฤษ เมื่อวันที่ 6 มิถุนายน ค.ศ. 1944 เป็นส่วนหนึ่งของการยกพลขึ้นบกที่นอร์ม็องดีในช่วงสงครามโลกครั้งที่สอง


title: ปฏิบัติการแมลลาร์ด

text: ภารกิจของเป้าหมายคือการร่อนลงจอดด้วยเครื่องร่อนของกองพลน้อยทหารร่อนลงทางอากาศที่ 6 (6th Airlanding Brigade) และทหารกองพลเพื่อการเสริมกำลังแก่กองพลทหารโดดร่มที่ 6 ของอังกฤษบนปีกซ้ายของการบุกครองชายหาดของอังกฤษ การใช้สองพื้นที่การยกพลขึ้นบก หนึ่งไปยังทางด้านตะวันตกของคลองก็องและอื่นๆเพื่อไปยังทางด้านตะวันออกของแม่น้ำ Orne, แมลลาร์ดเป็นปฏิบัติการการโดดร่มที่สามที่มีความเกี่ยวข้องกับหน่วยของกองพลบนดีเดย์ อย่างแรก ปฏิบัติการเดดสติก ได้เข้ายึดครองที่ได้เป็นที่รู้จักกันคือสะพานเปกาซัสและเฮอร์ซา ตามมาด้วยปฏิบัติการทอนกา การโดดร่มลงพื้นของกองพลทั้งสองของกองพลน้อยทหารโดดร่มใกล้กับก็องไปยังตะวันออก


title: ปฏิบัติการแมลลาร์ด

text: แมลลาร์ดได้ประสบความสำเร็จกับการร่อนลงจอดด้วยเครื่องร่อนจำนวน 246 ลำจาก 256 ลำที่ถูกลากด้วยเครื่องบินรบจากกลุ่มที่ 38 และ 40 แห่งกองทัพอากาศหลวง ได้ร่อนลงจอดบนพื้นที่ลงจอดได้อย่างปลอดภัย การลงจอดครั้งนี้ได้รวมถึงรถถังเททราร์ค (Tetrarch tanks)คันแรกที่ได้ถูกส่งให้เข้าสู่สนามรบโดยทางอากาศ


title: ฟาบริซิโอ บุสโตส

text: ฟาบริซิโอ บุสโตส (สเปน: Fabricio Bustos) เกิดเมื่อวันที่ 28 เมษายน 1996 เป็นนักฟุตบอลอาชีพชาวอาร์เจนตินาเล่นให้กับอินเดเปนดิเอนเต เล่นในตำแหน่งแบ็กขวา และยังสามารถเล่นในตำแหน่งกองกลางฝั่งขวาได้ด้วย


title: ฟาบริซิโอ บุสโตส

text: เกิดที่ อูราชา, กอร์โดบา บุสโตสเริ่มเล่นฟุตบอลในปีแรกกับสโมสรท้องถิ่นฆอร์เฆ นิวเบอรี ในปี 2008 เขาได้เข้าร่วมทีมอินเดเปนดิเอนเต


title: รายชื่อซูเราะฮ์ในอัลกุรอาน

text:
ในอัลกุรอานมีการแบ่งเป็นซูเราะฮ์ (ตอน) และแบ่งอีกเป็น อายะฮ์ (โองการ)
ทุกซูเราะฮ์จะเริ่มด้วย بِسْمِ اللهِ الرَّحْمٰنِ الرَّحِيْمِ ("ด้วยพระนามของอัลลอฮ์ ผู้ทรงกรุณาปราณี ผู้ทรงเมตตาเสมอ"(รู้จักกันในชื่อบัสมาละฮ์))ยกเว้นซูเราะฮ์อัต-เตาบะฮฺ มี 29 ซูเราะฮ์ที่เริ่มด้วย มุกอตตาอัต (อักษรเดี่ยว) โดยแต่ละอักษรไม่มีความหมายชัดเจน
อาจเป็นเรื่องสำคัญที่จะกล่าวถึงเทคนิคทางวิทยาศาสตร์ที่ทันสมัยเพื่อบูรณะลำดับเหตุการณ์ของอัลกุรอ่าน


title: ปริญญา เฉื่อยมะเริง

text: ปริญญา เฉื่อยมะเริง เป็นนักกีฬาเขย่งก้าวกระโดดกรีฑาประเภทลานและนักกีฑาสาวไทยที่คว้าเหรียญเงินประว้ติศาสตร์ในการแข่งขันกีฬาเขย่งก้าวกระโดดหญิงโดยกระโดดได้ไกลถึง 13.93 เมตร ในมหกรรมกีฬาเอเชียนเกมส์ครั้งที่18 ปี2018 ที่จาการ์ตา เมือง ปาเล็มบัง ประเทศอินโดนีเซียเมื่อวันที่ 30 สิงหาคม พ.ศ.2561ผลการแข่งขันจบลงโดยปริญญา เฉื่อยมะเริง ของไทยได้เหรียญเงิน ซึ่งนับเป็นเหรียญเงินประวัติศาสตร์ของไทย เหรียญทองเป็นของโอลกา รีปาโควา จากคาซัคสถาน โดยกระโดดได้ไกลถึง 14.26 เมตร และ เหรียญทองแดง วู ธิ เมน จากเวียดนาม 13.93 เมตร


title: ปริญญา เฉื่อยมะเริง

text: ปริญญา เฉื่อยมะเริงมีชื่อเล่นว่าเมย์เป็นชาวจังหวัดอุดรธานี จบโรงเรียนมัธยมจากโรงเรียนโรงเรียนสตรีราชินูทิศจังหวัดอุดรธานีเธอเคยเป็นความหวังของจังหวัดอุดรฯในกีฬาเยาวชนแห่งชาติ ครั้งที่ 31และปริญญายังเตยเป็นเจ้าของเหรียญทองแดงกระโดดไกลหญิง ยูธโอลิมปิก 2014 ที่นานจิง ประเทศจีน


title: ปรีชา เถาทอง

text: ปรีชา เถาทอง ศิลปินแห่งชาติผู้ได้รับการเชิดชูเกียรติในฐานะศิลปินแห่งชาติ สาขาทัศนศิลป์ สาขาย่อยการ(จิตรกรรม) ประจำปีพุทธศักราช 2552


title: ปรีชา เถาทอง

text: ศาสตราจารย์ปรีชา เถาทอง ปัจจุบันอายุ 70 ปี วันที่เกิด : 27 เมษายน 2491 ที่กรุงเทพมหานคร เป็นบุตรของนายเจริญ เถาทอง(บิดา) และ นางสิน เถาทอง(มารดา)เป็นบุตรคนที่ 5 ในจำนวนพี่น้อง 8 คน โดยพี่น้องร่วมมารดาทั้งหมดได้แก่ศาสตราจารย์ปรีชา เถาทอง ได้รับรางวัลจำนวนมากและยังดำรงตำแหน่งศาสตราจารย์ ที่มหาวิทยาลัยศิลปากร


title: ปรีชา เถาทอง

text:
ในปี พ.ศ. 2552 ปีเดียวกัน ยังมีผู้ได้รับการเชิดชูเกียรติในฐานะ "ศิลปินแห่งชาติ" นั้นมีผู้เข้าร่วมรับรางวัลทั้งหมด 9 ท่าน ดังนี้
ศิลปินที่ได้รับเลือกเป็นศิลปินแห่งชาติใน 3 สาขา ได้แก่ ทัศนศิลป์ วรรณศิลป์ และ สาขาศิลปะการแสดง ประจำปี พ.ศ. 2552
โดยศิลปินแห่งชาติทั้ง 9 ท่านได้ผ่านหลักเกณฑ์การคัดเลือกศิลปินแห่งชาติอัน ประกอบด้วย 3 หลักเกณฑ์ใหญ่ ดังนี้


title: ปรีชา เถาทอง

text: ซึ่งในปี พุทธศักราช 2552 มีผู้ผ่านการคัดเลือกจำนวนมาก และคณะกรรมการได้มีกระบวนการพิจารณาอย่างละเอียดมากที่สุดโดยศิลปินแห่งชาติปี 2552 ได้เข้ารับพระราชทานโล่และเข็มเชิดชูเกียรติจากสมเด็จพระเทพรัตนราชสุดาฯ สยามบรมราชกุมารี ในวันที่ 24 ก.พ. พ.ศ. 2553 เนื่องในวันศิลปินแห่งชาติ ที่ศูนย์วัฒนธรรมแห่งประเทศไทย


title: ปรีชา เถาทอง

text: รางวัลและเกียรติคุณที่ได้รับ ประกอบด้วย


title: ปรีชา เถาทอง

text:
ผลงานทั้งหมดประกอบด้วย
ศาสตราจารย์ปรีชา มีแนวคิดที่ว่า "มนุษย์ต้องปรับตัวให้ทันยุคสมัย ขณะเดียวกันก็ต้องรู้จักวัฒนธรรมของตนเอง ซึ่งควรนำมาปรับให้เกิดดุลยภาพระหว่างการอนุรักษ์กับการพัฒนา ศิลปะก็เช่นเดียวกันคนไทยสามารถเรียนรู้ทฤษฎีศิลปะแบบตะวันตกแต่ในเวลาเดียวกันก็ต้องไม่ลืมความเป็นไทยของตนเองแล้วนำข้อดีของทั้งสองสิ่งมาปรับให้เกิดดุลยภาพเป็นแนวทางสร้างสรรค์ศิลปกรรมไทยร่วมสมัยอย่างมีเอกลักษณ์ ซึ่งเป็นการพัฒนาที่ยั่งยืนตามแนวพระราชดำริของพระบาทสมเด็จพระเจ้าอยู่หัว ขณะเดียวกัน ศิลปินเองก็ต้องพยายามสื่อสารกับผู้ชมด้วย" ปรีชาจึงพยายามทำหน้าที่ลดช่องว่างของความไม่เข้าใจศิลปะของบุคคล โดยนัยหนึ่งทำหน้าที่เป็นครูสอนศิลปะ อีกนัยหนึ่งทำหน้าที่สร้างสรรค์ผลงานศิลปะให้สอดคล้องกับอุดมการณ์ของครูสอนศิลปะผู้ที่ติดตามผลงานศิลปะของปรีชามาตั้งแต่ชุดแรกๆจะพบว่าผลงานที่สร้างสรรค์ได้สอดแทรกสาระเพื่อปูพื้นฐานแก่ผู้ชมเป็นลำดับอย่างต่อเนื่อง "ทั้งนี้ผู้ชมงานควรปรับตัวปรับใจให้เกิดความพร้อมที่จะรับรู้และชื่นชมกับผลงานศิลปะตามไปด้วยเพราะถ้าสังคมมุ่งส่งเสริมให้บุคคลรับรู้แต่ศาสตร์ที่เป็นวิทยาศาสตร์ เทคโนโลยี แต่ขาดความรู้เกี่ยวกับเรื่องสุนทรียภาพทางความดีความงามซึ่งเป็นเรื่องของจิตนิยม ต่อไปจิตใจของบุคคลเหล่านั้นก็จะขาดความอ่อนหวานนุ่มนวล ไม่มีสุนทรียรสในจิตใจ จนกระทั่งกลายเป็นมนุษย์ที่มีจิตใจแข็งกระด้างไม่รับรู้คุณค่าของความดีความงามทั้งมวลที่มีอยู่ในโลก"


title: เจดีย์โบตทอง

text: เจดีย์โบตทอง ( ; รู้จักกันในชื่อ เจดีย์โบตะทาว; หมายถึง "ทหาร 1,000 นาย") เป็นเจดีย์ที่มีชื่อเสียงแห่งหนึ่งตั้งอยู่ในย่านใจกลางเมืองย่างกุ้ง ประเทศพม่า ใกล้แม่น้ำย่างกุ้ง เจดีย์ถูกสร้างขึ้นครั้งแรกโดยชาวมอญช่วงเวลาเดียวกันกับเจดีย์ชเวดากอง ตามความเชื่อท้องถิ่นสร้างเมื่อกว่า 2,500 ปีที่ผ่านมา และเป็นที่รู้จักในชื่อภาษามอญว่า ไจเดอัต () เจดีย์กลวงภายในและเชื่อว่าเป็นที่ประดิษฐานพระเกศาธาตุพระพุทธเจ้า


title: เจดีย์โบตทอง

text: เจดีย์โบตทองได้ถูกทำลายลงในช่วงสงครามโลกครั้งที่สองและได้ถูกบูรณะใหม่หลังสงคราม


title: เจดีย์โบตทอง

text: ตามตำนานกษัตริย์มอญนามว่าโอกะละปาได้ให้นายทหารระดับแม่ทัพ 1,000 นาย ตั้งแถวถวายสักการะพระเกศาธาตุของพระพุทธเจ้าที่พ่อค้าสองพี่น้อง ตปุสสะและภัลลิกะ อัญเชิญมาทางเรือจากประเทศอินเดีย และมาขึ้นฝั่งเมืองตะเกิงหรือดากอง ณ บริเวณนี้เมื่อ 2,000 ปีก่อน จึงสร้างเจดีย์โบตทองไว้เป็นที่ระลึก พร้อมทั้งแบ่งพระเกศา 1 เส้นมาบรรจุไว้ ก่อนนำไปบรรจุในเจดีย์ชเวดากองและเจดีย์สำคัญอื่น ๆ


title: เจดีย์โบตทอง

text: เมื่อวันที่ 8 พฤศจิกายน พ.ศ. 2486 ช่วงสงครามโลกครั้งที่สอง เจดีย์ได้ถูกทำลายลงเพราะการทิ้งระเบิดโจมตีท่าเรือเมืองย่างกุ้งของกองทัพอากาศอังกฤษ (RAF) เจดีย์ถูกทิ้งไว้ในซากปรักหักพังสีดำ


title: เจดีย์โบตทอง

text: การบูรณะเจดีย์เริ่มต้นขึ้นในวันเดียวกันกับที่ประเทศพม่าได้รับเอกราชจากอังกฤษคือ 4 มกราคม พ.ศ. 2491 หลังจากที่นำซากปรักหักพังออกจากพื้นดินแล้วจึงเริ่มกระบวนการขุดที่ความลึกประมาณเจ็ดฟุต เพื่อสร้างฐานรากของเจดีย์องค์ใหม่ มีการขุดค้นเพิ่มเติมบริเวณใจกลางพื้นที่ที่ระดับความลึกสามฟุต พบกรุที่สร้างขึ้นอย่างดีและมีขนาดค่อย ๆ ลดลงจากด้านบน และปรากฎผอบขนาดใหญ่วางกลับด้านครอบทับสิ่งที่อยู่ภายใน ใจกลางกรุพบผอบหินทรงสถูป มีเส้นผ่านศูนย์กลาง 23 นิ้วและสูง 39 นิ้ว รอบ ๆ ผอบพบรูป นะ ที่แกะสลักจากศิลาแลงเพื่อทำหน้าที่เป็นผู้พิทักษ์รักษา ผอบถูกพบฝังอยู่ในโคลนเพราะมีน้ำซึมเข้ามาในกรุตลอดช่วงหลายศตวรรษที่ผ่านมา


title: เจดีย์โบตทอง

text: ภายในกรุที่เก็บผอบหินทรงสถูปพบสมบัติล้ำค่าหลายชนิดเช่น อัญมณี, เครื่องประดับ, เพชรพลอย, จารึกดินเผา, และพระพุทธรูปทองคำ, เงิน, ทองเหลือง, หิน พระพุทธรูปจำนวนทั้งหมดภายในและภายนอกผอบราวกว่า 700 องค์ จารึกดินเผาบางส่วนกล่าวถึงการรักษาธรรมและเรื่องราวทางพุทธศาสนา


title: เจดีย์โบตทอง

text: หนึ่งในแผ่นดินเผาที่ได้จากกรุซึ่งมีรูปพระพุทธรูปและแม้ว่าจะได้รับผลกระทบจากอายุและความชื้นก็ตาม ด้านหลังมีตัวอักษรที่ถูกจารึกไว้ซึ่งใกล้เคียงกับอักษรพราหมีแถบอินเดียตอนใต้ เป็นหลักฐานสำคัญของสมัยโบราณและได้รับการตีความโดย อูลูเปวิน ผู้อำนวยการนักโบราณคดี สมัยรัฐบาลสาธารณรัฐแห่งสหภาพพม่า ซึ่งชี้ให้เห็นคำว่า "e" จาก "evam vadi" แสดงให้เห็นถึงตัวอักษรลักษณะแบบมอญโบราณ เป็นหลักฐานที่พิสูจน์ความเชื่อที่ว่าผู้สร้างเจดีย์ในสมัยโบราณคือชาวมอญ


title: เจดีย์โบตทอง

text: หลังการประชุมและหารือผู้นำทางศาสนา 15 คน จึงมีมติให้เปิดผอบต่อหน้าทุกคนในคณะกรรมการ การเปิดผอบมีการระมัดระวังเป็นอย่างยิ่ง เมื่อผอบหินถูกเปิดพบว่าภายในมีผอบสีทองซ้อนอีกชั้นหนึ่ง เป็นผอบลักษณะคล้ายกับผอบหินภายนอก เป็นทรงสถูปลักษณะคล้ายเจดีย์ ฝีมือปราณีต แสดงให้เห็นถึงความเลื่อมใสในศาสนา โคลนบางส่วนได้ซึมมาด้านข้างและฐานชั้นนี้ เมื่อล้างและร่อนด้วยตะแกรงจึงพบหินมีค่า ทอง และอัญมณีรอบฐานชั้นนี้ ผอบชั้นที่สองถูกเปิดภายในพบสถูปทองคำบริสุทธิ์ขนาดเล็กตั้งอยู่บนถาดเงิน และข้างสถูปทองคำมีรูปหินแกะสลักสูง 4½ นิ้ว เป็นฝีมือโบราณขั้นสูง


title: เจดีย์โบตทอง

text: เมื่อสถูปทองถูกเปิดออกก็พบกระบอกทองคำขนาดเล็ก ยาว 3/4 นิ้ว (19 มม.) มีเส้นผ่านศูนย์กลาง 5/12 นิ้ว (11 มม.) ภายในกระบอกพบพระธาตุขนาดเล็กสององค์ ขนาดเล็กเท่าเมล็ดมัสตาร์ด และสิ่งที่เชื่อว่าเป็นพระเกศาของพระพุทธเจ้า เป็นเส้นพระเกศาม้วนเป็นวงกลมและยึดติดเล็กน้อยกับยางรักที่ซึ่งเห็นเป็นจุดทองฉาบปิดไว้


title: เจดีย์โบตทอง

text: เจดีย์ใหม่มีการออกแบบให้มีลักษณะตามเดิมและสูง 131 ฟุต 8 นิ้ว (40.13 เมตร) บนฐาน 96 ฟุต (29 ม.) x 96 ฟุต (29 ม.) แหล่งท่องเที่ยวหลักคือภายในของเจดีย์ซึ่งกลวง ทางเดินมีลักษณะเหมือนเขาวงกต พนังบุด้วยทองคำมีกระจกกั้น ภายในแสดงโบราณวัตถุและสิ่งประดิษฐ์โบราณจำนวนมากที่เคยฝังไว้ภายในเจดีย์ก่อนหน้านี้


title: จวง จิ้งเอ๋อร์

text: จวง จิ้งเอ๋อร์ (จีน:莊靜而; พินอิน: Zhuāng Jìng'ér; อังกฤษ : Patricia Chong) มีชื่อภาษาอังกฤษว่า แพทริคเซีย จวง เป็นอดีตนักแสดงหญิงชาวฮ่องกงที่เคยมีชื่อเสียงในต้นยุค 80s ด้วยใบหน้าที่มีดวงตาที่กลมโต มีเขี้ยวเสน่ห์ และไปคล้ายกับ ดาราสาว กวนจือหลิน ทำให้เธอมีฉายาว่า กวนจือหลินสอง


title: จวง จิ้งเอ๋อร์

text: ครั้งแรกเธอมีชื่อเสียงขึ้นมากับบทวาบหวิว เล็ก ๆ น้อย ๆ ที่ถูกพูดถึงเป็นอย่างมากกับฉากเปียกน้ำที่เห็นสัดส่วนของเธอในภาพยนตร์แนวสยองขวัญเกรดบี เรื่อง "กัดขย้ำ..ไม่เหลือซาก" กับแค่ฉากนี้ฉากเดียวทำให้เธอกลายเป็นดาวรุ่งพุ่งแรงขึ้นมาทันที บวกกับเธอมีใบหน้าคล้ายกับ ดาราสาวชื่อดัง "กวนจือหลิน" ทำให้สื่อตั้งฉายาเธอว่า "กวนจือหลินสอง"


title: จวง จิ้งเอ๋อร์

text:
ต่อมาเธอก็ได้มีโอกาสเป็นนักแสดงละครโทรทัศน์ให้กับทั้งทางค่ายทีวีบี และเอทีวี และมีผลงานเด่น ๆ มากมาย เช่น เทพบุตรสลัม, เพ็กฮ่วยเกียม ดาบเลือดสะท้านแผ่นดิน, คำสาปเทวรูป, พยากรณ์ประกาศิต ภาค2, ดาบฟ้าสยบมาร, ฤทธิ์ดาบหยดน้ำตา และ จอมยุทธพเนจร เป็นต้น
ถึงแม้เธอจะเป็นที่รู้จักในวงกว้างในช่วงยุค 80s ก็ตามแต่ทว่า...เธอก็ไม่ดังเปรี้ยงปร้างเหมือนกับ นักแสดงสาวที่อยู่ในยุคเดียวกันกับเธอ อย่าง เฉิน อวี้เหลียน หรือ องเหม่ยหลิง แต่ถึงกระนั้นเธอก็ยังคงมีงานแสดงละครไปจนถึงปลายยุค 90s


title: จวง จิ้งเอ๋อร์

text: จนกระทั่งในปีพ ศ. 2540 เธอได้หันหลังให้กับวงการบันเทิงอย่างถาวร เพื่อไปดูแลสามีและลูกพร้อมกับย้ายครอบครัวไปอยู่ที่ แคนาดา และกลับไปฮ่องกงอีกครั้งในปีพ.ศ. 2547 เพื่อทำธุรกิจ โดยการเปิด "ศูนย์บริการรถครบวงจร" (Car service)


title: จวง จิ้งเอ๋อร์

text: ในปีพ.ศ. 2523 เธอเป็นนักแสดงหญิงคลื่นลูกใหม่ของวงการ และได้แจ้งเกิดกับผลงานภาพยนตร์แนวสยองขวัญเกรดบี เรื่อง "กัดขย้ำ...ไม่เหลือซาก"(The Beasts 1980) กับฉากเปียกน้ำที่เห็นสัดส่วนของเธอในภาพยนตร์เรื่องนี้ ที่ถูกพูดถึงเป็นอย่างมากในช่วงที่เข้าฉาย กับความใจกล้าของเธอ และทำให้เธอกลายเป็นดาวรุ่งพุ่งแรง เป็นที่จับตามองเป็นอย่างมาก บวกกับมีใบหน้าที่ไปคล้าย ดาราสาวชื่อดัง กวนจือหลิน ทำให้เธอได้รับการขนานนามว่า กวนจือหลินสอง


title: จวง จิ้งเอ๋อร์

text: ต่อมาเธอได้หันไปแสดงละครทีวี โดยเริ่มผลงานละครกับสถานีโทรทัศน์อาร์ทีวี ในช่วงระยะเวลาสั้น ๆ และมีผลงานละครที่เด่น ๆ ได้แก่ "วิทยาเขตแห่งรัก" ปีถัดมาเธอก็ย้ายไปเป็นนักแสดงให้กับสถานีโทรทัศน์ทีวีบี ซึ่งทางค่าย ทีวีบี ก็สนับสนุนและปลุกปั้นเธอเป็นอย่างมากโดยการให้เธอร่วมแสดงละครกับเหล่านักแสดงชายชื่อดังใน ทีม 5 พยัคฆ์ทีวีบี อยู่บ่อย ๆ และมีผลงานเด่น ๆ มากมายหลายเรื่อง เช่น เทพบุตรสลัม ประกบกับ หวงเย่อหัว, คำสาปเทวรูป ประกบกับ หลิวเต๋อหัว, ฤทธิ์ดาบหยดน้ำตา ประกบกับ เหมียวเฉียวเหว่ย, จอมยุทธพเนจร ประกบกับ โจวเหวินฟะ เป็นต้น แต่ทว่า...เธอกลับไม่ดังเปรี้ยงปร้าง อย่างที่คิด และดูเหมือนว่าตัวเธอจะไปได้ดีกับละครแนวสากลย้อนยุค มากกว่าแนวอื่น จนกระทั่งหมดสัญญากับทางค่ายทีวีบีในปีพ.ศ. 2529 เธอก็ออกจากวงการละครไปแต่ยังรับงานแสดงภาพยนตร์ อยู่บ้าง และช่วง 2-3 ปีหลังชื่อเสียงของเธอก็ดรอปลง


title: จวง จิ้งเอ๋อร์

text: แต่แล้วต่อมาในปีพ.ศ. 2532 เธอก็กลับเข้าสู่วงการละครอีกครั้งโดยไปเป็นนักแสดงให้กับทางช่อง เอทีวี และกลับมามีชื่อเสียงอีกครั้งกับผลงานละครเรื่อง วิหคในกรง จากนั้นก็มีผลงานเด่น ๆ ตามมาอีกหลายเรื่อง จนหมดยุค 90s


title: จวง จิ้งเอ๋อร์

text: ในปีพ.ศ. 2540 หลังจากจบการถ่ายทำละครเรื่อง "A long time" พร้อม ๆ กับที่เธอหมดสัญญาการเป็นนักแสดงกับทางค่ายเอทีวี (ATV) พอดี เธอจึงตัดสินใจออกจากวงการบันเทิงอย่างเต็มรูปแบบ เพื่อไปดูแลสามีและลูก พร้อมทั้งย้ายครอบครัวไปอาศัยที่แวนคูเวอร์ ในประเทศแคนาดา


title: จวง จิ้งเอ๋อร์

text:
ต่อมาเมื่อปีพ.ศ. 2547 เธอได้กลับไปที่ฮ่องกง อีกครั้งเพื่อทำธุรกิจ โดยการเปิดบริษัท ให้บริการเกี่ยวกับรถ หรือ ศูนย์บริการคาร์เซอร์วิส(ปีพ.ศ. 2525)
(ปีพ.ศ. 2526)
(ปีพ.ศ. 2527)
(ปีพ.ศ. 2528)
(ปีพ.ศ. 2529)


title: จวง จิ้งเอ๋อร์

text:
(ปีพ.ศ. 2533)
(ปีพ.ศ. 2534)
(ปีพ.ศ. 2535)
(ปีพ.ศ. 2538)
(ปีพ.ศ. 2539)
(ปีพ.ศ. 2540)


title: จวง จิ้งเอ๋อร์

text: (ปีพ.ศ. 2539)


title: จวง จิ้งเอ๋อร์

text:
(ปีพ.ศ. 2524)
(ปีพ.ศ. 2525)
(ปีพ.ศ. 2526)
(ปีพ.ศ. 2530)
(ปีพ.ศ. 2534)
(ปีพ.ศ. 2535)
(ปีพ.ศ. 2537)
(ปีพ.ศ. 2538)
(ปีพ.ศ. 2541)


title: ซูซาน แบร์แรนเตส

text: ซูซาน แบร์แรนเตส () เกิดเมื่อวันที่ 9 มิถุนายน 2480 ณ อังกฤษ เป็นบุตรสาวของ ฟิตเฮอร์เบิร์ต ไรท์ และ ดอรีน วิงฟัลด์ เธอจบการศึกษาจากโรงเรียนและเข้าเรียนที่วิทยาลัยเลขานุการ ในช่วงเปิดตัวฤดูกาล 2488 เธอได้รับการเสนอตัวเป็นนางสนองพระโอษฐ์แก่ สมเด็จพระราชินีนาถเอลิซาเบธที่ 2 แห่งสหราชอาณาจักร แต่เธอไม่รับคำตกลง ด้านชีวิตส่วนตัว เธอสมรสครั้งแรกกับ โรนัลด์ เฟอร์กูสัน เมื่อวันที่ มื่อวันที่ 17 มกราคม 2499 มีบุตรสาว 2 คนคือ


title: ซูซาน แบร์แรนเตส

text:
พวกเขาหย่าร้างกันในปี พ.ศ. 2517 และในปี 2518 เขาแต่งงานใหม่กับ เอกเตอร์ แบร์แรนเตส ไม่มีบุตร-ธิดา
เมื่อวันที่ 19 กันยายน พ.ศ. 2541 ขณะออกจากฟาร์มปศุสัตว์ที่ซึ่งเธอเลี้ยงม้าโรเวอร์ 400 ตัว เธอขับรถชนกับรถบรรทุกอาหารเรโนลท์บนถนนสองเลนในชนบทที่ราบสูง คนขับรถเสียข้อเท้าหัก แต่เธอเสียชีวิตทันที สิริอายุ 61 ปี ซึ่งการตายของเธอนั้น เป็นระยะเวลาหลังการสิ้นพระชนม์ของ ไดอานา เจ้าหญิงแห่งเวลส์ พระวรชายาใน เจ้าชายชาลส์ เจ้าชายแห่งเวลส์ ผู้เป็นพระเชษฐาใน เจ้าชายแอนดรูว์ ดยุกแห่งยอร์ก อดีตพระชามาดาของเธอ และเธอยังเป็นพระสหายของ เจ้าชายชาลส์ เจ้าชายแห่งเวลส์ อีกด้วย


ไทยแลนด์ อเมเจอร์ลีก ฤดูกาล 2561 โซนภาคตะวันออกเฉียงเหนือตอนบน เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 18 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคตะวันออกเฉียงเหนือตอนล่าง โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4


title: โฆษิต เพชรประดับ

text: โฆษิต เพชรประดับ เกิด 8 กรกฎาคม ค.ศ. 1994) เป็นนักแบดมินตันชาวไทย เคยเข้าร่วมการแข่งเอเชียนเกมส์ในปี ค.ศ. 2015 โดยได้รับเหรียญเงิน ประเภททีม และปี ค.ศ. 2017 ได้รับรางวัลเหรียญเงิน ประเภทเดี่ยว


title: เดชาพล พัววรานุเคราะห์

text: เดชาพล พัววรานุเคราะห์ เกิด 20 พฤษภาคม ค.ศ. 1997 เป็นนักแบดมินตันชาวไทย ได้รับรางวัลเหรียญทองในงานเวิล์ด จูเนียร์ แชมเปี้ยนชิพส์


title: กิตตินุพงษ์ เกตุเรน

text: กิตตินุพงษ์ เกตุเรน (เกิด 19 กรกฎาคม ค.ศ. 1996) เป็นนักแบดมินตันชาวไทย เคยได้รับรางวัลเหรียญทองในงานบีดับเบิลยูเอฟ เวิลด์ จูเนียร์ แชมเปียนชิพส์ ค.ศ. 2014


title: พุธิตา สุภจิรกุล

text: พุธิตา สุภจิรกุล (เกิด 29 มีนาคม ค.ศ. 1996) เป็นนักแบดมินตันชาวไทย เคยเข้าร่วมการแข่งขันกีฬาแบดมินตันในโอลิมปิกฤดูร้อน 2016 ที่รีโอเดจาเนโร ประเทศบราซิล. และได้รับเหรียญทองจากการแข่งขันกีฬาแบดมินตันในซีเกมส์ 2015 และกีฬาแบดมินตันในซีเกมส์ 2017


title: เอกตอร์ บาร์รันเตส

text:
เอกตอร์ บาร์รันเตส () เกิดเมื่อราวปี 2482 ในตระกูลบาร์รันเตส ซึ่งตระกูลนี้เป็นนักขี่ม้าชื่อดังใน ประเทศอาร์เจนตินา โดยเขาเป็นบุตรชายของ มาร์ติน ฟิเกอรัว แบร์แรนเตส เดอ อาเรียส และ ซิลเลีย โจเซฟินา ซันโซนี ปีอา ซึ่งนามสกุลของเขานั้น เป็นนามสกุลของขุนนางและทหารผู้ทรงอิทธิพลใน สหราชอาณาจักร และที่สำคัญ ขุนนางผู้นี้เป็นพระสหายของ พระเจ้าเปรูที่ 5 แห่งเปรู
เขาเริ่มเล่นกีฬาแข่งม้าตอนอายุสิบห้าปี ในปี 2510 เขาย้ายไปอังกฤษเพื่อเล่นกีฬาขี่ม้ากับ ซามูเอล เวซเต บารอนที่ 3 แห่งเวสเต ณ สโตเวลพาร์ค ในปีพ.ศ. 2526 เขาถูกห้ามไม่ให้เข้าสนามแข่งขันกีฬาขี่ม้าเนื่องจากเขาประพฤติผิดบางอย่าง


title: เอกตอร์ บาร์รันเตส

text:
หลังจากนั้นเขาเพาะพันธุ์ม้าโปโลของเขา บนเนื้อที่ 1,000 เอเคอร์ ใน เกลมิดี ประมาณ 335 ไมล์ (540 กิโลเมตร) ทางตะวันตกเฉียงใต้ของ บัวโนสไอเรส ม้าโปโลของเขาเรียกว่า ลูนา ซึ่งเขาเพาะพันธุ์ในไร่ของเขาได้รับรางวัลเลดี้ทาวน์ลีคัพใน ปี 2532 และ ปี 2533 ซึ่งถูกขี่โดย กอนซาโล ปีเรส
ภรรยาคนแรกของเขาเสียชีวิตในอุบัติเหตุทางรถยนต์ ในปี 2517 เขาเริ่มมีความสัมพันธ์กับ ซูซาน แบร์แรนเตส พระมารดาใน ซาราห์ ดัชเชสแห่งยอร์ก ที่หย่าขาดจากสามีของเธอพลตรี โรนัลด์ เฟอร์กูสัน ในปี 2518 พวกเขาแแต่งงานกันใน อาร์เจนตินา ต่อมาใช้ชีวิตด้วยกันอยู่ในฟาร์มปศุสัตว์โปโล ในเมือง เกลมิดี ซึ่งรายได้ของทั้ง 2 มาจากการเพาะพันธุ์ม้าขายให้กับสนามแข่งทั่วประเทศ


title: เอกตอร์ บาร์รันเตส

text: เอกเตอร์ เสียชีวิตด้วยโรคมะเร็ง เมื่อปี 2533 สิริอายุราวๆ 51 ปี ศพของเขาถูกฝังในสุสาน กรุงบัวโนสไอเรส อาร์เจนตินา


title: คอนเมง

text: คอนเมง ( , ; บางที คอนเมงเง, เจ้าขุนเมือง) กษัตริย์แห่ง อังวะ จาก ค.ศ. 1542 ถึง 1545 เจ้าฟ้า ของ รัฐชาน แห่ง ตี่บอ ถูกเลือกโดยราชสำนักอังวะให้ขึ้นสืบราชบัลลังก์อังวะใน ค.ศ. 1542


title: 2,215 เชื่อ บ้า กล้า ก้าว

text: 2,215 เชื่อ บ้า กล้า ก้าว () เป็นภาพยนตร์ไทยแนวสารคดี ว่าด้วยเรื่องราวการวิ่งระยะไกลของตูน บอดี้สแลมกับโครงการก้าวคนละก้าวตั้งแต่เบตง จังหวัดยะลา จนถึงอำเภอแม่สาย จังหวัดเชียงราย กำกับโดย ณฐพล บุญประกอบ ผลิตโดย จีดีเอช ห้าห้าเก้า และจัดจำหน่ายโดยโครงการ ก้าวคนละก้าว โดยมีบริษัท คิง เพาเวอร์ เป็นผู้สนับสนุนหลัก


title: 2,215 เชื่อ บ้า กล้า ก้าว

text: ภาพยนตร์เรื่องดังกล่าวมีงานฉายรอบสื่อมวลชนเมื่อวันที่ 4 กันยายน พ.ศ. 2561 ณ โรงภาพยนตร์ เอสเอฟ ซีเนม่า เวิลด์ ศูนย์การค้าเซ็นทรัลเวิลด์ และกำหนดฉายเป็นการทั่วไปตั้งแต่วันที่ 6 เดือนและปีเดียวกันเป็นต้นไป


title: 2,215 เชื่อ บ้า กล้า ก้าว

text: จิระ มะลิกุล โปรดิวเซอร์ของจีดีเอช ห้าห้าเก้า ได้ไปร่วมวิ่งกับตูนในโครงการก้าวคนละก้าวครั้งแรกจากกรุงเทพฯถึงบางสะพาน โดยตอนแรกตูนได้เชิญชวนจิระให้สร้างภาพยนตร์สารคดีสั้นเพื่อเป็นวีดีโอ Kick Start สำหรับการวิ่งครั้งที่สองจากเบตงถึงแม่สาย จิระจึงเชิญชวนไก่ ณฐพลให้มาเป็นผู้กำกับโปรเจกต์นี้ แต่หลังจากแลกเปลี่ยนความคิดไปมา ตูนตัดสินใจเปลี่ยนให้ทีมงานมาสร้างเป็นภาพยนตร์สารคดีขนาดยาวว่าด้วยการวิ่งครั้งที่สองของเขาแทน


title: 2,215 เชื่อ บ้า กล้า ก้าว

text: โดยณฐพลและทีมงานอีกสามคนได้เดินทางไปเมืองเบตง และถ่ายฟุตเทจเพื่อบันทึกเหตุการณ์ทั้งหมดที่เกิดขึ้นตลอดทาง ซึ่งทำให้เมื่อจบโครงการแล้ว ทีมงานได้ฟุตเทจรวมไปทั้งหมดถึง 271 ชั่วโมงด้วยกัน หลังจากตัดต่อเป็นเวลา 3 เดือน ภาพยนตร์ฉบับสมบูรณ์ก็ได้มีความยาวประมาณ 90 นาที


title: 2,215 เชื่อ บ้า กล้า ก้าว

text: สำหรับตัวเลข 2,215 นั้นคือระยะทาง 2,215 กิโลเมตร ซึ่งเป็นระยะทางวิ่งจริงที่คณะก้าวคนละก้าว บันทึกไว้ตลอดเส้นทาง


title: 2,215 เชื่อ บ้า กล้า ก้าว

text: ก้าวคนละก้าว ร่วมกับ จีดีเอช ห้าห้าเก้า และ คิง เพาเวอร์ ได้จัดงานแถลงข่าวเปิดตัวภาพยนตร์ในวันที่ 10 สิงหาคม พ.ศ. 2561 และจัดฉายภาพยนตร์รอบสื่อในวันที่ 4 กันยายน ปีเดียวกัน ณ โรงภาพยนตร์ เอส เอฟ ซีเนม่า เวิลด์ เวลา 20.00 น. โดยตัวภาพยนตร์เข้าฉายอย่างเป็นทางการในวันที่ 6 - 16 กันยายน พ.ศ. 2561 ณ โรงภาพยนตร์ทุกแห่งทั่วประเทศ และมีการจัดกิจกรรมชมภาพยนตร์ฟรีโดย คิง เพาเวอร์ เป็นผู้สนับสนุนโครงการดังกล่าว นอกจากนี้ตัวภาพยนตร์ยังมีกำหนดฉายทางฟรีทีวีเป็นครั้งแรกทาง อมรินทร์ทีวี, ช่อง 7 HD, ช่องเวิร์คพอยท์, ทรูโฟร์ยู, จีเอ็มเอ็ม 25 และช่องวัน รวมถึงช่องโทรทัศน์ของกลุ่มทรูวิชันส์ ได้แก่ ช่องทรูไทยฟิล์ม และทรูเอเชี่ยนซีรีส์ เอชดี ในวันที่ 23 ตุลาคม พ.ศ. 2561 ตั้งแต่เวลา 9.00 น. เป็นต้นไป และรีรันอีกครั้งทางช่อง พีพีทีวี ในวันที่ 28 ตุลาคม พ.ศ. 2561 เวลา 14.30 น. เป็นต้นไป


title: 2,215 เชื่อ บ้า กล้า ก้าว

text: วันที่ 1 พฤศจิกายน 2561 ได้ปล่อยภาพยนตร์ฉบับเต็มทางออนไลน์อย่าง ไลน์ทีวี


title: ความผิดปกติของการรับประทาน

text: ความผิดปกติของการรับประทาน () เป็นความผิดปกติทางจิตซึ่งนิยามจากนิสัยการกินที่มีผลกระทบทางลบต่อสุขภาพทางกายหรือจิตของบุคคล ได้แก่ ความผิดปกติของการรับประทานแบบตะกละ (binge eating disorder) ซึ่งบุคคลกินปริมาณมากในเวลาอันสั้น โรคเบื่ออาหารเหตุจิตใจซึ่งบุคคลกินน้อยมากและมีน้ำหนักตัวต่ำ อาการหิวไม่หาย (bulimia nervosa) ซึ่งบุคคลกินมากและพยายามล้วงเอาอาหารออกเอง อาการกินสิ่งที่ไม่ใช่อาหาร (pica) ความผิดปกติแบบสำรอก (rumination) ความผิดปกติเลี่ยง/จำกัดการกินอาหาร (avoidant/restrictive food intake disorder) ซึ่งบุคคลไม่อยากอาหาร และกลุ่มความผิดปกติของการให้อาหารหรือการรับประทานที่จำแนกไว้อื่น มักพบโรควิตกกังวล โรคซึมเศร้าและการใช้สารเสพติด (substance abuse) ในผู้ที่มีความผิดปกติของการรับประทาน โรคอ้วนไม่นับว่าเป็นโรคกลุ่มนี้


title: ความผิดปกติของการรับประทาน

text: สาเหตุของความผิดปกติของการรับประทานยังไม่ชัดเจน ดูเหมือนทั้งปัจจัยทางชีวภาพและสิ่งแวดล้อมมีผลทั้งคู่ เชื่อว่าวัฒนธรรมยกยอความผอมก็มีส่วนเช่นกัน ความผิดปกติของการรับประทานพบในร้อยละ 12 ของนักเต้นรำ ผู้ที่ถูกล่วงละเมิดทางเพศมีโอกาสเกิดความผิดปกติของการรับประทานมากขึ้น Some disorders such as pica and rumination disorder occur more often in people with intellectual disabilities. ความผิดปกติบางชนิด เช่น อาการกินสิ่งที่ไม่ใช่อาหารและความผิดปกติแบบสำรอกเกิดในผู้มีสติปัญญาบกพร่องมากกว่า ทั้งนี้ ในช่วงเวลาใดเวลาหนึ่งจะสามารถวินิจฉัยความผิดปกติของการรับประทานได้อย่างเดียวเท่านั้น


title: ความผิดปกติของการรับประทาน

text: การรักษาได้ผลสำหรับความผิดปกติของการรับประทานหลายชนิด ตรงแบบมักใช้การให้คำปรึกษา อาหารที่เหมาะสม การออกกำลังกายปริมาณปกติ และการลดความพยายามล้วงอาหารออก บางกรณีอาจจำเป็นต้องรับเข้ารักษาในโรงพยาบาล อาจใช้ยาสำหรับผู้ป่วยบางรายที่มีอาการร่วม ในเวลาห้าปี ผู้ป่วยโรคเบื่ออาหารเหตุจิตใจร้อยละ 70 และอาการหิวไม่หายร้อยละ 50 กลับเป็นปกติ การฟื้นจากความผิดปกติของการรับประทานแบบตะกละมีความชัดเจนน้อยกว่าและประมาณไว้ระหว่างร้อยละ 20 ถึงร้อยละ 60 ทั้งโรคเบื่ออาหารเหตุจิตใจและอาการหิวไม่หายเพิ่มโอกาสเสียชีวิต


title: ความผิดปกติของการรับประทาน

text: ในปีหนึ่ง ประเทศพัฒนาแล้วพบความผิดปกติของการรับประทานแบบตะกละในหญิงประมาณร้อยละ 1.6 และชายร้อยละ 0.8 โรคเบื่ออาหารเหตุจิตใจพบในประชากรประมาณร้อยละ 0.4 และอาการหิวไม่หายในหญิงอายุน้อยประมาณร้อยละ 1.3 หญิงมากถึงร้อยละ 4 มีโรคเบื่ออาหารเหตุจิตใจ ร้อยละ 2 มีอาการหิวไม่หาย และร้อยละ 2 มีความผิดปกติของการรับประทานแบบตะกละในช่วงใดช่วงหนึ่ง โรคเบื่ออาหารเหตุจิตใจและอาการหิวไม่หายเกิดในหญิงมากกว่าชายเกือบ 10 เท่า ตรงแบบเริ่มในปลายวัยเด็กหรือวัยผู้ใหญ่ตอนต้น อัตราของความผิดปกติของการรับประทานแบบอื่นไม่ชัดเจน อัตราของความผิดปกติของการรับประทานดูพบน้อยกว่าในประเทศที่ด้อยพัฒนากว่า


title: วันนกกระจอกโลก

text: วันนกกระจอกโลก เป็นวันที่กำหนดเพื่อสร้างความตระหนักถึงนกกระจอกใหญ่ และนกที่พบบ่อยอื่น ๆ ที่พบในสภาพแวดล้อมในเมือง ตลอดจนภัยคุกคามต่อประชากรของพวกมัน ที่กำหนดขึ้น ณ วันที่ 20 มีนาคม อันเป็นความคิดริเริ่มระหว่างประเทศโดยเนเจอร์ฟอเรเวอร์โซไซตีของประเทศอินเดียร่วมกับมูลนิธิอีโคซิสแอ็คชัน (ประเทศฝรั่งเศส) รวมถึงองค์กรระดับประเทศและระดับนานาชาติจำนวนมากทั่วโลก


title: วันนกกระจอกโลก

text: เนเจอร์ฟอเรเวอร์โซไซตีได้รับการเริ่มต้นโดยโมฮัมเหม็ด ดีลาวาร์ ซึ่งเป็นนักอนุรักษ์ชาวอินเดียผู้ซึ่งเริ่มทำงานของเขาเพื่อช่วยนกกระจอกใหญ่ในนาชิค และเป็นผู้ที่ได้รับการขนานนามว่าเป็นหนึ่งใน "วีรบุรุษแห่งสิ่งแวดล้อม" ในปี ค.ศ. 2008 โดย"นิตยสารไทม์"สำหรับความพยายามของเขา ความคิดในการริเริ่มวันนกกระจอกโลกเกิดขึ้นในระหว่างการสนทนาอย่างไม่เป็นทางการที่สำนักงานของเนเจอร์ฟอเรเวอร์โซไซตี แนวความคิดคือการกำหนดวันสำหรับนกกระจอกใหญ่เพื่อถ่ายทอดข่าวสารของการอนุรักษ์กระจอกใหญ่และนกอื่น ๆ ทั่วไป รวมถึงเป็นวันแห่งการเฉลิมฉลองที่จะชื่นชมความงดงามของความหลากหลายทางชีวภาพทั่วไป ซึ่งได้รับการยกย่องเป็นอย่างมาก วันนกกระจอกโลกครั้งแรกได้รับการเฉลิมฉลองเมื่อปี ค.ศ. 2010 ในส่วนต่าง ๆ ของโลก วันนี้มีการเฉลิมฉลองด้วยการจัดกิจกรรมหลากหลายประเภทเช่นการประกวดศิลปะ, การรณรงค์สร้างความตระหนัก และกระบวนแห่นกกระจอกเช่นเดียวกับการมีปฏิสัมพันธ์กับสื่อ


title: วันนกกระจอกโลก

text: วันกระจอกโลกยังมีวิสัยทัศน์ที่กว้างขึ้นในการจัดหาเวทีที่ซึ่งคนที่ทำงานเกี่ยวกับการอนุรักษ์นกกระจอกใหญ่และนกชนิดอื่น ๆ สามารถใช้เครือข่าย, ความร่วมมือ และการแลกเปลี่ยนความคิดเห็นด้านการอนุรักษ์ ซึ่งจะนำไปสู่วิชาและผลลัพธ์ที่ดีขึ้น โดยมีจุดมุ่งหมายเพื่อให้เป็นสถานที่ประชุมสำหรับผู้คนจากทั่วโลกที่จะมาพบกันและสร้างแรงที่สามารถมีบทบาทสำคัญ ในการสนับสนุนและการกระจายความรู้เกี่ยวกับความต้องการของการอนุรักษ์ความหลากหลายทางชีวภาพหรือสายพันธุ์ทั่วไป ของสถานะการอนุรักษ์ที่ลดลงมา


title: วันนกกระจอกโลก

text: เพื่อสนับสนุนให้เกิดความพยายามในเรื่องนี้และเพื่ออนุรักษ์สิ่งแวดล้อมอย่างเสียสละ เนเจอร์ฟอเรเวอร์โซไซตีได้ก่อตั้งรางวัลนกกระจอกครั้งแรกในอัห์มดาบาด รัฐคุชราต เมื่อวันที่ 20 มีนาคม ค.ศ. 2011 ส่วนในปี ค.ศ. 2013 หนึ่งในผู้สนับสนุนหลักที่เข้าร่วมกองกำลังกับเนเจอร์ฟอเรเวอร์โซไซตี และสนับสนุนรางวัลนกกระจอก คือนิตยสาร"ซัสเตนูอันซ์" หัวหน้าบรรณาธิการ ชัชวัฒน์ ดี.ซี. ผู้จัดงานและมอบรางวัลให้แก่ผู้ชนะเผยว่า "ผู้ได้รับรางวัลเหล่านี้เป็นวีรบุรุษที่ไม่ได้รับการยกย่องจากทุกสาขาอาชีพ และสิ่งที่น่าทึ่งก็คือพวกเขามักจะทำงานได้โดยปราศจากการระดมทุนของรัฐบาลและไม่แสวงหาการยอมรับใด ๆ"


title: วันนกกระจอกโลก

text: ผู้ชนะรางวัลนกกระจอก ค.ศ. 2014


title: วันนกกระจอกโลก

text: ผู้ชนะรางวัลนกกระจอก ค.ศ. 2013


title: วันนกกระจอกโลก

text: ผู้ชนะรางวัลนกกระจอก ค.ศ. 2012


title: วันนกกระจอกโลก

text: ผู้ชนะรางวัลนกกระจอก ค.ศ. 2011


title: โดนต์นีดเดอะซันทูไชน์ (ทูเมกมีสไมล์)

text: "ดอนต์นีตเดอะซันทูไชน์ (ทูเมกมีสไมล์)" () คือเพลงของ แกเบรียล นักร้องหญิงชาวอังกฤษ แต่งโดย แกเบรียล และ Jonathan Shorten เพื่อใช้บรรจุลงอัลบั้มรวมเพลงฮิต "ดรีมส์แคนคัมทรู, เกรเทสฮิตส์ ชุดที่ 1 "ของเธอ รวมกับซิงเกิลฮิตจากสามอัลบั้มแรก เพลงนี้โปรดิวซ์โดย Shorten และถูกเลือกให้เป็นซิงเกิลนำของอัลบั้มด้วย สามารถติดอันดับที่ 9 บนชาร์ตซิงเกิลแห่งสหราชอาณาจักร เป็นเพลงที่สิบของเธอ ที่ติดบนชาร์ต 10 อันดับแรกแห่งสหราชอาณาจักร


title: เอ็ดมุนด์หลังกางเขน เอิร์ลที่ 1 แห่งแลงคาสเตอร์

text: เอ็ดมุนด์หลังกางเขน () เป็นพระโอรสคนที่สองในพระโอรสสองคนและลูกคนที่สี่ในลูกห้าคนของพระเจ้าเฮนรีที่ 3 แห่งอังกฤษกับเอเลนอร์แห่งโพรวองซ์ ทรงเสด็จพระราชสมภพที่พระราชวังเวสต์มินสเตอร์ในลอนดอนเมื่อ 16 มกราคม ค.ศ. 1245 พระเจ้าเฮนรีที่ 3 ตั้งชื่อพระองค์ตามนักบุญคนโปรด เอ็ดมุนด์มรณสักขี กษัตริย์แห่งอีสต์แองเกลีย ที่ถูกสังหารในปี ค.ศ. 869 โดยชาวไวกิ้งตามคำสั่งของอิวาร์ผู้ไร้กระดูกกับน้องชาย อุบบา สองนักพงศาวดารในคริสตศตวรรษที่ 14 แปลความหมายของคำว่า "หลังกางเขน" ผิดเป็นหมายความว่าเอ็ดมุนด์มีความพิการทางร่างกาย แต่เป็นไปได้ว่า "หลังกางเขน" นั้นหมายถึงการมีส่วนร่วมในสงครามครูเสดครั้งที่ 9 ที่พระองค์สวมกางเขนบนหลัง เอ็ดมุนด์ถูกเลี้ยงดูที่ปราสาทวินด์เซอร์พร้อมกับพี่น้องภายใต้การดูแลของเอย์มอย ธอร์เบิร์ต ขุนวังแห่งปราสาทวินด์เซอร์


text: ในปี ค.ศ. 1255 เอ็ดมุนด์วัย 10 พรรษาได้รับแต่งตั้งเป็นกษัตริย์แห่งซิซิลีโดยมีการยินยอมของพระสันตะปาปาอินโนเซนต์ที่ 4 แลกกับการที่พระบิดาของพระองค์ พระเจ้าเฮนรีที่ 3 ยอมจ่ายเงินก้อนโตให้พระสันตะปาปาและต่อสู้ในสงครามถอดถอนกษัตริย์แห่งซิซิลีคนปัจจุบัน บารอนอังกฤษปฏิเสธที่จะจ่ายในสิ่งที่พวกเขาเรียกว่า "ธุรกิจของพวกซิซิเลียน" ท้ายที่สุดเฮนรีไม่สามารถเติมเต็มข้อตกลงร่วมกันด้านการเงินและการทหาร และการมอบราชอาณาจักรให้เอ็ดมุนด์ถูกเพิกถอน


text: เมื่อวันที่ 8 เมษายน ค.ศ. 1269 เอ็ดมุนด์แต่งงานกับอีฟลิน เดอ ฟรอซ เคานเตสแห่งโอแมลและเลดี้แห่งโฮลเดอเนส ลูกสาวของวิลเลียม เดอ ฟรอซ เอิร์ลที่ 4 แห่งแอลเบอมาร์ล กับอิซาเบลลา เดอ ฟอร์ติบัส เคานเตสแห่งเดวอน พระมารดาของเอ็ดมุนด์ เอเลนอร์แห่งโพรวองซ์ ได้จัดแจงเรื่องการแต่งงานกับทายาทหญิงคนสำคัญกับแม่และยายของเจ้าสาว อาไมซ์ เดอ แคลร์ ลูกสาวของจิลแบร์ต์ เดอ แคลร์ เอิร์ลที่ 4 แห่งเฮริฟอร์ดกับอิซาเบล มาร์แชล เอ็ดมุนด์กับอีฟลินเป็นคู่สามีภรรยาเชื้อพระวงศ์คู่แรกที่แต่งงานในเวสต์มินสเตอร์แอบบีย์ที่สร้างขึ้นมาใหม่ พระบิดาของเอ็ดมุนด์ พระเจ้าเฮนรีที่ 3 ได้เริ่มสร้างแอบบีย์เก่าของนักบุญเอ็ดเวิร์ดผู้สารภาพขึ้นมาใหม่ในปี ค.ศ. 1245 เพราะอีฟลินอายุเพียง 10 ปี การแต่งงานจึงไม่สมบูรณ์อยู่เป็นเวลาสี่ปี อีฟลินตายตอนอายุ 15 ปี อาจจะในการคลอดลูกหรือไม่ก็หลังจากแท้งไม่นาน และถูกฝังที่เวสต์มินสเตอร์แอบบีย์ ผ่านทางอีฟลิน เอ็ดมุนด์มีความหวังว่าจะได้เอิร์ลดอมแห่งเดวอนและโอแมลมาเช่นเดียวกับการเป็นเจ้าของที่ดินโฮลเดอร์เนสกับเกาะไวจ์ต์ ทว่าการตายของอีฟลินทำให้ดินแดนของเธอกลับคืนสู่ราชบัลลังก์ที่ทำให้เอ็ดมุนด์ไม่ได้สืบทอดต่อ


text: สองปีต่อมา ในวันที่ 3 กุมภาพันธ์ ค.ศ. 1276 เอ็ดมุนด์แต่งงานกับบล็องช์แห่งอาร์ทัวส์ พระมเหสีม่ายของพระเจ้าเฮนรีที่ 1 แห่งนาวาร์และลูกสาวของโรแบร์ต์ที่ 1 เคานต์แห่งอาร์ทัวส์กับมาทิลดาแห่งบราบ็องต์ การแต่งงานถูกจัดแจงโดยพระมาตุจฉาของเอ็ดมุนด์ มาร์กาเร็ตแห่งโพรวองซ์ พระมเหสีม่ายของพระเจ้าหลุยส์ที่ 9 แห่งฝรั่งเศส ที่อยากจัดแจงให้หลานชายแต่งงานกับภรรยาคนที่สองที่ร่ำรวย


text: เอ็ดมุนด์เป็นผู้สนับสนุนที่ภักดีของพระเชษฐา พระเจ้าเอ็ดเวิร์ดที่ 1 ของอังกฤษที่สืบทอดต่อบัลลังก์ในปี ค.ศ. 1272 ในปี ค.ศ. 1271 เอ็ดมุนด์เดิมทางร่วมกับพระเชษฐา เอ็ดเวิร์ด ไปทำสงครามครูเสดครั้งที่ 9 ที่ปาเลสไตน์ ในปี ค.ศ. 1277 เอ็ดมุนด์ได้รับแต่งตั้งเป็นผู้บัญชาการในเวลส์ เมื่อวันที่ 11 ธันวาคม ค.ศ. 1282 เอ็ดมุนด์ซุ่มโจมตีและประหารชีวิตลีเวลลีน แอป กรุฟฟีดด์ เจ้าชายแห่งกวีเนดด์ เจ้าชายพื้นเมืองที่เป็นผู้ปกครองสูงสุดคนสุดท้ายของเวลส์ เรื่องนี้นำไปสู่ความพ่ายแพ้ครั้งสุดท้ายและการผนวกเวลส์ในปี ค.ศ. 1283


text: เอ็ดมุนด์ใช้ชีวิตที่เหลือในอังกฤษและฝรั่งเศสที่พระองค์ทำหน้าที่เป็นทูตให้พระเชษฐาอยู่บ่อยครั้ง ตอนที่ทรงสิ้นพระชนม์ เอ็ดมุนด์เป็นแม่ทัพแห่งอากีแตนและกำลังทำการปิดล้อมบอร์โดซ์ เมืองหลวงของอากีแตนที่ชาวฝรั่งเศสยึดครอง พระองค์ล้มป่วยระหว่างปิดล้อมและสิ้นพระชนม์ในวันที่ 5 มิถุนายน ค.ศ. 1296 ด้วยพระชนมายุ 51 พรรษา เอ็ดมุนด์ได้ประกาศว่าพระองค์จะไม่ถูกฝังจนกว่าหนี้ของพระองค์จะได้รับการชำระ ร่างของพระองค์ถูกดองที่แอบบีย์นิกายฟรานซิสกันในบาโยนน์ (ฝรั่งเศส) และไม่ได้ถูกนำกลับไปอังกฤษจนถึงต้นปี ค.ศ. 1297 อัฐิของถูกเก็บไว้ในคอนเวนต์นิกายฟรานซิสกันในลอนดอนจนถึงวันที่ 24 มีนาคม ค.ศ. 1301 เมื่อพระองค์ถูกฝังต่อหน้าพระเชษฐา พระเจ้าเอ็ดเวิร์ดที่ 1 ที่เวสต์มินสเตอร์แอบบีย์ในโบสถ์น้อยของเอ็ดเวิร์ดผู้สารภาพที่หลุมฝังศพอันวิจิตรงดงามของพระองค์ยังคงมีอยู่ให้เห็น


text: เอ็ดมุนด์กับบล็องช์มีลูกสามคน คือhttp://www.unofficialroyalty.com/edmund-crouchback-1st-earl-of-lancaster-and-leicester/


title: การปฏิวัติโบลิบาร์

text: การปฏิวัติโบลิบาร์ () เป็นกระบวนการทางการเมืองในประเทศเวเนซุเอลาซึ่งนำโดยอูโก ชาเบซ ประธานาธิบดีเวเนซุเอลาผู้ล่วงลับไปแล้ว ผู้ก่อตั้งขบวนการสาธารณรัฐที่ 5 และสหพรรคสังคมนิยมเวเนซุเอลา (เปซุบ) การปฏิวัติโบลิบาร์ตั้งชื่อตามซิมอน โบลิบาร์ ผู้นำการปฏิวัติของเวเนซุเอลาและลาตินอเมริกาในต้นคริสต์ศตวรรษที่ 19 ซึ่งมีบทบาทเด่นในสงครามการประกาศเอกราชฮิสแปนิกอเมริกาโดยช่วยปลดปล่อยพื้นที่ส่วนใหญ่ของอเมริกาใต้ตอนบนจากการปกครองของสเปน ตามที่ชาเบซและผู้สนับสนุนคนอื่น ๆ ได้กล่าวไว้นั้น การปฏิวัติโบลิบาร์สมุ่งสร้างความร่วมมือระหว่างชาติในทวีปอเมริกาเพื่อนำคตินิยมแบบโบลิบาร์ ชาตินิยม และระบบเศรษฐกิจที่นำโดยรัฐมาใช้ให้เกิดผล


title: การปฏิวัติโบลิบาร์

text: ในวันเกิดปีที่ 57 ในขณะที่ชาเบซประกาศว่าเขากำลังรักษามะเร็ง เขาได้ประกาศเปลี่ยนคำขวัญการปฏิวัติโบลิบาร์จาก "ปิตุภูมิ สังคมนิยม หรือความตาย" เป็น "ปิตุภูมิสังคมนิยมและชัยชนะ ! พวกเราจะมีชีวิตอยู่และจะเป็นฝ่ายมีชัย !"


title: การปฏิวัติโบลิบาร์

text: ณ พ.ศ. 2561 ตำแหน่งผู้ว่าการรัฐและนายกเทศมนตรีส่วนใหญ่ในเวเนซุเอลามีผู้สมัครรับเลือกตั้งจากเปซุบเป็นผู้ถือครอง ในขณะที่กลุ่มโต๊ะกลมสหภาพประชาธิปไตย (มุด) ซึ่งเป็นฝ่ายค้านได้ครองที่นั่งสองในสามของรัฐสภาใน พ.ศ. 2558 ความเป็นปรปักษ์ทางการเมืองระหว่างเปซุบกับมุดได้ส่งผลให้การเดินขบวนของฝ่ายสนับสนุนรัฐบาลและของฝ่ายค้านกลายเป็นการใช้ความรุนแรงหลายครั้ง ส่งผลให้มีผู้เสียชีวิตประมาณ 150 คนใน พ.ศ. 2560 นอกจากนี้ยังมีการอ้างและการโต้ตอบการอ้างเกี่ยวกับการจำคุกบุคคลจากฝ่ายค้าน โดยฝ่ายรัฐบาลอ้างว่าสถานะทางการเมืองของผู้ถูกจำคุกมิได้เป็นตัวกระตุ้นหรือเป็นตัวประวิงการฟ้องร้องความผิดอาญาที่พวกเขาถูกพิพากษาลงโทษ ในขณะที่ฝ่ายค้านอ้างว่าการจับกุมและการตั้งข้อหาต่าง ๆ มีแรงจูงใจทางการเมือง ด้วยเหตุจากนโยบายประชานิยมที่ริเริ่มโดยรัฐบาลสมัยสาธารณรัฐโบลิบาร์ เศรษฐกิจของเวเนซุเอลาได้เสื่อมโทรมลงอย่างรวดเร็ว นำไปสู่ภาวะเงินเฟ้ออย่างยิ่งยวด การขาดแคลนอาหารและยา และอัตราการเกิดอาชญากรรมที่เพิ่มขึ้น


title: มันเฟรด ร็อมเมิล

text: มันเฟรด ร็อมเมิล (; 24 ธันวาคม ค.ศ. 1928 – 7 พฤศจิกายน ค.ศ. 2013) เป็นนักการเมืองชาวเยอรมันของพรรคสหภาพประชาธิปไตยคริสเตียน ซึ่งทำหน้าที่เป็นนายกเทศมนตรีเมืองชตุทท์การ์ทตั้งแต่ปี ค.ศ. 1974 ถึง 1996 นโยบายของร็อมเมิลได้รับการอธิบายว่าใจกว้างและเสรีนิยม และเขาเป็นหนึ่งในนักการเมืองที่ได้รับความนิยมมากที่สุดในเขตเทศบาลเมืองในประเทศเยอรมนี เขาเป็นผู้รับเกียรติยศจากต่างประเทศเป็นจำนวนมาก เขาเป็นบุตรชายคนเดียวของจอมพลแอร์วีน ร็อมเมิล กับลูซีอา มารีอา ม็อลลิน ผู้เป็นมารดา (ค.ศ. 1894–1971) และมีส่วนทำให้เกิดการสถาปนาพิพิธภัณฑ์ในเกียรติยศของผู้เป็นบิดา เขาเป็นที่รู้จักสำหรับมิตรภาพของเขากับลูกของสองฝ่ายตรงข้ามหลักทางทหารของพ่อเขา หนึ่งในนั้นคือเดวิด มอนต์โกเมอรี


title: มันเฟรด ร็อมเมิล

text: ร็อมเมิลเกิดในชตุทท์การ์ท และเข้ารับราชการเป็นลุฟท์วัฟเฟนเฮลเฟร์ (ผู้ช่วยกองทัพอากาศ) เมื่ออายุ 14 ปี โดยทำงานในกองปืนใหญ่ต้านอากาศยาน เขาพิจารณาที่จะเข้าร่วมวัฟเฟิน-เอ็สเอ็ส แต่พ่อของเขาคัดค้าน เมื่อวันที่ 14 ตุลาคม ค.ศ. 1944 เขาอยู่ที่บ้านพ่อแม่ของเขาเมื่อพ่อของเขาถูกนำตัวออกไปและถูกบังคับให้ฆ่าตัวตายเพราะถูกกล่าวหาว่าสมรู้ร่วมคิดในแผนลับ 20 กรกฎาคมเพื่อลอบสังหารอดอล์ฟ ฮิตเลอร์ ซึ่งพรรณาต่อสาธารณชนในฐานะความตายที่เกิดขึ้นจากการทำสงคราม ในเดือนกุมภาพันธ์ปี ค.ศ. 1945 ร็อมเมิลถูกไล่ออกจากงานกองทัพอากาศและในเดือนมีนาคม ค.ศ. 1945 เขาถูกเกณฑ์ทหารสู่ราชการหน่วยทหารไรช์ซาร์ไบท์สไดนสท์ อยู่ในเมืองไรด์ลิงเงินใกล้ ๆ ปลายเดือนเมษายน ทันทีก่อนที่กองทัพบกที่หนึ่งเข้ายึดครอง เขาได้ถูกทอดทิ้ง เขาถูกจับเป็นเชลยศึก โดยได้เปิดเผยความจริงเกี่ยวกับการตายของพ่อของเขา และถูกสอบปากคำโดยนายพลฌ็อง เดอ ลัทร์ เดอ ตาซีญี


title: มันเฟรด ร็อมเมิล

text: ในปี ค.ศ. 1947 เขาได้รับอาบีทูร์ขณะศึกษาอยู่ที่บีเบรัคอันเดริส และไปศึกษากฎหมายที่มหาวิทยาลัยทือบิงเงิน เขาแต่งงานกับลีเซลอทเทในปี ค.ศ. 1954 และมีลูกสาวชื่อคาเทอร์รีเน หลังจากยุติการทำงานในฐานะนักกฎหมาย ในปี ค.ศ. 1956 ร็อมเมิลเข้าข้าราชการพลเรือนและต่อมาได้กลายเป็นเลขานุการของรัฐในรัฐบาเดิน-เวือร์ทเทิมแบร์ค


title: มันเฟรด ร็อมเมิล

text: ในปี ค.ศ. 1974 ร็อมเมิลสืบตำแหน่งต่อจากอาร์นูล์ฟ เคลทท์ ในฐานะโอเบร์บือร์เกร์ไมสเตอร์ (เทียบเท่ากับนายกเทศมนตรี) ของชตุทท์การ์ทโดยชนะ 58.5 เปอร์เซนต์ของคะแนนเสียงในรอบที่สองของการเลือกตั้ง ซึ่งเอาชนะปีเตอร์ คอนราดี จากพรรคประชาธิปไตยสังคมแห่งเยอรมนี เขาได้รับการเลือกตั้งใหม่หลังจากรอบแรกของการเลือกตั้งในปี ค.ศ. 1982 โดยมีคะแนนเสียงถึง 69.8 เปอร์เซนต์ และในปี 2533 มีคะแนนเสียงถึง 71.7 เปอร์เซนต์ของการโหวต ในฐานะนายกเทศมนตรีเมืองชตุทท์การ์ท เขายังเป็นที่รู้จักสำหรับความพยายามของเขาที่จะให้กลุ่มกองทัพแดงเยอรมันผู้ก่อการร้ายผู้ที่ได้ฆ่าตัวตายที่เรือนจำสตัมมไฮม์-ชตุทท์การ์ทได้รับการฝังศพที่เหมาะสม แม้จะมีความกังวลว่าหลุมฝังศพจะกลายเป็นจุดเดินทางของพวกการเมืองฝ่ายซ้ายหัวรุนแรง


title: มันเฟรด ร็อมเมิล

text: ระหว่างการเป็นโอเบร์บือร์เกร์ไมสเตอร์เมืองชตุทท์การ์ท ร็อมเมิลเริ่มต้นมิตรภาพที่ได้รับการเผยแพร่อย่างแพร่หลายกับพลตรีกองทัพบกสหรัฐจอร์จ แพ็ทตันที่ 4 ซึ่งเป็นบุตรชายของนายพลจอร์จ เอส. แพตตัน ผู้เป็นศัตรูของพ่อเขาในสงครามโลกครั้งที่สองที่ได้รับมอบหมายให้อยู่ในสำนักงานใหญ่กองพลที่เจ็ดใกล้เมือง นอกจากนี้ เขายังเป็นเพื่อนกับเดวิด มอนต์โกเมอรี ไวเคานต์มอนต์โกเมอรีแห่งอลามีนที่ 2 ผู้เป็นบุตรชายของจอมพลเบอร์นาร์ด ลอว์ มอนต์โกเมอรี ผู้เป็นศัตรูที่ยิ่งใหญ่อีกรายของพ่อเขา มิตรภาพดังกล่าวได้รับการมองว่าเป็นสัญลักษณ์แห่งการคืนดีของอังกฤษและเยอรมันหลังจากสงคราม และการเข้าสู่นาโตของเยอรมนีตะวันตก


title: มันเฟรด ร็อมเมิล

text: ในการเฉลิมฉลองปี ค.ศ. 1996 ที่โรงละครรัฐเวือร์ทเทิมแบร์ค มันเฟรด ร็อมเมิล ได้รับเครื่องอิสริยาภรณ์คุณธรรมแห่งสหพันธ์สาธารณรัฐเยอรมนี อันเป็นเกียรติยศแด่พลเมืองชาวเยอรมันระดับสูงสุด ในการกล่าวสุนทรพจน์ เฮลมุท โคห์ล ได้เน้นความสำคัญต่อความสัมพันธ์อันดีระหว่างประเทศฝรั่งเศสและเยอรมนีในระหว่างการดำรงตำแหน่งของร็อมเมิล ในฐานะการเป็นโอเบร์บือร์เกร์ไมสเตอร์เมืองชตุทท์การ์ท ไม่กี่วันหลังมอบเกียรติยศนี้แด่ร็อมเมิล เมืองชตุทท์การ์ทได้มอบรางวัลพลเมืองกิตติมศักดิ์แก่เขา นอกจากนี้เขายังเสี่ยงต่อการเป็นที่นิยมของเขา เมื่อเขายืนหยัดในการปฏิบัติต่อผู้อพยพชาวต่างชาติอย่างเป็นธรรม ที่ได้รับการชักจูงสู่ชตุทท์การ์ท โดยเศรษฐกิจที่เฟื่องฟูของเมือง ในฐานะนายกเทศมนตรี ร็อมเมิลยังทำ "การควบคุมการเงินของเมืองที่เข้มงวด, การลดหนี้และการปรับเปลี่ยนโครงสร้างพื้นฐานในท้องถิ่น โดยเฉพาะอย่างยิ่งถนนและระบบขนส่งสาธารณะ [ขณะทำงาน]...เพื่อส่งเสริมความสัมพันธ์ระหว่างฝรั่งเศสกับเยอรมัน" การเมืองของร็อมเมิลได้รับการอธิบายว่าใจกว้างและเสรีนิยม


title: มันเฟรด ร็อมเมิล

text: หลังเกษียณจากการเมืองเมื่อปี ค.ศ. 1996 ร็อมเมิลยังคงอยู่ในความต้องการในฐานะนักเขียนและวิทยากร แม้จะมีความทุกข์ทรมานจากโรคพาร์คินสัน เขาเขียนหนังสือทางการเมืองและหนังสือขำขันหลายเล่ม เขาเป็นที่รู้จักในแบบมนุษย์เดินดินและคำพูดรวมถึงคำคมแบบตลกอยู่บ่อย ๆ บางครั้ง เขาก็เขียนบทความให้แก่หนังสือพิมพ์"ชตุทท์การ์แทร์ไซทุง"


title: มันเฟรด ร็อมเมิล

text: ร็อมเมิลยังร่วมมือกับแบซิล ลิดเดลล์ ฮาร์ต ในการตีพิมพ์"เดอะรอมเมิลเปเปอร์ส" ซึ่งเป็นการรวบรวมไดอารี, จดหมาย และบันทึกที่พ่อของเขาเขียนในระหว่างและหลังจากการสู้รบทางทหาร เขาได้รับรางวัลหลายรางวัลจากต่างประเทศรวมทั้งเครื่องราชอิสริยาภรณ์แห่งจักรวรรดิบริติช (ซีบีอี), เครื่องอิสริยาภรณ์เลฌียงดอเนอร์ฝรั่งเศส, เหรียญอิสรภาพประธานาธิบดีสหรัฐ และเครื่องอิสริยาภรณ์คุณธรรมแห่งรัฐบาลกลางเยอรมันชั้นสูงสุด เขาเสียชีวิตในวันที่ 7 พฤศจิกายน ค.ศ. 2013 คงเหลือไว้ซึ่งลูกสาวชื่อคาเทอร์รีเน


title: มันเฟรด ร็อมเมิล

text: ในภาพยนตร์เกี่ยวกับพ่อของเขาในช่วงสงครามโลกครั้งที่สอง มีนักแสดงที่รับบทเป็นมันเฟรด ร็อมเมิล ดังต่อไปนี้:


title: มันเฟรด ร็อมเมิล

text: มันเฟรด ร็อมเมิล เคยเขียนเกี่ยวกับเกียรติประวัติของเขาเป็นจำนวนมาก: "Die Zahl der Titel will nicht enden. Am Grabstein stehet: bitte wenden!" ซึ่งแปลว่า: "จำนวนเกียรติประวัติดูเหมือนจะไม่มีที่สิ้นสุด คำจารึกบนศิลาเหนือหลุมฝังศพของฉันจะอ่านได้ว่า: กรุณาเงยขึ้นเถอะ!"


title: บิน ชิน

text: บิน ชิน (; เกิด 17 สิงหาคม ค.ศ. 1949) เป็นนักการเมืองชาวกัมพูชา. ในเดือนมีนาคม ค.ศ. 2017 ได้รับการแต่งตั้งให้เป็นรัฐมนตรีประจำสำนักนายกรัฐมนตรี หลังจากสมเด็จวิบุลปัญญา สก อานเสียชีวิต


title: โนนี่ เบวอนคามิโน

text: อันโทนี่ เบวอนคามิโน (เกิด 1 กันยายน ค.ศ. 1966) หรือรู้จักในชื่อ โนนี่ เบวอนคามิโน เป็นนักแสดงชาวฟิลิปปินส์


title: ริต้า อมอร์

text: ริต้า อมอร์ (เกิด ค.ศ. 1932) เป็นนักแสดงหญิงชาวฟิลิปปินส์ รู้จักการการแสดงภาพยนตร์ของบริษัทแอลวีเอ็น พิกเจอร์


title: ริต้า อมอร์

text: ผลงาน:


title: บิมโบ ดาเนา

text: บิมโบ ดาเนา (ค.ศ. 1915 – 23 กรกฎาคม ค.ศ. 1967) เป็นนักแสดงชาวฟิลิปปินส์ก่อนสงครามโลกครั้งที่สอง


title: อึ้ง ยาน ยี

text: เวนดี้ อึ้ง ยาน ยี (เกิด 11 กรกฎาคม ค.ศ. 1993) เป็นนักกีฬากระโดดน้ำชาวมาเลเซีย อึ้ง ยาน ยี เริ่มแข่งขันกระโดดน้ำเมื่ออายุ 13 ปี ที่สระว่ายน้ำบันดาร์ ตุน ราซัก ในการแข่งขันโอลิมปิกฤดูร้อน 2012 เธอเข้าร่วมการแข่งขันกระโดดน้ำ ค.ศ. 2015 ได้เข้าร่วมกีฬาทางน้ำชิงแชมป์โลก 2015 ที่คาซาน ประเทศรัสเซีย และกีฬากระโดดน้ำในโอลิมปิกฤดูร้อน 2016.


title: เชอรีฟ ยูนูซ

text: เชอรีฟ ยูนูซ (เกิด 22 พฤษภาคม ค.ศ. 1995) เป็นนักวอลเลย์บอลโอลิมปิก ชาวกาตาร์


title: เจดีย์ซูเล

text: เจดีย์ซูเล (; ) เป็นเจดีย์ตั้งอยู่ในใจกลางเมืองย่างกุ้ง เป็นพื้นที่ภูมิศาสตร์สำคัญของการเมืองพม่าร่วมสมัย ตามตำนานระบุว่าเจดีย์ถูกสร้างขึ้นก่อนเจดีย์ชเวดากอง ในช่วงพระพุทธเจ้ายังมีพระชนม์ชีพอยู่ ทำให้เจดีย์องค์นี้เก่าแก่กว่า 2,500 ปี ตำนานระบุว่าสถานที่สำหรับก่อสร้างเจดีย์ชเวดากองได้รับการแนะนำจาก นะ เก่าแก่ของเมืองที่สถิตอยู่บริเวณเจดีย์ซูเล


title: เจดีย์ซูเล

text: เจดีย์ซูเล เป็นจุดศูนย์กลางทางการเมืองของย่างกุ้งและพม่า เป็นสถานที่ชุมนุมประท้วงในเหตุการณ์ปฏิวัติ 8888 ในปี พ.ศ. 2531 และการปฏิวัติผ้ากาสาวพัสตร์ ในปี พ.ศ. 2550 เจดีย์ซูเลถูกจัดอยู่ในรายชื่อโบราณสถานของเมืองย่างกุ้ง


title: เจดีย์ซูเล

text: เจดีย์ซูเลโครงสร้างเดิมคาดว่าได้รับอิทธิพลจากสถูปเจดีย์ของอินเดียซึ่งทำรูปแบบคล้าย ๆ กันคือเป็นรูปเนินดินสำหรับเก็บพระธาตุ ต่อมาเริ่มได้รับวัฒนธรรมท้องถิ่น รูปแบบอิทธิพลของอินเดียตอนใต้จึงเริ่มเปลี่ยนแปลงเป็นสถาปัตยกรรมแบบท้องถิ่นเป็นรูปของเจดีย์ เป็นที่เชื่อกันว่าเคยเป็นที่ประดิษฐานพระเกศาธาตุของพระพุทธเจ้า ที่ได้ประทานให้แก่พี่น้องพ่อค้าสองคนคือ ตปุสสะและภัลลิกะ


title: เจดีย์ซูเล

text: ตามตำนานที่ตั้งของเจดีย์ซูเลในปัจจุบันเคยเป็นที่สถิตของ นะ นามว่า ซูเล เมื่อท้าวสักกะอยากจะช่วยเหลือกษัตริย์โอกะละปา เพื่อหาสถานที่ประดิษฐานพระเกศาธาตุ แต่ท้าวสักกะไม่ทราบว่าควรเป็นที่ไหน เหล่าเทวดา มนุษย์ พร้อมด้วยกษัตริย์โอกะละปาจึงมาประชุมบริเวณซูเล และนะซูเลจึงได้แนะนำสถานที่สำหรับการสร้างเจดีย์ชเวดากอง


title: เจดีย์ซูเล

text: เจดีย์ซูเลเริ่มเป็นศูนย์กลางของย่างกุ้งโดย อเล็กซานเดอร์ ฟราเซอร์ (Lt. Alexander Fraser) วิศวะกรจากเบงกอล ผู้ซึ่งสร้างรูปแบบถนนย่างกุ้งอย่างในปัจจุบัน ไม่นานนักหลังจากการยึดครองของจักรวรรดิอังกฤษในช่วงกลางคริสต์ศตวรรษที่ 19 (ฟราเซอร์ ยังให้ยืมชื่อของเขาไปตั้งชื่อถนน ปัจจุบันได้เปลี่ยนชื่อเป็น ถนนอโนรธา และยังคงเป็นหนึ่งในเส้นทางสายหลักของย่างกุ้ง)


title: เจดีย์ซูเล

text: เจดีย์เป็นรูปทรงแปดเหลี่ยมซึ่งแต่ละด้านมีความยาว 24 ฟุต (7 เมตร) สูง 144 ฟุต 9½ นิ้ว (44 เมตร) เจดีย์ได้รับการบูรณะและมีขนาดเท่าปัจจุบันในสมัยพระนางเชงสอบู (ค.ศ. 1453–1472) รอบ ๆ เจดีย์มีระฆังสัมฤทธิ์ 10 ใบขนาดและอายุแตกต่างกันไปโดยมีการจารึกชื่อผู้บริจาคและวันที่ถวาย คำอธิบายเกี่ยวกับชื่อเจดีย์แตกต่างกันไปตามความเชื่อเช่น มาจาก ซู-เว หมายถึง "การชุมนุมโดยรอบ" มาจากเมื่อครั้งกษัตริย์โอกะละปาและสิ่งศักดิ์สิทธิ์ต่าง ๆ สืบหาที่ตั้งของเนินเขาเชียงกุตระเพื่อสร้างเจดีย์ชเวดากอง อีกความเชื่อกล่าวว่ามาจาก ซู-เล หมายถึงพุ่มไม้ป่าชนิดหนึ่ง และสมมุติฐานใหม่ที่ไม่เกี่ยวกับตำนานมาจากความเชื่อมโยงกับภาษาบาลีคำว่า จุลฺล หมายถึง "เล็ก" และ เจติย หมายถึง "เจดีย์"


title: เจดีย์ซูเล

text: เจดีย์ซูเลตั้งอยู่ใจกลางกรุงย่างกุ้งเป็นส่วนหนึ่งของเมืองทั้งด้านเศรษฐกิจและชีวิตของประชาชน ระหว่างการชุมนุมประท้วงเมื่อปี พ.ศ. 2531 และ พ.ศ. 2550 เจดีย์ซูเลเป็นจุดนัดพบของผู้ประท้วงต่อต้านรัฐบาลและผู้ประท้วงเพื่อประชาธิปไตย


title: เจดีย์ซูเล

text: ในช่วงเหตุการณ์ปฏิวัติ 8888 เจดีย์เป็นจุดนัดพบและจุดหมายปลายทางที่ได้รับการเลือก เนื่องจากตำแหน่งที่ตั้งและเป็นนัยสำคัญทางสัญลักษณ์ ในปี พ.ศ. 2550 ระหว่างการปฏิวัติผ้ากาสาวพัสตร์ เจดีย์ซูเลถูกใช้เป็นจุดชุมนุมในการประท้วงเพื่อประชาธิปไตย พระสงฆ์จำนวนหลายพันคนมาชุมนุมกันเพื่อกราบไหว้รอบพระเจดีย์ และเป็นสถานที่แรกที่ได้เห็นถึงปฏิกิริยารุนแรงของรัฐบาลพม่าต่อกลุ่มผู้ประท้วง


title: ซาเลงะคเว

text: ซาเลงะคเว (, ; ประมาณ 875 – 934) กษัตริย์แห่ง ราชวงศ์พุกาม ของพม่าจากประมาณ ค.ศ. 905 ถึง ประมาณ 934 ในพงศาวดารพม่ากล่าวว่าพระองค์สืบเชื้อสายจาก สิงหราชา กษัตริย์แห่งพุกามแต่เกิดความสับสนว่าพระองค์เจริญพระชนม์ที่ ซาเล พระองค์เสด็จมารับราชการกับ ตานเนต กษัตริย์แห่งพุกามในฐานะคนเลี้ยงม้า งะคเวปลงพระชนม์กษัตริย์และยึดครองราชบัลลังก์


title: เต็งโค

text: เต็งโค (; บางที Thienkho, ; ประมาณ 919 – 956) กษัตริย์แห่ง ราชวงศ์พุกาม ของพม่าจากประมาณ ค.ศ. 934 ถึง ประมาณ 956 ตามพงศาวดารพม่า เต็งโคเป็นพระราชโอรสของกษัตริย์องค์ก่อน ซาเลงะคเว เต็งโคถูกสังหารโดยชาวสวน ญองอู ซอยะฮาน


title: ฟีฟ่าออนไลน์ 4

text: ฟีฟ่าออนไลน์ 4 เป็นเกมส์กีฬาฟุตบอลประเภทเล่นฟรีแบบผู้เล่นหลายคนซึ่งผลิตโดย EA Spearhead และจัดจำหน่ายโดย เน็กซอน. ซึ่งได้ประกาศไปเมื่อวันที่ 2 พฤศจิกายน พ.ศ. 2560, และได้เปิดให้เล่นอย่างเป็นทางการเมื่อวันที่ 17 พฤษภาคม พ.ศ. 2561 ใน ประเทศเกาหลีใต้. ส่วนในประเทศแถบ เอเชียตะวันออกเฉียงใต้ จะเปิดก่อนการแข่งขันฟุตบอลโลก 2018 ในวันที่ 14 มิถุนายน แต่ยังไม่มีการประกาศตัวเกมในรูปแบบภาษาอังกฤษ


title: ฟีฟ่าออนไลน์ 4

text: ในเดือนธันวาคม 2017 ได้ทำการทดสอบ Closed Beta เป็นครั้งแรกในประเทศเกาหลีใต้และได้เปิดตัวเกม Open beta ในวันที่ 17 พฤษภาคม 2018


title: ฟีฟ่าออนไลน์ 4

text: รูปแบบเกมของฟีฟ่าออนไลน์ 4 นั้น จะใช้รูปแบบกราฟิกและรูปแบบเกมจาก ฟอร์ตไบท์,ซึ่งจะยกระดับฮาร์ดแวร์ตัวเกมของ FIFA Online 4 ซึ่งรูปแบบกราฟิกและส่วนอื่น ๆ มาจาก ฟีฟ่า 18. รูปแบบการเล่นและระบบ AI มาจาก FIFA 17.


title: ฟีฟ่าออนไลน์ 4

text: ในวันที่ 24 พฤษภาคม 2561 ได้มีโหมด "ฟุตบอลโลก" ซึ่งได้ประกาศว่าจะปล่อยในวันที่ 31 พฤษภาคม 2561 ซึ่งจะมีเกมโหมดใหม่ 2 โหมดในโหมด FIFA World Cup คือรอบแบ่งกลุ่ม 16 ทีมโดยจะแข่งกับคอม และ แข่งกับผู้เล่นคนอื่น ๆ ในรอบน็อคเอ้าท์.


title: ฟีฟ่าออนไลน์ 4

text: เป็นโหมดจัดทีมที่แยกมาจากทีมหลักอีกทีนึง โดยจะต้องจัดทีมไม่ให้เกิน 200FP เพื่อจะทำทีมไปเล่นในโหมดแรงกิ้ง


title: ฟีฟ่าออนไลน์ 4

text: เป็นโหมดที่สืบเนื่องมาจากฟีฟ่าออนไลน์ 3 แต่รูปแบบการเล่นจะต่างโดยสิ้นเชิงซึ่งโดยภาคนี้จะต้องใช้ทีม Fantasy ในการเล่นเท่านั้นเพื่อให้มีความเท่าเทียมกันระหว่างผู้เล่นทั้ง 2 คน โดยจะต้องแข่งกัน 10 นัดโดยจะมีจำนวนนัดที่จะต้องขึ้นชั้นตามกำหนดตามระดับแรงค์ซึ่งถ้าชนะเยอะยิ่งมีโอกาสขึ้นชั้นแต่ยิ่งถ้าแพ้เยอะโอกาสที่ตกชั้นมีสูงมากซึ่งจะมีการแข่งอยู่ 2 แบบและในภาคนี้ไม่มีการต่อเวลาและยิงจุดโทษเมื่อหากเสมอกัน


title: ฟีฟ่าออนไลน์ 4

text: เป็นโหมดแข่งกับผู้เล่นที่ต้องใช้การบังคับควบคุมในการเล่นเท่านั้นเป็นโหมดแข่งกับผู้เล่นที่จะไม่ต้องใช้การบังคับใด ๆ เพียงแค่ต้องใช้การปรับแผนในเกมส์เท่านั้นซึ่งโหมดนี้จะใช้แค่ AI ในการเล่นเท่านั้น ผู้เล่นจะได้ความรู้สึกราวกับเป็นผู้จัดการทีมอยู่ข้างสนาม ซึ่งในขณะที่ทำการแข่งขัน ผู้เล่นสามารถปรับเปลี่ยนแผนการเล่นได้ตลอดเวลาขึ้นอยู่กับสถานการณ์ที่กำลังเผชิญอยู่ โดยโหมดนี้จะสามารถเลิกเล่นได้ 2 แบบ คือการแข่งแบบโหมดลีกที่ต่อสู้กับบอท หรือจะเป็นแบบ Ranking Mode ที่ต่อสู้กับผู้เล่นคนอื่นเป็นกฏที่เพิ่มเข้ามาในการแข่งขัน Ranking Mode เพื่อป้องกันการเล่นเพื่อถ่วงเวลา หากผู้เล่นไม่มีการเคลื่อนไหว หรือครองบอลไปมาอยู่ในฝั่งตนเองนานกว่าปกติ ผู้เล่นจะถูกตัดแต้ม ซึ่งหากถูกตัดแต้มเกิน 10 แต้ม จะถูกปรับแพ้การแข่งขันทันที


title: ฟีฟ่าออนไลน์ 4

text: การเปิดการ์ดในภาคนี้จะแตกต่างจากออนไลน์ 3 ตรงที่ว่าจะมีโมเดลนักฟุตบอลปรากฎตอนเปิดการ์ดซึ่งถ้าเปิดได้ผู้เล่นที่มีพลังมากกว่า 80 จะมีแอนิเมชั่นเปิดตัวของการ์ด(Walkout)ปรากฎขึ้นมาโดยจะปรากฎเสื้อทีม,เบอร์เสื้อ,ส่วนใบหน้าของนักเตะ เพื่อให้มีความลุ้นมากขึ้น ซึ่งการ์ดต่าง ๆ จะมีแตกต่างกันออกไปตามแพ็คต่าง ๆ


title: ฟีฟ่าออนไลน์ 4

text: การตีบวกในภาคนี้จะแตกต่างจากภาคออนไลน์ 3 ตรงที่ว่าต้องใช้นักเตะรวม 5 คนในการตีบวกซึ่งจะมีเปอร์เซนต์ของโอกาสที่จะตีบวกสำเร็จ(แต่ใช่ว่าจำนวนเปอร์เซนต์จะเต็ม 100 ก็ตามก็อาจจะมีโอกาสที่จะไม่สำเร็จก็มีอยู่) และในกรณีที่ผู้เล่นตีบวกไม่สำเร็จ ตัวนักเตะจะไม่มีลดพลังเป็นบวกศูนย์เหมือนกับภาคออนไลน์ 3


title: ฟีฟ่าออนไลน์ 4

text: ฟีฟ่าออนไลน์ 4 ในภาคนี้ได้เปิดให้เล่นอย่างเป็นทางการเมื่อวันที่ 14 มิถุนายน พ.ศ. 2561 โดยมีการีน่าเป็นผู้ถือลิขสิทธิ์เกมนี้ในประเทศไทย โดยได้นักพากย์อย่างอดิสรณ์ พึ่งยาและสาธิต กรีกุลมาเป็นเสียงพากย์ในเกมของภาคนี้


title: ออลอิน (เหตุการณ์มวยปล้ำอาชีพ)

text: ออลอิน () เป็นศึกรายการมวยปล้ำอาชีพแบบเพย์-เพอร์-วิว(PPV) โปรโมดโดย โคดี และเดอะยังบั๊กส์ (แมทท์ และ นิก แจ็กสัน) จัดในวันที่ 1 กันยายน ค.ศ. 2018 ที่สนามเซียร์สเซ็นทรี เมืองฮอฟฟ์แมน เอสเตตส์, รัฐอิลลินอยส์ รายการนี้ออกอากาศสดผ่านทาง PPV แบบดั้งเดิม ,Fite TV และ Honor Club และต่อมาพร้อมให้ชมผ่านทางบริการสตรีมมิ่ง NJPW World ศึกนี้รวมไปถึง Zero Hour หนึ่งชั่วโมงก่อนการแสดงที่ออกอากาศทางสถานี WGN America ศึกนี้ถูกจัดขึ้นรวมกันอย่างอิสระโดยมีนักมวยปล้ำจากสมาคม Ring of Honor (ROH), Consejo Mundial de Lucha Libre, New Japan Pro-Wrestling, Impact Wrestling, Lucha Libre AAA Worldwide, และNational Wrestling Alliance (NWA)


title: ออลอิน (เหตุการณ์มวยปล้ำอาชีพ)

text: ในเดือนพฤษภาคม 2017 แฟนคลับได้ถามนักข่าว Wrestling Observer Newsletter เดฟ เมลต์เซอร์ ในทวิตเตอร์ เรื่องถ้า ROH สามารถขายตั๋วได้ 10,000 ใบ และเมลต์เซอร์ ได้ตอบกลับว่า "ไม่ได้เร็ว ๆ นี้" โคดี้ได้เห็นคำพูดของ เมลต์เซอร์ ว่าเป็นการท้าทายและตอบกลับว่า "ฉันจะเดิมพันนั้น" จนไอเดียนี้ได้พัฒนามาจากโชว์ของ ROH ไปจนถึงศึกที่ได้รับการสนับสนุน (ด้วยการอนุมัติอย่างเป็นทางการของ ROH) โปรโมดของโคดี และเดอะยังบั๊กส์ (แมทท์ และ นิก แจ็กสัน) ต่อมาได้มีการประกาศว่า Kenny Omega, Brandi Rhodes, และนักแสดงชาย Stephen Amell จะมาปรากฎตัวในศึกนี้ด้วย


title: ออลอิน (เหตุการณ์มวยปล้ำอาชีพ)

text: ในวันที่ 31 ธันวาคม 2017 โคดี และเดอะยังบั๊กส์ ได้ประกาศผ่านทางยูทูปแชลแนลของเดอะยังบั๊กส์ Being The Elite ว่าพวกเขากำลังหาสถานที่ต่างๆ เพื่อจัดศึกนี้ โดยมีรายงานในภายหลังจาก Pro Wrestling Insider ว่าศึกถูกกำหนดให้จัดขึ้นในรัฐอิลลินอยส์ ในวันที่ 10 มกราคม 2018 มีการประกาศว่าศึกนี้ จะจัดขึ้นในวันที่ 1 กันยายน ในวันที่ 5 มีนาคม สนามของศึก All In ถูกเปิดเผยว่าเป็นสนามเซียร์สเซ็นทรี ซึ่งตั้งอยู่ในย่านชานเมืองชิคาโกของเมืองฮอฟฟ์แมน เอสเตตส์, รัฐอิลลินอยส์ ในสัปดาห์ต่อมา นักมวยปล้ำอิสระ ได้รับการประกาศในการมีส่วนร่วมในโชว์ ซึ่งรวมถึง Penta El Zero, Rey Fénix, Kazuchika Okada, Deonna Purrazzo (แม้ว่าเธอต่อมาจะถูกลบออกหลังจากเซ็นสัญญากับ WWE), Tessa Blanchard, Jay Lethal, Chelsea Green, Marty Scurll, และ "Hangman" Adam Page


title: จ่อย ไมค์ทองคำ

text: จ่อย ไมค์ทองคำ ชื่อจริง รวมมิตร คงชาตรี เกิดวันที่ 4 มกราคม พ.ศ. 2509 นักร้องเพลงลูกทุ่งจากจังหวัดสุพรรณบุรี มาร่วมประกวดร้องเพลงในรายการ "ชิงช้าสวรรค์ไมค์ทองคำ" ซีซั่นแรก จากนั้นมีการเปลี่ยนชื่อรายการเป็น ไมค์ทองคำ ซึ่งเป็นรายการประกวดร้องเพลงลูกทุ่งระดับประเทศ ออกอากาศทาง ช่องเวิร์คพอยท์ ได้รับคะแนนโหวตให้เป็นแชมป์คนแรกของรายการ และเข้ามาเป็นศิลปินในสังกัดค่ายเพลง ยุ้งข้าวเรคคอร์ด ในเครือ บริษัทเวิร์คพอยท์ เอ็นเทอร์เทนเมนท์ จำกัด (มหาชน) อีกด้วย


title: โรเบิร์ต วาร์เรน มิลเลอร์

text: โรเบิร์ต วาร์เรน มิลเลอร์ () เกิดเมื่อวันที่ 23 พฤษภาคม 2476 เป็นชาวสหรัฐอเมริกา เป็นบุตรชายของ อิริส วอร์เรน แอบเพลตัน มิลเลอร์ และ โซฟี จูน เขาเป็นมหาเศรษฐีอังกฤษ เขาเป็นเจ้่าของห้าง DFS Group ซึ่งเป็นห้างสรรพสินค้าขนาดใหญ่และมีสินค้าขายมากมาย เป็นที่รู้จักในแวดวงสังคมชั้นสูง บรรพบุรุษของมิลเลอร์เป็น คนอังกฤษ ในอเมริกาเหนือ ซึ่งอพยพจากการล่าอาณานิคมในสมัยของ พระเจ้าเฮนรีที่ 1 แห่งอังกฤษ พระเจ้าหลุยส์ที่ 4 แห่งฝรั่งเศส และ วิลเลียม เดอะ ไลออน กษัตริย์แห่งชาวสกอตแลนด์ แย่งอาณานิคมกัน


title: โรเบิร์ต วาร์เรน มิลเลอร์

text:
มิลเลอร์เข้าเรียนที่โรงเรียนบริหารธุรกิจ มหาวิทยาลัยคอร์เนล และจบการศึกษาในปี พ.ศ. 2498 โดยมีปริญญาวิทยาศาสตรบัณฑิตสาขาบริหารโรงแรม และ สาขาสังคมวรรณกรรม
ในเดือนตุลาคมปี 2546 เรือยอร์ชโมขัวร์ของเขา ได้สร้างสถิติโลกใหม่กลายเป็นเรือยอร์ชโมขัวร์ลำแรกที่ข้าม มหาสมุทรแอตแลนติก ภายในเจ็ดวัน ซึ่งรวมระบะทาง 525.5 ไมล์ทะเล (973.2 กิโลเมตร) โดยมี เจ้าชายเปาโลส มกุฎราชกุมารแห่งกรีซ ร่วมเสด็จพระราชดำเนินในการรล่องเรือในครั้งนี้ด้วย


title: โรเบิร์ต วาร์เรน มิลเลอร์

text:
วันที่ 30 เมษายน 2548 ได้รับรางวัล Rolex ซึ่งมาจากการแล่นเรือใบของเขานั่นเอง โดนรางวัลนี้ที่จัดตั้งขึ้นโดย ชาร์ ลีบาร์ โดยใช้ระยะทางทั้งหมด 2,925 ไมล์ผ่านมหาสมุทรแอตแลนติกเหนือระหว่าง นิวยอร์ก และ อังกฤษ ในเวลา 9 วัน 15 ชั่วโมง 55 นาทีและ 23 วินาที แต่แหล่งข่าวบ่างแห่งกล่าาว่าใช้เวลา 2 วัน 12 ชั่วโมง 6 นาทีและ 56 วินาที
โรเบิร์ต วอร์เรน มิลเลอร์ เป็นนักธุรกิจที่มีมูลค่าทรัพย์สินกว่า 2.3 พันล้านเหรียญสหรัฐ โดยเป็นเจ้าของธุรกิจ ซึ่งเฉพาะห้าง DFS Group ก็สามารถสร้างกำไรให้เขาเดือนละหลายร้อยล้านเหรียญสหรัฐ อีกทั้งเขายังเป็นเจ้าของที่ดินที่ให้รัฐบาลเช่า กว่า 36,000 เอเคอร์ ซึ่งเก็บเอเคอร์ละ 50,000 เหรียญสหรัฐ/เดือน และเป็นเจ้าของอสังหาริมทรัพย์กว่า 1,000 โครงการใน นิวยอร์ก และยังมีหุ้นส่วนกว่า 80% ในบริษัทผลิตอุปกรณ์กีฬาซึ่งจำหน่ายให้ 16 ประเทศ ในเครือจักรภพ
มิลเลอร์ เป็นที่ปรึกษาของอธิการบดี มหาวิทยาลัยคอร์เนล


title: อิตส์มายไลฟ์ (เพลงทอล์กทอล์ก)

text: "อิตส์มายไลฟ์" () เป็นเพลงจากวงแนวนิวเวฟจากอังกฤษ ทอล์กทอล์ก แต่งโดยมาร์ก ฮอลลิส และทิมฟรีส-กรีน เป็นเพลงไตเติลแทร็กของวงจากอัลบั้มชุด 2 ออกเป็นซิงเกิ้ลแรกของอัลบั้ม เมื่อเดือนมกราคม ค.ศ. 1984 ขึ้นอันดับ 46 ใน สหราชอาณาจักร แต่ทำอันดับได้ดีกว่าในประเทศอื่น ขึ้นอันดับ 33 ใน เยอรมนี, อันดับ 32 ในนิวซีแลนด์, อันดับ 25 ในฝรั่งเศส และอันดับ 7 ในอิตาลี เพลงยังประสบความสำเร็จในอเมริกาเหนือ เข้าในท็อป 40 ทั้งในสหรัฐ (อันดับ 31) และแคนาดา (อันดับ 30)


title: อิตส์มายไลฟ์ (เพลงทอล์กทอล์ก)

text: ซิงเกิ้ลออกขายอีกครั้งในสหราชอาณาจักรในปี 1985 คราวนี้ไปได้เพียงอันดับ 93 อย่างไรก็ดี เพลง "อิตส์มายไลฟ์" ออกขายอีกครั้งเพื่อประชาสัมพันธ์ในอัลบั้มรวมเพลง "Natural History: The Very Best of Talk Talk" ครั้งนี้ไปได้อันดับ 13 ในสหราชอาณาจักร ถือเป็นเพลงที่ทำสถิติดีที่สุดของวงในประเทศบ้านเกิดวงแนวสกาจากอเมริกา โนเดาต์ บันทึกเสียงเพลงนี้เพื่อประชาสัมพันธ์อัลบั้มรวมฮิตครั้งแรกของวงในชุด "The Singles 1992–2003" (2003) ด้วยที่วงห่างหายไประยะหนึ่ง ขณะที่เกว็น สเตฟานี ได้ออกผลงานอัลบั้มเดี่ยวของเธอเอง วงตัดสินใจนำเพลงมาคัฟเวอร์แทนที่จะแต่งเพลงใหม่ หลังจากวงฟังเพลงร่วมร้อยเพลงจากยุคคริสต์ทศวรรษ 1980 ได้จำกัดวงไปจนเหลือ 2 เพลงคือ "It's My Life" กับ "Don't Change" ของวงร็อกจากออสเตรเลียที่ชื่อ อินเอกซ์เซส


title: อง หง

text:
องหง (จีน::翁虹; พินอิน :Wēng Hóng; กวางตุ้ง :Yung1 Hung4) มีชื่อภาษาอังกฤษว่า Yvonne อีวอนน์ อง
เป็นนักแสดงหญิงชาวฮ่องกงที่อดีตเคยมีชื่อเสียงโด่งดังทั่วเอเชีย ในฐานะ "ดาวยั่ว" ของยุค 90s และด้วยภาพลักษณ์ที่น่ารักแต่แฝงไปด้วยความเซ็กซี่ พร้อมทั้งส่วนสัดรูปร่างที่เป็นที่ปรารถนาของเหล่าบรรดาผู้ชาย จึงทำให้เธอกลายเป็นขวัญใจหนุ่ม ๆ ในยุคนั้นเป็นอย่างมาก.


title: อง หง

text: องหง แรกเริ่มเธอเป็นนางแบบและแดนเซอร์ ก่อนจะมาแจ้งเกิดและเป็นที่รู้จักในฐานะ"นางงาม" โดยการคว้ามงกุฎมิสเอเชีย จากเวทีการประกวดนางงามมิสเอเชีย เมื่อปีพ.ศ. 2532 ซึ่งสถานีโทรทัศน์เอทีวี เป็นผู้จัดการประกวด ต่อมาได้มีผลงานละคร เด่น ๆ มากมายกับทางช่อง เอทีวี และประสบความสำเร็จในระดับหนึ่ง โดยในช่วงแรกเธอพยายามที่จะไต่เต้าสู่การเป็นดารายอดนิยมให้ได้ แต่ไปไม่ถึงฝั่งฝัน เพราะบทที่เธอได้รับถึงแม้ว่า บางเรื่องเธอจะได้รับบทเป็นนางเอก ก็ตาม แต่ส่วนใหญ่แล้ว เธอมักจะได้เป็นบทรอง ๆ หรือ ตัวประกอบ ที่เป็นแค่สีสรรค์ในเรื่อง เสียมากกว่า


title: อง หง

text: จนกระทั่งในปีพ.ศ. 2536 หลังจากพยายามเล่นทั้งละครและหนังอยู่หลายเรื่อง แต่ชื่อเสียงกลับไม่โด่งดังอย่างที่คิด เธอจึงตัดสินใจรับเล่นภาพยนตร์เรทอาร์เรื่อง คลั่งรัก...หยุดไม่ได้ (Can't Stop My Crazy Love for You 1993) เป็นภาพยนตร์ที่เธออวดรูปโฉมส่วนสัด เพื่อเรียกกระแสฮือฮา และเธอก็ทำสำเร็จ เธอมีชื่อเสียงโด่งดังขึ้นมาทันที กลายเป็นจุดพลิกพลันในอาชีพของเธอ จนเธอกลายมาเป็นนักแสดงหนังเรทอาร์ชื่อดัง ระดับแถวหน้าของฮ่องกง จนต้องมีผลงานภาพยนตร์ในทำนองนี้ตามมาอีกหลายเรื่อง เพื่อตอบสนองแฟนคลับที่เป็นผู้ชาย ผลงานภาพยนตร์เรทอาร์ ดัง ๆ ของเธอ เช่น ผู้หญิงคนนี้ผู้ชาย...อยากให้เจ็บ, บริสุทธิ์...สาวเวอร์จิ้น, 10 เครื่องสังเวยรัก, วิญญาณ...กระหายรัก, ตำนานรักซูสีไทเฮา เป็นต้น


title: อง หง

text: หลังจากที่โด่งดังจนเป็นที่รู้จักทั่วเอเชียในฐานะ เซ็กซี่สตาร์ อยู่นานหลายปี ต่อมาเธอก็ประกาศแขวนเต้า หยุดรับเล่นภาพยนตร์เรทอาร์ แต่ยังคงแสดงภาพยนต์แนวอื่นอยู่บ้าง และมีงานละครโทรทัศน์กับทางสถานีโทรทัศน์ทีวีบี โดยมีผลงานละครเด่น ๆ เช่น มังกรคู่สู้สิบทิศ, สี่อัจฉริยะบัณทฑิตทอง, จอมจักรพรรดิเฉียนหลง เป็นต้น


title: อง หง

text: หลังหมดสัญญาการเป็นนักแสดงกับทีวีบี (TVB) พร้อม ๆ กับหมดยุคทองของละครฮ่องกง เธอก็ไปปักหลักและมีผลงานกับสถานีโทรทัศน์ในประเทศจีนแผ่นดินใหญ่มาจนถึงปัจจุบัน และมีผลงาน เด่น ๆ ในประเทศจีนมากมาย เช่น จี้กง ภาค 2 เวอร์ชั่น เฉิน ฮ่าวหมิ่น ปัจจุบัน องหง อยู่กับสามี เล่าหลุนเฮ่า ที่แต่งงงานมาตั้งแต่ปีพ.ศ. 2550 และมีลูกสาวด้วยกันอีกหนึ่งคน


title: อง หง

text: "องหง" เกิดในครอบครัวที่มีฐานะ ซึ่งพ่อและแม่ทั้งสองเป็นชาวปักกิ่งและทั้งคู่ทำงานที่ในมหาวิทยาลัยชิงหัว ซึ่งเป็นมหาวิทยาลัยที่อยู่ในปักกิ่ง ประเทศจีน พี่ชายคนหนึ่งของเธอเกิดที่ชิงหัว ต่อมาพวกเขาได้ย้ายถิ่นฐานไปยังประเทศฮ่องกง


title: อง หง

text: องหงจึงเกิดที่ฮ่องกง เมื่อวันที่ 17 กันยายน พ.ศ. 2511 ต่อมาได้เข้าเรียนที่โรงเรียนมัธยม "ปุยกิ่ว" (PKMS) ซึ่งเป็นโรงเรียนมัธยมศึกษาตอนต้นในฮ่องกง พอเรียนจบเธอหันไปศึกษาด้านวิชาชีพโดยเลือกเรียนในสิ่งที่เธอใฝ่ฝันมาตั้งแต่เด็ก คือ การร้องและเต้น ที่ สถาบันการแสดงศิลปะ ฮ่องกง (The Hong Kong Academy for Performing Arts) ในหลักสูตร สาขาการเต้น หลังจากจบการศึกษาแล้ว เธอก็เริ่มอาชีพเป็นแดนซ์เซอร์ และยังมีอาชีพสำรองเป็นนางแบบ อีกด้วย ด้วยความที่เธอเป็นคนสวยและหุ่นดีจึงมีคนแนะนำเธอให้ลองเข้าประกวดมีสเอเชีย


title: อง หง

text:
ในปีพ.ศ. 2532 เธอได้เข้าประกวดนางงามบนเวทีมิสเอเชียและสามารถคว้ามงกุฎรางวัลชนะเลิศมาครองได้สำเร็จ ทันทีที่ได้ตำแหน่ง เธอก็ได้เป็นนักแสดงของสถานีโทรทัศน์เอทีวี ทันที
องหง ได้รับการสนับสนุนจากทางสถานีโทรทัศน์เอทีวี เป็นอย่างมาก และมีผลงานละครเด่น ๆ หลายเรื่อง เช่น เลือดร้กเลือดแค้น, สายเลือดทระนง, เซี่ยงไฮ้ 1949, เดชคัมภีร์กระบี่เลือด(หงส์ฟ้าประกาศิต), เลือดนอกอก, ครอบครัวอลเวง ฯลฯ ซึ่งละครเหล่านี้ก็เป็นที่นิยม และสร้างชื่อเสียงให้กับ องหง ได้เป็นที่รู้จัก


title: อง หง

text:
ต่อมาถนนสายบันเทิงของ องหง เริ่มแคบลงและชื่อเสียงของเธอก็คงที่ เธอจึงลองรับเล่นภาพยนต์เรทอาร์เรื่อง คลั่งรัก...หยุดไม่ได้ (Can't Stop My Crazy Love for You 1993) ประกบกับ เยิ่นต๊ะหัว และก็เป็นเหมือนสูตรความสำเร็จของยุคนั้น ที่ดาราขาลงมักจะเล่นหนังเรทอาร์ เพื่อดึงชื่อเสียงให้กลับมาได้รับความสนใจ และเธอก็เป็นหนึ่งในนั้นเมื่อได้เกิดกระแสที่โด่งดังทั่วเอเชียขึ้นมาทันที ในตอนที่ภาพยนต์เรื่องนี้ได้ออกฉาย ทำให้เธอกลายเป็นหนึ่งใน เซ็กซี่สตาร์ ที่ได้รับความนิยมชั้นแนวหน้าของฮ่องกง ในยุค 90s ต่อมาเธอก็มีผลงานแนวนี้ตามออกมาอีกหลายเรื่อง เช่น ผู้หญิงคนนี้ผู้ชาย...อยากให้เจ็บ (My Pale Lover 1993), บริสุทธิ์...สาวเวอร์จิ้น (My Virgin 1993), ร้อนรักอสุรา (Sexy Story 1993), ผีกัดทะลุ...สวาท The Romance of the Vampires (1994), 10 เครื่องสังเวยรัก (A Chinese Torture Chamber Story 1994), วิญญาณ...กระหายรัก (Fatal Obsession 1994), ตำนานรักซูสีไทเฮา (Lover of the Last Empress 1994), ตำนานรักราชวงศ์ชิง (Sex and the Emperor 1994), พานจินเหลียน จอมใจตำหนักแดง (ancient chinese whorehouse 1994),
ผู้หญิงบานจนฉ่ำ (Fake Pretty Woman 1995) เป็นต้น


title: อง หง

text:
แต่ในขณะที่เธอรุ่งโรจน์สุด ๆ บนเส้นทางสายบันเทิงกับภาพยนต์แนวนี้ ในปีพ.ศ. 2542 เธอก็ประกาศแขวนเต้า หยุดรับเล่นภาพยนตร์เรทอาร์
และภาพยนตร์เรทอาร์เรื่องสุดท้ายที่เธอเล่นทิ้งทวน คือเรื่อง ผู้หญิงคนนี้...เจอเป็นต้องเจ็บ (Undercover Girls 1999) แต่ยังไรก็ตามเธอยังคงมีผลงานภาพยนต์แนวอื่น และผลงานทางด้านละครโทรทัศน์กับทางสถานีโทรทัศน์ทีวีบี โดยมีผลงานละครเด่น ๆ เช่น มังกรคู่สู้สิบทิศ, สี่อัจฉริยะบัณทฑิตทอง, 'จอมจักรพรรดิเฉียนหลง เป็นต้น


title: อง หง

text: หลังหมดสัญญาการเป็นนักแสดงกับทีวีบี (TVB) พร้อม ๆ กับหมดยุคทองของละครฮ่องกง เธอก็ไปปักหลักและมีผลงานกับสถานีโทรทัศน์ในประเทศจีนแผ่นดินใหญ่มาจนถึงปัจจุบัน และมีผลงาน เด่น ๆ ในประเทศจีนมากมาย เช่น จี้กง ภาค 2 เวอร์ชั่น เฉิน ฮ่าวหมิ่น


title: อง หง

text:
องหง แต่งงานครั้งแรกในปีพ.ศ. 2546 กับนาย อู่เหว่ยเจี๋ย (伍偉傑) โดยเขามีตำแหน่งเป็นรองประธานกรรมการบริหารของ แอตแลนติกคาสิโนแห่งหนึ่งในอเมริกา ทั้งคู่คบกันแค่ 8 เดือนจึงตัดสินใจแต่งงานกัน
แต่ 2 ปีต่อมาก็ได้สิ้นสุดความสัมพันธ์ลงและหย่าร้างในปีพ.ศ. 2548


title: อง หง

text: ในเดือนมกราคมปีพ.ศ. 2550 องหง ได้แต่งงานอีกครั้งกับนาย เล่าหลุนเฮ่า (劉倫浩) เขาเป็นผู้จัดการโรงยิมมืออาชีพ ต่อมาในเดือนตุลาคมปีเดียวกันเธอได้ให้กำเนิดลูกสาว และตั้งชื่อลูกสาวว่าน้อง คริสตัล(Crystal)


title: อง หง

text: ในปีพ.ศ. 2552 เธอกับสามีได้รับการแต่งตั้งให้เป็นโฆษกในการรณรงค์ของรัฐบาลจีนเพื่อโน้มน้าวให้ผู้คนตื่นตัวเกี่ยวกับเรื่องโรคติดต่อทางเพศสัมพันธ์


title: วอตยูเวติงฟอร์?

text: "วอตยูเวติงฟอร์?" () เป็นเพลงชาวนักร้องชาวอเมริกัน เกว็น สเตฟานี จากอัลบัมเดี่ยวชุดแรก "Love. Angel. Music. Baby." (2004) แต่งโดยสเตฟานี และลินดา เพอร์รี เป็นเพลงเปิดตัวของอัลบัมและถือเป็นซิงเกิลเปิดตัวของเกว็น สเตฟานี "วอตยูเวติงฟอร์?" มีเนื้อหาเกี่ยวกับการขาดแรงบันดาลใจของสเตฟานี การกลัวที่ผลิตผลงานอัลบัม และการตอบรับความกดดันที่ส่งผลต่อค่ายเพลงของเธอ แนวเพลงหลังเป็นแนวอิเล็กโทรป็อปและยังเป็นการแนะนำนักร้องแบ็กอัป 4 คนของสเตฟานี ที่ใช้ชื่อว่า ฮาราจูกุเกิลส์ ที่มีความสำคัญในการผลิตอัลบัมชุดนี้


title: วอตยูเวติงฟอร์?

text: "วอตยูเวติงฟอร์?" เป็นซิงเกิลนำของอัลบัมของสเตฟานี เธอบอกว่า "เป็นการอธิบายในการทำงานเพลง" เพลงได้รับเสียงวิจารณ์ที่ดีจากนักวิจารณ์ โดยมักได้รับคำกล่าวว่า เป็นจุดเด่นของอัลบัม ซิงเกิลประสบความสำเร็จด้านยอดขาย ขึ้นอันดับ 1 ในออสเตรเลียและติดท็อป 10 ในอีกหลายประเทศ ได้รับการยืนยันแผ่นเสียงทองคำในสหรัฐ และได้รับการเสนอชื่อเข้าชิงรางวัลแกรมมี่ครั้งที่ 47 ในสาขา นักร้องเพลงป็อปหญิงยอดเยี่ยม เพลงยังมีหลายรีมิกซ์ และถูกนำมาทำใหม่โดยวงอินดี้ร็อก ฟรานซ์ เฟอร์ดินานด์ และมารินาแอนด์เดอะไดอะมอนส์


title: ริชเกิร์ล

text: "ริชเกิร์ล" () เป็นเพลงจากนักร้องและนักแต่งเพลงชาวอเมริกัน เกว็น สเตฟานี จากอัลบัมเดี่ยวชุดแรกของเธอ "Love. Angel. Music. Baby." (2004) โปรดิวซ์โดย ดร. เดร โดยได้แร็ปเปอร์ชาวอเมริกันอีฟ และเป็นการรีเมกเพลงของลูชี ลู แอนด์ มิชี วัน ในปี ค.ศ. 1993 ในเพลงชื่อเดียวกัน ซึ่งได้ดัดแปลงจากเพลงของ "Fiddler on the Roof" ที่ชื่อ "If I Were a Rich Man" สเตฟานีบอกว่าเพลงนี้เกี่ยวกับความฝันของเธอที่มีชื่อเสียงและร่ำรวยจากมุมมองตอนที่เธอยังอยู่ในออเรนจ์เคาน์ตี


title: ริชเกิร์ล

text: เพลงนี้เป็นเพลงสุดท้ายในอัลบัม โดยออกเป็นซิงเกิลที่ 2 ของอัลบัมช่วงปลายปี 2004 ได้รับเสียงวิจารณ์จากนักวิจารณ์ผสมกัน เพลงนี้ประสบความสำเร็จด้านยอดขาย โดยติดท็อป 10 ในแทบทุกชาร์ต โดยในสหรัฐ "ริชเกิร์ล" ได้รับการยืนยันแผ่นเสียงทองคำ และได้รับการเสนอชื่อเข้าชิงรางวัลแกรมมี่ในสาขาการร่วมงานเพลงแร็ป/ร้อง ในการแจกรางวัลแกรมมี่ครั้งที่ 47


title: โปรเวียร์คานาโดโรกาฮ์

text: โปรเวียร์คานาโดโรกาฮ์ () เป็นภาพยนตร์โซเวียตในปี 1971 ที่มีเนื้อเรื่องอยู้ในช่วงสงครามโลกครั้งที่สอง กำกับโดย Aleksey German นำแสดงโดย Rolan Bykov, Anatoly Solonitsyn และ Vladimir Zamansky ภาพยนตร์เรื่องนี้ได้โครงเรื่องจากเรื่องราวของพ่อของผู้กำกับ Yuri German ซึ่งบทภาพยนตร์ถูกเขียนโดย Eduard Volodarsky


title: โปรเวียร์คานาโดโรกาฮ์

text: "โปรเวียร์คานาโดโรกาฮ์" ถูกตรวจพิจารณาและถูกห้ามฉายในสหภาพโซเวียตเป็นเวลา 15 ปี โดยให้เหตุผลว่า ภาพยนตร์แสดงความเห็นอกเห็นใจต่อคนทรยศ หรือผู้สมรู้ร่วมคิดกับกองกำลังนาซี แต่กลายเป็นวีรบุรุษในการต่อสู้กับเยอรมันในฝั่งโซเวียต นี้เป็นการ "ต่อต้านวีรบุรุษ" ภาพของประวัติศาสตร์โซเวียตแสดงให้เห็นว่าความแตกต่างเช่น "การทรยศ" และ "วีรบุรุษ" ไม่มีความหมายที่แท้จริง ภาพยนตร์เรื่องนี้ได้เข้าฉายในปี 1987 ในช่วงนโยบายเปเรสตรอยคา ในสหภาพโซเวียต


title: นรสิงหอุซะนา

text: นรสิงหอุซะนา (, ; บางทีรู้จักในพระนาม Naratheinkha Uzana, คริสต์ทศวรรษ 1190 – 1235) ผู้สำเร็จราชการแห่ง พุกาม จากประมาณ ค.ศ. 1231 ถึง 1235 พระองค์เป็นรัชทายาทที่ปฏิบัติหน้าที่เป็นผู้สำเร็จราชการ พระองค์ถูกสันนิษฐานโดยนักประวัติศาสตร์บางท่านเช่น และ ว่าเป็นกษัตริย์ระหว่าง ค.ศ. 1231 ถึง 1235 แต่นักประวัติศาสตร์ท่านอื่นเช่น หม่อง ทินอ่อง และ Michael Aung-Thwin ไม่คิดว่าพระองค์เป็นกษัตริย์


title: จันทรกีรติ

text: จันทรกีรติ (Candrakīrti) เป็นนักปราชญ์ทางพุทธศาสนามหายานของนิกายมัธยมกะ และเป็นอรรถกถาจารย์ผู้อธิบายงานเขียนของพระนาคารชุน และศิษย์คนสำคัญของท่านนาคารชุน เช่น พระอารยเทวะ พระจันทรกีรติเป็นผู้เขียนปกรณ์ชื่อประสันนปทา และมาธยมกาวตาร


title: จันทรกีรติ

text: ไม่มีข้อมูลเรื่องชีวิตของจันทรกีรติมากนัก แหล่งข้อมูลจากทิเบตระบุว่าท่านเกิดที่เมืองสามันตะ ทางภาคใต้ของอินเดียเป็นศิษย์ของพระกมลพุทธิ และขนบทางพุทธศาสนามหายานมักระบุว่าท่านเกี่ยวข้องกับนาลันทามหาวิหาร ซึ่งท่านอาจเป็นพระภิกษุที่นั่น


title: จันทรกีรติ

text: จันทรกีรติเป็นเน้นตีความคำสอนของนิกายมาธยมกะ ด้วยวิธีการทางตรรกศาสตร์ที่เรียกว่า ปราสังคิกะ หรือการวิพากษ์ทางตรรกะแบบอนุมาน หรือสำนักวิพาษวิธี ในภาษาทิเบตเรียกว่า อูมะ เทลจูร์ (Wylie: dbu ma thal 'gyur) งานเขียนของท่านปกป้องแนวคิดของพระพุทธปาลิตต่อข้อโต้แย้งของพระภาวะวิเวก โดยวิจารณ์ฝ่ายหลังว่า ใช้ตรรกวิธีที่อนุมานโดยอัตโนมัติ นอกจากนี้ ท่านยังวิพากษ์แนวคิดของพุทธศาสนานิกายต่างๆ เช่นนิกายวิชญานวาท หรือนิกายโยคาจาร ท่านยังโจมตีทัศนะของสำนักของท่านทิคนาคะ นักตรรศาสตร์ชาวพุทธที่มีชื่อเสียง โดยชี้ว่าท่านทิคนาคะ พยายามจะยึดหลักญานวิทยาโดยตั้งประพจน์พื้นฐาน


title: จันทรกีรติ

text: ผลงานการรจนาของท่านจันทรกีรติ เช่น ประสันนปทา เป็นภาษาสันสกฤตแปลว่า บทคำที่ชัดแจ้ง เป็นอรรถาธิบายตำรามูลมาธยมกการิกา ของพระนาคารชุน และมาธยมกาวตารเป็นตำราเสริมต่อผลงานของพระนาคารชุน ในทิเบตใช้มาธยมกาวตารของท่านเป็นตำราการเรียนการสอนวิทยาลัยสงฆ์ ในวิชาว่าด้วยหลักศูนยตาและปรัชญาของนิกายมาธยมกะ


title: กองทัพบกนิวซีแลนด์

text: กองทัพบกนิวซีแลนด์ (อังกฤษ: "New Zealand Army") (เมารี: "Ngāti Tūmatauenga", "Tribe of the God of War") เป็นหน่วยงานที่รับผิดชอบต่อการปฏิบัติการทางทหารบนพื้นที่ทางบกของประเทศนิวซีแลนด์ เป็นส่วนหนึ่งของกองทัพนิวซีแลนด์ กองทัพบกนิวซีแลนด์ถือเป็นเหล่าทัพที่มีจำนวนบุคลากรประจำการจำนวนมากที่สุดในกองทัพนิวซีแลนด์


title: กองทัพบกนิวซีแลนด์

text: กองทัพบกนิวซีแลนด์ใช้อาวุธจากบริษัทผู้ผลิตอาวุธจากประเทศสหรัฐอเมริกาและสหภาพยุโรป รวมถึงจากประเทศออสเตรเลียและแคนาดา


title: จางเซี่ยนจง

text: จางเซี่ยนจง (, , 18 กันยายน 1606 – 2 มกราคม 1647) สมญานาม "เสือเหลือง" ผู้นำของกบฏชาวนาจาก มณฑลส่านซี เขาพิชิต เสฉวน ใน ค.ศ. 1644 พร้อมกับตั้งตนเองเป็นกษัตริย์แห่งราชวงศ์ต้าซี เขาปกครองเสฉวนเป็นระยะเวลาสั้น ๆ และเขาถูกสังหารโดยกองทัพ แมนจู


title: อตินคายา

text: อตินคายา (, ; บางทีสะกด Atinhkhaya, ประมาณ 1261 – 1310) ผู้ร่วมสถาปนา อาณาจักรมยีนไซง์ ทุกวันนี้คือบริเวณพม่าตอนกลาง ในฐานะผู้บัญชาการทหารสูงสุดของ กองทัพหลวง ของ อาณาจักรพุกาม พระองค์พร้อมกับพระอนุชาอีก 2 พระองค์ ราซะทินจาน และ สีหตู นำพุกามประสบความสำเร็จในการป้องกันพม่าตอนกลางจาก การรุกรานของมองโกล ใน ค.ศ. 1287 ภายหลังจากการล่มสลายของอาณาจักรพุกาม


title: เพนตากอน จูเนียร์

text: เพนตากอน จูเนียร์ () เป็นนักมวยปล้ำสายลูชาดอร์ เอ็นมาสชาร์โด้ (นักมวยปล้ำสวมหน้ากาก) ชาวแม็กซิกัน ที่รู้จักกันดีในสมาคม ลูชาอันเดอร์กราวน์ (ในชื่อ เพนตากอน ดาร์ก) เป็นแชมป์โลกลูชาอันเดอร์กราวน์ 2 สมัย ,อิมแพ็ค เรสต์ลิง เป็นแชมป์โลกอิมแพ็ค 1 สมัย ,ลูชาลิเบรตริเปลอาเวิลด์ไวด์ (AAA) และ Consejo Mundial de Lucha Libre (CMLL) นอกจากนี้เขายังปล้ำแถวเม็กซิโกใน เดอะแครชลูชาลีเบร ในชื่อ Penta el 0M และในสมาคมอิสระแถวอเมริกา, ในโปรเรสต์ลิงเกร์ริลลา (PWG) เป็นแชมป์โลกแท็กทีม PWG 1 สมัย เขาเป็นนักมวยปล้ำสวมหน้ากากคนแรกที่ชนะได้แชมป์โลกอิมแพ็ค และถือแชมป์โลกอิมแพ็ค และแชมป์โลกลูชาอันเดอร์กราวน์พร้อมกัน


title: เพนตากอน จูเนียร์

text: เพนตากอน จูเนียร์ เริ่มเป็นที่รู้จักใน AAA ในช่วงระหว่างปี 2010 และ 2017 เป็นอดีตแชมป์ลาตินอเมริกัน AAA ,แชมป์มิกซ์แทกทีม AAA ,แชมป์โลกแท็กทีม AAA และผู้ชนะในRey de Reyes ปี 2016 ในเดือนมกราคม 2017 เขาลาออกจาก AAA และประกาศไปทำงานในสมาคม เดอะแครชลูชาลีเบร และก่อตั้งกลุ่ม La Rebelión ("The Rebellion") พร้อมกับอดีตนักมวยปล้ำอื่นๆจาก AAA ในกลางปี 2018 ถูกประกาศว่า AAA และเพนตากอน จูเนียร์ ได้ตกลงที่จะทำงานร่วมกันอีกครั้ง


title: อีไล เดรก

text: ฌอน ริกเกอร์ () เป็นนักมวยปล้ำอาชีพชาวอเมริกัน ที่รู้จักกันดีในชื่อ อีไล เดรก เป็นนักมวยปล้ำในสมาคมอิมแพ็ก เรสต์ลิง เป็นแชมป์โลกอิมแพ็ก 1 สมัย และแชมป์โลกแท็กทีมอิมแพ็ก 1 สมัย คู่กับ สก็อตต์ สไตเนอร์ เขายังเป็นผู้ชนะในกระเป๋า Feast or Fired 3 สมัย


title: อตุลเทวีแห่งแปร

text: อตุลเทวีแห่งแปร (, ) พระอัครมเหสีของ สีหตูแห่งแปร ในช่วงคริสต์ทศวรรษ 1280 ระหว่างวาระสุดท้ายของ อาณาจักรพุกาม พระนางเป็นพระขนิษฐาเพียงพระองค์เดียวของกษัตริย์ อตินคายา ราซะทินจาน และ สีหตู ผู้ร่วมสถาปนา อาณาจักรมยีนไซง์ พระนามส่วนพระองค์ของพระนางคือ มีนละมยัต และพระนามของพระธิดาคือ ชินมยัตลา


title: อตุลเทวีแห่งแปร

text: พระสวามีของพระนาง สีหตู อุปราชแห่งแปรเป็นที่รู้จักในประวัติศาสตร์พม่าสำหรับการปลงพระชนม์พระบิดาของพระองค์ พระเจ้านรสีหบดี แห่งพุกามและถือโอกาสยึดครองราชบัลลังก์พุกาม แต่สีหตูสิ้นพระชนม์หลังจากนั้นไม่นานและไม่เคยกลายเป็นกษัตริย์แต่สายราชสกุลพุกามยังสืบต่อ พระนัดดา สวาซอเก ภายหลังกลายเป็นกษัตริย์แห่ง อังวะ ใน ค.ศ. 1367


title: ยุทธการที่วีแลร์-บอกาฌ

text: ยุทธการที่วีแลร์-บอกาฌ เกิดขึ้นในช่วงสงครามโลกครั้งที่สอง เมื่อวันที่ 13 มิถุนายน ค.ศ. 1944 หนึ่งสัปดาห์หลังการยกพลขึ้นบกที่นอร์ม็องดีโดยฝ่ายสัมพันธมิตรตะวันตกที่เริ่มพิชิตฝรั่งเศสภายใต้การยึดครองของเยอรมัน การสู้รบเป็นผลมาจากความพยายามของอังกฤษเพื่อฟื้นฟูตำแหน่งของพวกเขาโดยการใช้ช่องว่างในแนวป้องกันของเยอรมันทางด้านตะวันตกของเมืองก็อง ภายหลังหนึ่งวันของการสู้รบทั้งในและรอบๆของเมืองเล็กของวีแลร์-บอกาฌและวันที่สอง การป้องกันตำแหน่งด้านนอกของเมือง กองทัพอังกฤษได้ถอนกำลัง


title: ยุทธการที่วีแลร์-บอกาฌ

text: ฝ่ายสัมพันธมิตรและเยอรมันได้ถือว่าการควบคุมเมืองก็องเป็นส่วนสำคัญในการรบนอร์ม็องดีในวันหลังการยกพลขึ้นบกดีเดย์ในวันที่ 6 มิถุนายน เยอรมันได้สร้างแนวป้องกันอย่างรวดเร็วในด้านหน้าของเมือง เมื่อวันที่ 9 มิถุนายน ความพยายามสองครั้งของอังกฤษในการโอบรอบและเข้ายึดครองก็องต้องพบความปราชัย บนด้านปีกขวาของกองทัพที่สองของอังกฤษ กองพลทหารราบที่ 1 ของสหรัฐได้บีบบังคับให้กองพลทหารราบที่ 352 ของเยอรมันล่าถอยและเปิดช่องว่างในแนวรบของเยอรมัน ได้คว้าโอกาศเพื่อที่หลีกเลี่ยงการปิดกั้นของกองพลพันเซอร์ เลือร์บนเส้นทางตรงทางตอนใต้ในพื้นที่ของ Tilly-sur-Seulles กองกำลังผสมของรถถัง ทหารราบ และปืนใหญ่ พื้นฐานมาจากกองพลน้อยยานเกราะที่ 22 ของกองพลยานเกราะที่ 7 ได้รุกผ่านช่องว่างในขบวนปีกไปยังวีแลร์-บอกาฌ ผู้บัญชาการของอังกฤษได้คาดหวังว่าการปรากฏของกองกำลังที่แข็งแกร่งในทางด้านหลังของพวกเขาจะบีบบังคับของกองพลพันเซอร์ เลือร์ให้ถอนกำลังหรือไม่ก็ถูกล้อม


title: ยุทธการที่วีแลร์-บอกาฌ

text: ภายใต้การบัญชาการของหัวหน้ากอง William "Loony" Hinde กลุ่มกองพลน้อยยานเกราะที่ 22 ได้เดินทางมาถึงวีแลร์-บอกาฌโดยไม่มีเหตุการณ์ที่ร้ายแรงในช่วงเช้าของวันที่ 13 มิถุนายน การนำส่วนหนึ่งเข้ารุกไปยังทางด้านตะวันออกจากเมืองบนถนนก็องไปยังจุด 213 ที่พวกเขาถูกซุ่มโจมตีโดยรถถังทีเกอร์ 1 ของกองพันยานเกราะพันเซอร์หนักเอ็สเอ็สที่ 101 ในเวลาไม่ถึง 15 นาที รถถัง ปืนต่อสู้รถถัง และยานพาหนะขนส่งจำนวนมากถูกทำลาย ส่วนใหญ่โดยเอ็สเอ็ส-ฮอฟท์ชตูร์มฟือเรอร์ (ร้อยเอก) มิชาเอิล วิทท์มันน์ เยอรมันก็ได้เข้าโจมตีเมืองและถูกขับไล่ เสียรถถังทีเกอร์ 1 และรถถังพันเซอร์ 4 หลายคัน หลังหกชั่วโมง Hindeได้ออกคำสั่งให้ถอนกำลังไปยังตำแหน่งที่สามารถป้องกันได้มากขึ้นบนเนินเขาทางด้านตะวันตกของวีแลร์-บอกาฌ วันต่อมาเยอรมันได้โจมตีกองพลน้อยที่รักษาการณ์ ได้จัดการเพื่อการป้องกันทุกรอบ, ในการสู้รบที่เกาะกลางถนน อังกฤษได้จัดการขับไล่เยอรมันได้อย่างยากลำบากและถอนกำลังออกจากจุดยื่นเด่น ยุทธการที่ก็องได้ดำเนินไปทางด้านตะวันออกของวีแลร์-บอกาฌ ซากปรักหักพังของเมืองได้ถูกยึดครอง เมื่อวันที่ 4 สิงหาคม หลังการตีโฉบฉวยสองครั้งโดยการทิ้งระเบิดทางยุทธศาสตร์ของกองทัพอากาศหลวง (Royal Air Force)


title: ยุทธการที่วีแลร์-บอกาฌ

text: อังกฤษได้ดำเนินการในยุทธการที่วีแลร์-บอกาฌได้มีการถกเถียงกัน, เพราะการถอนกำลังของพวกเขาได้แสดงให้เห็นว่าเป็นการสิ้นสุดของการโพสต์ดีเดย์ "การแย่งชิงจากภาคพื้นดิน" และการเริ่มต้นของยุทธการที่ก็องที่อ่อนแอลง นักประวัติศาสตร์บางคนได้เขียนไว้ว่าการโจมตีของอังกฤษได้ทำให้เกิดความไม่มั่นใจในความเชื่อมั่นในท่ามกลางหมู่ผู้บัญชาการระดับชั้นอาวุโสบางส่วน มากกว่าพลังการสู้รบของกองทัพเยอรมัน ในขณะที่คนอื่นๆได้ตัดสินว่ากองทัพอังกฤษขาดแคลนกำลังคนจากภารกิจนี้ "การลุยเดี่ยว"ที่โจมตีโดยวิทท์มันน์ตั้งแต่ตอนต้น ได้มีการแต่งเติมจินตนาการที่ตื่นเต้นเร้าใจในขอบเขตที่นักประวัติศาสตร์และนักเขียนบางคนได้สรุปว่าได้ครอบงำบันทึกประวัติศาสตร์ในระดับไม่สมเหตุสมผลและในขณะที่"ความโดดเด่น", บทบาทของวิทท์มันน์ในการสู้รบได้มีการพูดถึงแบบเกินความเป็นจริง


title: อเล็กซานดรา ฟอน เฟือร์สเทนแบร์ก

text: อเล็กซานดรา ฟอน เฟือร์สเทนแบร์ก () เกิดเมื่อวันที่ 3 ตุลาคม 2515 ณ สหรัฐอเมริกา เป็นธิดาคนเล็กใน โรเบิร์ต วาร์เรน มิลเลอร์ และ มารีอา กลารา เบแซร์รา โดยเธอมีพี่น้องอีก 2 คนคือ ปีอา เก็ตตี้ และ เจ้าหญิงมารี-แชนทัล มกุฎราชกุมารีแห่งกรีซ เธอได้รับการเลี้ยงดูใน ฮ่องกง, ปารีส และ นิวยอร์ก เธอจบการศึกษาแฟชั่นและประวัติศาสตร์ศิลปะที่โรงเรียนพาร์สันส์ของการออกแบบจาก มหาวิทยาลัยบราวน์ เมื่อเรียนจบเธอทำงานให้กับ บริษัทไดแอน ฟอน เฟือร์สเทนแบร์ก ในฐานะผู้กำกับภาพ ซึ่งเป็นบริษัทของ ไดแอน ฟอน เฟือร์สเทนแบร์ก อดีตพระสัสสุ (แม่ยาย)


title: อเล็กซานดรา ฟอน เฟือร์สเทนแบร์ก

text: ในปีพ.ศ. 2550 เธอได้ก่อตั้ง บริษัท เฟอร์นิเจอร์ร่วมสมัยในชื่อ อเล็กซานดรา ฟอน เฟือร์สเทนแบร์ก แอลแอลซี ซึ่งเป็นผู้ออกแบบเฟอร์นิเจอร์อะครีลิคสมัยใหม่


title: อเล็กซานดรา ฟอน เฟือร์สเทนแบร์ก

text: นอกจากนี้เธอยังเป็นพระมารดาทูลหัวให้กับ เจ้าชายคอนสแตนติน อเล็กซิออสแห่งกรีซและเดนมาร์ก พระภาคิไนย


title: อเล็กซานดรา ฟอน เฟือร์สเทนแบร์ก

text: เธอสมรสครั้งแรกกับ เจ้าชายอเล็กซานเดอร์ ฟอน เฟือร์สเทนแบร์ก เมื่อวันที่ 28 ตุลาคม 2538 รับพระราชทานพระอิสริยยศและฐานันดรเป็น เฮอร์เซอรีนไฮนีส เจ้าหญิงอเล็กซานดรา ฟอน เฟือร์สเทนแบร์ก มีพระบุตร 2 พระองค์คือ


title: อเล็กซานดรา ฟอน เฟือร์สเทนแบร์ก

text: ต่อมาในปี 2545 ทั้ง 2 หย่าจากกัน เธอไม่ได้เป็นเจ้าหญิง แต่เธอมีนามเพียงแค่ อเล็กซานดรา ฟอน เฟือร์สเทนแบร์ก ต่อมาในปี 2558 เธอได้สมรสใหม่กับ แด็กซ์ มิลเลอร์ แต่ไม่มีบุตรร่วมกัน


title: ซัมซุง กาแลคซี โน้ต 9

text: ซัมซุง กาแลคซี โน้ต 9 (; ชื่อรหัส Crown) เป็นสมาร์ตโฟนแฟบเล็ตในชุดซัมซุง กาแลคซี โน้ต เปิดตัวที่งานซัมซุงอันแพ็กด์ นครนิวยอร์ก เมื่อวันที่ 9 สิงหาคม ค.ศ. 2018 ซัมซุง กาแลคซี โน้ต 9 มาพร้อมกับระบบปฏิบัติการแอนดรอยด์ 8.1 "โอรีโอ" และซัมซุง เอกซ์พีเรียนซ์ 9.5 มีการปรับปรุงจากรุ่นก่อนบางส่วน เช่น ติดตั้งบลูทูธในปากกา S Pen ทำให้ใช้งานได้หลากหลายขึ้น, ปรับปรุงขนาดแบตเตอรีและกล้องหลังคู่สามารถปรับขนาดรูรับแสงได้


title: ซัมซุง กาแลคซี โน้ต 9

text: เสียงตอบรับส่วนใหญ่ชื่นชมการปรับปรุงฟีเจอร์ต่าง ๆ ของซัมซุง กาแลคซี โน้ต 9 แต่วิจารณ์ด้านราคา เช่น แมตต์ สไวเดอร์จากเว็บไซต์ "เทคเรดาร์" ที่กล่าวชมการปรับปรุงปากกา S Pen และกล้อง เช่นเดียวกับเดวิด สเนลลิงจากหนังสือพิมพ์ "เดลีเอ็กซเพรส" เคตลิน แมคแกร์รีและมาร์ก สปูนอยเออร์จากเว็บไซต์ "ทอมส์ไกด์" ให้คะแนนซัมซุง กาแลคซี โน้ต 9 8 จาก 10 คะแนน โดยชื่นชมการปรับปรุงปากกา S Pen, กล้องและแบตเตอรี แต่วิจารณ์ว่าไม่ได้มีการเปลี่ยนแปลงอย่างมีนัยสำคัญมากนักในรุ่นนี้


title: ฟร็องซัว ปาลูว์

text: ฟร็องซัว ปาลูว์ () บาทหลวงชาวฝรั่งเศส ดำรงตำแหน่งผู้แทนพระสันตะปาปาประจำมิสซังตังเกี๋ยและฝูเจี้ยน และมุขนายกเกียรตินามแห่งเฮลิโอโปลิส (อียิปต์โบราณ) และผู้ร่วมก่อตั้งคณะมิสซังต่างประเทศแห่งกรุงปารีส


title: ฟร็องซัว ปาลูว์

text: ฟร็องซัว ปาลูว์ เป็นชาวเมืองตูร์ (ปัจจุบันอยู่ในจังหวัดแอ็งเดรลัวร์) บิดาเป็นนักกฎหมายชื่อเอเตียน ปาลูว์ ต่อมาได้รับศีลบวชเป็นบาทหลวง ในขณะนั้นบาทหลวงอาแล็กซ็องดร์ เดอ รอด มิชชันนารีคณะเยสุอิตซึ่งทำการประกาศข่าวดีในภูมิภาคตะวันออกไกลในช่วงคริสต์ศตวรรษที่ 17 เห็นว่าควรคนพื้นเมืองบวชเป็นบาทหลวง คริสตจักรท้องถิ่นจะได้เติบโตก้าวหน้ายิ่งขึ้น จึงเดินทางไปกรุงโรม เพื่อขอให้สมเด็จพระสันตะปาปาอินโนเซนต์ที่ 10 ทรงแต่งตั้งมุขนายกผู้แทนพระสันตะปาปาไปปกครองสำนักมิสซังในภูมิภาคนั้น แต่พระสันตะปาปาไม่ทรงตอบรับ ท่านจึงเดินทางไปปารีสเพื่อหาอาสาสมัครไปทำงานแพร่ธรรมต่อ บาทหลวงฟร็องซัว ปาลูว์ และบาทหลวงปีแยร์ ล็องแบร์ เดอ ลา ม็อต อาสาทำงานนั้น ทั้งสองเดินทางไปกรุงโรม ปาลูว์ได้รับการอภิเษกเป็นมุขนายกในวันที่ 29 กรกฎาคม ค.ศ. 1658 ทรงมอบหมายให้ไปปกครองมิสซังตังเกี๋ย จึงถือว่าเหตุการณืนี้เป็นจุดเริ่มต้นของคณะมิสซังต่างประเทศแห่งกรุงปารีส ต่อมาอีญาซ กอตอล็องดี ได้เข้าร่วมพันธกิจด้วย และได้รับอภิเษกเป็นมุขนายกเช่นกัน ทั้งสามได้รับสิทธิว่าภายในกำหนดระยะเวลา 7 ปีนั้นสามารถบวชกุลบุตรพื้นเมืองที่รู้ภาษาละตินเป็นบาทหลวงได้ ทั้งสามยังได้ตั้งเซมินารีขึ้นที่กรุงปารีสเพื่ออบรมกุลบุตรชาวฝรั่งเศสไปร่วมพันธกิจนี้


title: ฟร็องซัว ปาลูว์

text: มุขนายกทั้งสามพร้อมกับมิชชันนารีในคณะของตนทยอยอกเดินทางจากฝรั่งเศส คณะของมุขนายกล็องแบร์ออกเดินทางเป็นกลุ่มแรก ส่วนมุขนายกปาลูว์กับคณะรวม 7 คนขึ้นเรือที่มาร์แซย์ในวันที่ 3 มกราคม ค.ศ. 1662 ไปสมทบกับคณะของมุขนายกล็องแบร์ที่กรุงศรีอยุธยาในรัชสมัยสมเด็จพระนารายณ์มหาราช ต่อมามุขนายกทั้งสองท่านร่วมกันก่อตั้งเซมินารีนักบุญยอแซฟขึ้นราว ค.ศ. 1665-1666